
Det var, efter hvad Brøndsted har fortalt, en aften i året 
1809, da en kreds af videnskabsmænd, særlig oldforskere, 
var samlede hos den franske arkæolog Millin i Paris, at talen 
blandt andet også faldt på den beromte marmorløve i Venedig 
(tidligere i Piræus) og dens formodede runeindskrift. Man var 
uenig om, hvorvidt denne indskrift virkelig indeholdt runer eller 
andre tegn. En af de tilstedeværende, der stak besynderligt af 
mellem alle de øvrige lærde herrer, men som for resten var den 
eneste, der virkelig forstod sig på runer, nemlig den bekendte 
vandrende antikvar M. F. Arendt, indfeå , at dette sporsmål ikke 
kunde afgores af den lærde forsamling i Paris; han tog derfor 
sin hat og begav sig ojeblikkelig på vejen fra Paris til Venedig, 
hvor han undersøgte løven så nojagtig som muligt. Efter at 
have gjort den lange vandring frem og tilbage indfandt han sig 
atter på den sædvanlige aften, da Millin plejede at samle sine 
studiefæller om sig, hos denne i den samme kreds af videnskabs- 
mænd, med hvilke han forrige gang havde været sammen, og 
sagde, idet han trådte ind ad doren og optog tråden i den af- 
brudte samtale: »Jo, det er ganske rigtig nordiske runer; men 
de er så udslidte, at ingen vil være i stand til at læse dem« ^. 
Ofte har jeg under min tidligste beskæftigelse med vore rune- 
indskrifter tænkt på Arendt og ønsket, at jeg ligesom han 
kunde tage min hat og vandre hen for selv at betragte det 
mindesmærke, om hvis læsning jeg nærede en eller anden tvivl. 



^ G. c. Rafn, Antiquités de rOrient, Gopenh. 1856, s. 96. 

Af sørgelig erfaring vidste jeg nemlig, hvor lidt man kunde 
bygge på det materiale, der forelå i form af afskrifter eller af- 
bildninger af vore runeindskrifter. Da jeg derfor i sin tid efter 
opfordring af det kgl. nordiske oldskriftselskabs bestyrelse påtog 
mig at forberede et værk over de danske runemindesraærker, 
var det mig straks klart, at jeg dertil måtte knytte én ufravigelig 
betingelse, nemlig at det brev mig muligt personlig at undersøge 
alle disse mindesmærker. Der var den gang flere, som anså 
denne fordring for hojst overdreven og urimelig, idet de gik ud 
fra, at der allerede for mange mindesmærkers vedkommende var 
tilvejebragt et så fortrinligt materiale, at arbejdet ikke behøvede 
at gores på ny, men at det vilde være tilstrækkeligt, når jeg 
undersøgte de mindesmærker, som ikke tidligere var undersøgte 
eller afbildede. 

At man kunde betragte sagen således, var dog kun grundet 
på ubekendtskab til det formodede fortræffelige materiale og til 
måden, hvorpå det var skaffet til veje. Kun rent undtagelsesvis 
hidrørte det nemlig fra runologer eller fra folk, der var vel- 
bevandrede i det gamle s|)rog, og selv disse afskrifter vil som 
oftest vise sig meget mangelfulde, da der til nøjagtig at gengive 
en utydelig, af tiden og anden overlast medtaget indskrift lige- 
som til læsningen af gamle afblegede håndskrifter kræves et 
ved lang tids øvelse skærpet blik, som de allerfærreste sprog- 
forskere har lejlighed til af erhverve. For en meget stor del 
bestod materialet imidlertid af indberetninger fra folk (præster, 
skolelærere o. s. v.) , som ikke havde det ringeste eller kun et 
hojst mangelftddt kendskab til runerne og deres sprog; men at 
slige indberetninger i vore dage gennemgående skulde vise sig 
bedre end på Ole Worms tid, var der jo ikke den mindste grund 
til at antage. 

Hvad man nærmest havde for oje, var dog et ikke ringe 
antal for en del meget smukke, kunstnerisk udførte tegninger, 
som efterhånden var samlede i dét til vort nationalmusæum 
hørende antikvarisk-topograflske arkiv, og som til forskellig tid 
og ved forskellige lejligheder var udførte af mænd med til dels 



stor øvelse i den art arbejder. Disse kunstnere kendte ganske 
vist runerne; men de forskellige betydninger, som det enkelte 
tegn kunde have, med andre ord det sprog, hvori indskrifterne 
var affattede, var dem i virkeligheden ftildstændig ubekendt; 
og den kundskab, de havde til de almindelige formler i ind- 
skrifterne og til de hyppigst forekommende ord, var snarere til 
skade end til gavn for en nojagtig gengivelse, da de let fristedes 
til at anvende de mangelfulde kundskaber på urette sted. En 
nødvendig betingelse for med tryghed at kunne benytte en sådan 
tegning er naturligvis, at den er gennemgået efter originalen 
selv af en øvet runolog; men vore runologer havde des værre 
hidtil i reglen haft for skik at sidde hjemme i deres stue og 
beskrive og tolke — ikke mindesmærkerne selv, men de tegninger, 
som kunstnerne på egen hånd havde udført til dem. At en 
sådan tegning, hvad jeg \arkelig har hørt store videnskabsmænd 
i deres eget fag påstå, — netop på grund af den fordoms- 
frihed, hvormed den var udført af den ulærde og derfor ikke i 
theorier hildede kunstner, skulde være pålideligere end en gen- 
givelse af den videnskabsmand, som forbandt øvelse i at læse 
monumenterne selv med indsigt i deres skrift og sprog, hører 
nemlig til de påstande, der for længst er gendrevne af alle sag- 
kyndige. At folk , der besidder en lille, men i virkeligheden 
hojst mangelftild indsigt i det gamle sprog, er de allerstørste 
theoretikere , der let forledes til at lave indskrifterne om efter 
deres egne urigtige forestillinger om, hvad de kan indeholde, 
kunde jeg godtgore ved talrige eksempler fra de ældste til de 
nyeste tider. 

Som følge af måden, hvorpå det materiale, med hvilket man 
i reglen har arbejdet, er tilvejebragt, er resultaterne blevne så 
sørgelige; derfor har det ene kostbare runologiske arbejde efter 
det andet stadig måttet gores om igen, helst, hvis det havde 
været muligt, lige straks efter dets fremkomst. Med disse 
erfaringer for oje måtte jeg sige til' mig selv: vestigia ter rent 
Som den første betingelse for at påtage mig udgivelsen af vore 
runemindesmærker stillede jeg derfor straks den for omtalte 

fordring, som jeg fastholdt trods alle indvendinger, hvad jeg nu 
kun kan glæde mig over. Ti at det ældre materiale var upå- 
lideligt, vidste jeg vel; men at det var så mangelfuldt og — 
hvad der var endnu værre — i mange tilfælde vildledende, som 
det fremgik af mine undersøgelser, og hvorpå jeg senere skal 
anføre forskellige eksempler, havde jeg rigtignok ikke anet. 

Idealet havde måske været, at den mand, der påtog sig at 
udgive runemonumenterne, havde magtet både den kunstneriske 
og den videnskabelige opgave. Der lader sig dog også herimod 
gore vægtige indvendinger, da det vel næppe vilde være muligt 
at finde nogen, som på én gang var fuldendt kunstner og viden- 
skabsmand, og den ene side af opgaven vilde således let komme 
til at træde i skygge for den anden. Jeg kom i al fald ikke 
i en sådan fristelse, da jeg ikke var i stand til at udføre en 
kunstnerisk tegning, men i det hojeste kunde have givet et 
omrids af en runesten med en nogenlunde korrekt fremstilling 
af indskriften, hvad der dog på grund af målinger o. s. v. vilde 
have kostet en uforholdsmæssig tid og desuden let vilde have 
afledet opmærksomheden fra det, der dog for mig måtte være 
hovedsagen, en nojagtig undersøgelse af alle enkeltheder, særlig 
alle vanskelige steder. Til tegningernes udførelse måtte jeg 
altså benytte en kunstner, og jeg var så heldig dertil at kunne 
vælge en mand, som allerede tidligere havde erhvervet en stor 
øvelse netop i gengivelsen af runemindesmærker, nemlig professor 
Magnus Petersen, om hvem jeg af egen erfaring vidste, at han 
ikke blot havde en sjælden ævne til at gengive mindesmærkets 
hele karakter med troskab, men også, at han arbejdede med 
ualmindelig hurtighed, hvad der selvfølgelig var af stor betyd- 
ning, hvor så meget skulde udrettes i forholdsvis kort tid. 

Kunde det ældre materiale således efter min overbevisning 
ikke benyttes som grundlag for et pålideligt værk om vore 
runemindesmærker, ydede det dog en i og for sig meget væsenlig 
hjælp, idet det sammen med en mængde private oplysninger, som 
jeg efterhånden havde skaffet mig, gav en pålidelig oversigt 
over alle de indskrifter, der endnu var eller tidligere havde 



været kendte, og således satte mig i stand til for rejserne at 
udkaste en nojagtig plan for disse. 

Da hele materialet til mit runeværk efter afslutningen af 
undersøgelsesrejserne i sommeren 1894 nu er skaffet til veje, 
og dets udgivelse så vidt fremmet, at dets første afdeling, der 
omfatter de historiske runemindesmærker, vil kunne udsendes i 
disse dage, anser jeg det for hensigtsmæssigt samtidig at give 
en udsigt dels over de tidligere undersøgelser og tolkninger af 
vore runemindesmærker, dels over mine egne rejser og den 
undersøgelsesmethode, jeg har anvendt. Til slutning vil jeg 
søge at fremstille hovedresultaterne af mine undersøgelser, for 
så vidt de kan samles under almindeligere synspunkter og an- 
skueliggores gennem enkelte karakteristiske eksempler. 



Gennem hele middelalderen hører vi så godt som intet om 
vore runemindesmærker. Ti vel nævner Saxo i sin for- 
tale mellem kilderne til oldhistorien også »runeindskrifter på 
stene og klipper«^; men i værket selv anfører han kun to så- 
danne mindesmærker, nemlig i 9. bog den stenkolos, som Regner 
lodbrog lod oprejse til minde om sin sejr, da han havde fældet 
Bjarmernes konge og jaget Finnernes på flugt 2, og i 7. bog 
den klippe i Bleking, hvorpå Harald hildetand lod sin faders 
bedrifter indhugge^. 

Medens Saxo sikkert har kendt lige så lidt til det af 
Regner lodbrog rejste stenmonument som vi andre, giver han i 
sin fortale følgende nærmere beskrivelse af den blekingske 
klippe: »I Bleking ses en klippe, der tjæner til vej for rejsende, 
med underlige bogstavtegn. Ti ft*a havet på sydsiden til Vær- 
ends ørkener løber en klippesti, der indesluttes af to linjer, 
som strækker sig i en betydelig længde, men kun er adskilte 
ved et lille mellemrum. I fladen mellem linjerne ses overalt 



^ Nec ignolum volo, Danorum antiquiores conspicuis fortitudinis operibus 

editis non solum rerum a se magnifice gestarum titulos exquisito con- 

textus genere veluti poetico quodam opere perstrinxisse , verum etiam ma- 
jorum acta, patrii sermonis carminibus vulgata, Ungvæ suæ literis [o : runer] 
saxis ae rupibus insculpenda curasse (præfat., s. 6 f.). 

^ Ubi Bjarmorum rege interfecto, Finnorum vero fugato Regnerus saxis 
rerum gestarum apices præ se ferentibus iisdemque superne locatis æternum 
victoriæ suæ monimentum affixit (lib. IX, s. 454). 

^ Idem in monimentum patris ejus res gestas apud Blekingiam rupi, 
cujus memini [nemlig på det herefter anførte sted i fortalen], per artifices 
mandare curæ habuit (lib. VII, s. 361). 



indhuggede tegn, der åbenbart er bestemte til at læses. Skont 
beliggenheden er så ujævn, at stien snart gennemskærer klip- 
pernes toppe, snart løber forbi dybe dale, følger man dog over- 
alt tydelig bogstavernes spor i samme retning«. Til denne 
beskrivelse af klippen fojer Saxo den interessante meddelelse, 
at kong Valdemar den store, som ønskede at erfare indskriftens 
betydning, udsendte folk, der omhyggelig skulde undersøge og 
afbilde tegnene. »De kunde dog ikke få nogen mening ud 
deraf, fordi ridserne dels var fyldte med smuds og dels udslidte 
af fodtrin« ^. 

I Saxos beskrivelse genkender vi tydelig den beromte blek- 
ingske klippe, som af indbyggerne selv kaldes Runamo, et 
navn , der første gang forekommer hos Ole Worm (Mon. Dan. 
s. 221), men sikkert er meget ældre; dog fremgår det lige så 
sikkert af beskrivelsen hos Saxo, at han ikke har kendt klippen 
af selvsyn. At de runelignende ridser i Runamo ikke, som det 
må have været den almindelige antagelse på Saxos tid, er ind- 
huggede skrifttegn, men skyldes et naturspil, er nu hævet over 
enhver tvivl. Når Saxo i fortalen siger, at tegnene allerede i 
Valdemar den stores tid var så utydelige, at deres betydning 
ikke kunde udfindes, men alligevel i 7. bog angiver indskriftens 
indhold i al almindelighed, må denne tilsyneladende modsigelse 
uden tvivl forklares deraf, at han på det sidste sted støtter sig 



^ Verum apud Blekingiam apta meantibus rupes m irandis literarum 
notis interstincta conspicitur. Siquidem a meridiano mari in deserta Ve- 
rendiæ petrosa porrigitur semita, quam binæ lineæ exiguo discretæ spatio 
protractis in longum ductibus amplectuntur; inter quas medio loco planum 
factis ad legendum figuris undiquesecus exaratmn ostenditur. Quod licet 
adeo situ inæquale existat, ut modo raontium alta proscindat, modo vallium 
ima prætereat, eodem tamen tenore literarmn vestigia servare dignoscitur. 
Quarum significationem Rex.Voldemarus, sacri Kanuti fausta proles, admi- 
rationis causa cognoscere cupiens misit, qui rupem permeantes patentium 
illic characterum seriem . curiosiori indagatione colligerent ae postmodum 
virgulis quibusdam sub iisdem formarum apicibus adnotarent Qui ideo 
nihil ex eis interpretamenti comprehendere potuerunt, quod ipsa cælaturæ 
concavitas partim cæno interlita, partim commeantium adesa vestigiis, figu- 
ratæ protractionis speciem obtrito calle confuderat (præfat., s. 11 ff.). 

til et folkesagn, som fra gammel tid har været knyttet til denne 
klippe og dens formodede indskrift. 

Medens de to eneste runemindesmærker, som Saxo omtaler 
i sit værk, altså i virkeligheden slet ikke har noget med runer 
at gore, kender hverken han eller Sven Aggeson det mest stor- 
artede af alle danske historiske runemindesmærker, de to af 
Gorm den gamle og Harald blåtand rejste stene i Jællinge, 
hvad der kan forekomme os så meget mærkeligere, som de 
hægge med berommelse omtaler de to hoje, som Harald efter 
deres mening har rejst over Gorm og Tyre (se mine Danske 
runemindesmærker I, s. 30 f.). 

Hvad vi ved om kendskabet til runemindesmærkeme i 
middelalderen, indskrænker sig til de anførte meddelelser hos 
Saxo om indholdet af et par formentlige runeindskrifter. Af 
Saxos beretninger tor vi dog sikkert drage den slutning, at 
der allerede på hans tid til mange runestene (virkelige eller ind- 
bildte) har knyttet sig sagn om bestemte historiske personer og 
begivenheder. Denne sagndannelse fortsættes ned igennem 
tiderne, og det er netop de til enkelte runestene knyttede sagn, 
der gor, at disse stene bliver genstand for omtale, fér end et 
virkeligt studium af deres indskrifter endnu er begyndt. 

Fra Saxos meddelelser om et par (formodede) runeindskrifters 
indhold og fra Valdemar den stores af Saxo omtalte ældste 
virkelige undersøgelse af en (formodet) runeindskrift forløb flere 
hundrede år, for end et runemindesmærke atter bliver genstand 
for omtale i litteraturen og for videnskabelig undersøgelse og 
afbildning. Først i sidste halvdel af det 16. årh. vækkes op- 
mærksomheden lidt efter lidt og ligesom tilfældig for enkelte af 
vore runestene. Det er dog ikke den virkelige indskrift, men 
det til stenen knyttede sagn, der er grunden til, at en bestemt 
runesten omtales første gang. Det er den sten, der i Worms 
tid fandtes på herregården Ulstrups mark (Sønder Vinge sogn, 
Middelsom herred, Viborg amt), tæt ved landevejen mellem Uls- 
trup og Rønge, hvorhen den efter Worms meddelelse var 
flyttet fra en dal i den nærliggende skov, som kaldtes Grondal 

(Mon. Dan. s. 304, Danske Atlas IV, s. 658 not. d). Herefter har 
Worm givet den navnet Grondal-stenen (Grøndallense), og 
under dette navn anføres den i reglen senere; men den findes 
også opkaldt efter Rønge og Ulstrup, og det sidste navn vil 
det være rigtigst at fastslå, da vi for at undgå forveksling med 
den i nyere tid opdagede Vinge-sten ikke vil vælge sognets 
navn, og da stenen fra gammel tid ikke blot har ligget på 
Ulstrup mark, men også senere er flyttet til herregården, hvor 
den er indsat i havegærdet lige ved indgangen fra vejen, der 
løber langs med jærnbanen, således at indskriftsiden vender ud 
mod vejen. Til denne sten knytter der sig et gammelt, meget 
udbredt sagn, der kan tjæne som et slående eksempel på de 
fantastiske forestillinger, man i ældre tid ofte havde om rune- 
indskrifternes indhold. Ifølge det nævnte sagn skulde indskriften 
nemlig indeholde en spådom om Danmarks fremtid. Herom 
meddeler Worm (Mon. Dan. s. 309), at han i slutningen af et 
håndskrift (hvilket siges ikke) har ftindet følgende optegnelse: 

»Anno Domini 1503 drog M. Jens Christoft'ersøn Canich 
udi Ribe fra Viborg oc til Randers. Da fant hånd udi en Dall, 
som kaidis Grøndal, disse eifterskreflftie Ord udhuggit i en 
Steen med kaaber Bogstaffue: 

Kircker skulde bliffue til Pangetom, oc Skalcke skulle 
trifuis, oc Eldinge fordriffuis, oc Danske Mend wgieifue. oc 
fange Tydske Sæder, oc Hærremend skulle blifiue Kiøbmend, 
oc Præster til Bønder oc Bønder til Widunder«. 

Også Anders Sørensen Vedel synes at antage, at indskriften 
har haft dette indhold. I en håndskreven notits (vistnok fra år 
1588), som allerede Wegener har meddelt efter det Vedelske 
håndskrift no. 826 fol. i det store kgl. bibliotheks gi. kgl. sam- 
ling^, anfører han nemlig, at der på en sten nogle mil fra 
Viborg læses følgende: 



* C.F.Wegener, Historiske Efterretninger om Anders Sørensen Vedel 
(Kbh. 1851), s. 158 not. 19. 

2 

Trell skall fange magt 

och edelt blifl^ie foract; 

Prest skall bliffue wunder 

och Bunder till wunder; 

Dansk skall fange tydskes seed. 

Men wæ dig Damnarck derwid; 

och end staar stenen i grønen dall. 

At spådommen i den af Worm og Vedel anførte form også 
har været kendt af digteren Hans Christensen Sthen(ius), frem- 
går af V. 2755 — 66 i hans skuespil »Kortvending« (uden tvivl 
opført i Helsingør mellem 1565—74), hvor det bl. a. hedder: 

Embitzmendtt wiille nu kiøbmendtt bliifue, 



Borgere wiille nu bønner werre, 

Bynder wiille nu thiill schole att lere, 

Clercke wiille oc werre bynder, 

Saa bliffue oc mange tiill wiunder^. 

Allerede i året 1560 havde den danske Vergilius (»Daniæ 
nostræ Maro«), som Worm kalder ham, Er. Mich. Lætus (Rasmus 
Glad), gjort »stenen i den gronne dal« og den dertil sig knyt- 
tende spådom til genstand for digterisk behandling i den femte 
ecloga (»Myrmix«) af sine Bucolica^ og Grondal-stenen 
blev således den første runesten, der nævnes i litte- 
raturen. Worm, som aftrykker de hertil sigtende vers af 
Lætus i Mon. Dan. s. 306—9, gor tillige s. 310 opmærksom på, 
at et ganske lignende sagn knyttede sig til en stor sten i 
»gi'onan dal« i Jæmtland ^. 



^ Kortvending. Et moralsk -allegorisk Skuespil fra Frederik IFs Tid, 
udg. af Soph. Birket Smith, Kbh. 1866 (Revideret Aftryk af „Danske Sam- 
linger for Historie, Topographi, Personal- og Litera turhistorie " I), s. 85 med 
note. 

^ G. Erasmi Michaelii Læti Bvcolica, Witebergæ 1560 8vo, bl. D 8a — 
E 2b. 

^ R. Nyerup , Historisk - statistisk Skildring af Tilstanden i Danmark og 
Norge i ældre og nyere Tider IV (1800), s. 96-100; SvenskaFolk-visor från 

Som man kan tænke sig, indeholder Ulstrup- (Grondal-) 
stenens indskrift i virkeligheden ikke ét ord, der kunde give 
anledning til disse fantasier. Den på nogle steder (særlig i de 
to første linjer) overordenlig udslidte og derfor hidtil ikke læste 
indskrift lyder nemlig i sin helhed således: 

|)ur|)r J raisj)i 
stain X t)^nsi ^ ift 
skibara J sin^ ^ t)uri 
J auk J tufa 

o: »Tord rejste denne sten efter sine skippere Tore og Tove«. 

Ikke blot den nys nævnte skrevne notits om Grondal- 
stenen, men også enkelte bemærkninger i hans trykte skrifter 
viser, at Vedel mere har haft opmærksomheden henvendt på 
de til runestenene knyttede sagn end på indskrifternes virke- 
lige indhold. I indledningen til visen om »Suend Felding« an- 
tager han nemlig, at den meget utydelige runesten i Sjælle 
(Framlev herred, Århus amt) har været en ligsten over den 
Svend Feldingske slægt ^, og i indledningen til visen om »Liden 
Grimmer oc Kamper aff Bertings Land« udtaler han den formod- 
ning, at »VimmingsHøy«, som nævnes i visen, ligger i Skåne, 
hvor »Vimmings høy øster eller vester Kircke« nu ligger, og 
at »Vinmiings høy Herrit« har fået navn heraf. Han tilføjer 
derpå: »Oc findis der vdi den liden Aa, som løber ned til 
Dybbech, ved athel Veyen en stoer Kampesteen met Eune Bog- 
staffue paa, som videre skal omtalis vdi Danmarckis Rigis 
Bescriffuelse oc Antiquitatibus Danicis« ^, Når han her nævner 
runestenen ved Dyback i Vemenhogs herred, som det var hans 
agt at omtale nærmere i et andet værk, er det sikkert et til 



forntiden, samlade och utgifne af E. G. Geijer och A.A.Afzelius III (1816), 
s. 218 ff. (=^ Ny upplaga, utg. af R. BergstrOm och L. H5ijer II, 1880, s. 428 fif.). 
Sml. også J. G. Liljegren i Det skandinaviske Litteraturselskabs Skrifter XVII 
(1820), s.4l6ff. og sammes Run-Låra (1832), s. 87— 88. 

* It Hundrede vduaalde Danske Viser o. s. v. Prentet vdi Ribe paa 
Liliebierget 1591, I no. 23 = Syv I no. 24. Se mine Danske runemindesm. 
I, s. 138. 

2 It Hundrede Viser I no. 20 ^ Syv I no.21. 

2* 

stenen knyttet sagn, ikke dens virkelige indskrift, der har givet 
Vedel anledning til at sætte stenen i forbindelse med visen. Og 
jeg formoder, at sagnet, som Vedel har kendt, væsenlig har 
haft samme form som det, jeg hørte fortælle ved min under- 
søgelse 1876, og som lød således : To kæmper friede samtidig til 
en nng smuk jomfrn på Dyb^k; men da hun satte dem bægge 
lige h5jt og derfor ikke vilde foretrække den ene for den anden, 
besluttede de at afgore sagen ved tvekamp. Denne fandt sted, 
hvor den store hoj ved Ostra Vemenhogs kirke nu ligger. Her 
faldt den ene kæmpe, og den anden, som var hårdt såret, begav 
sig på vejen til Dybåck, men nåde ikke længere end til »Herre- 
mansbron«, hvor han faldt død om. Den sørgende jomfru lod 
da rejse mindesmærker efter sine to elskere på de steder, hvor 
de var &ldne, hojen ved kirken efter den ene og runestenen 
efter den anden. 

Ifølge mine undersøgelser 1876 og 1882 bærer Dyback- 
stenen den ganske simple indskrift: brut)iR : risH : stin : l)aisi : 
aiftiii : busa : brul)ur : sin : hart)a : ku^an: trik o: »Brod- 
er rejste denne sten efter sin broder Bose, en såre brav mand«. 
Det fremgår altså heraf, hvor lidt også i dette tilfælde rune- 
stenens indskrift støtter det til stenen knyttede sagn. Talrige 
andre eksempler kunde anføres herpå. 

Omtrent samtidig med at forskellige forfattere således hen- 
vendte opmærksomheden på de til runestenene knyttede sagn, 
der selvfølgelig må være opståede i en tid, da man ikke havde 
ringeste anelse om den virkelige betydning af indskrifterne, 
finder vi også de første forsøg på en virkelig læsning og tolk- 
ning af enkelte indskrifter. Et af de ældste forsøg i denne 
retning skyldes en Skåning Hermannus Chytræus Weianus (fra 
Wa i det østlige Skåne), der en tid lang havde været rektor i 
Halmstad og senere havde gennemvandret Skåne, Halland og 
Bleking for at undersøge mindesmærkerne fra oldtiden. Sine 
resultater nedlagde han 1598 i en lille afhandling med titlen 
»Monumenta præcipua, quæ in Schania, Hallandia et Blekingia 
inueniuntur, obseruata et cum historica breui enarratione illu- 

strata ^<, som senere blev offenliggjort i S. Brings Monuraenta 
Scanensia I, s. 278 ff. Her finder vi bl. a. også en læsning og 
tolkning af den nys nævnte Dyback-sten, hvis indskrift efter 
Chytræus (anf. st. s. 296 f.) lyder således: Sier Gudor sin 
erde, Grudor vor bor i kri. I tolkningen, der er et værdigt 
sidestykke til læsningen, udtaler forfatteren den mening, at 
mindesmærket er rejst på kong Snios tid (»omtr. år 600«), og 
at indskriften sigter til den af hungersnød ft*emkaldte store ud- 
vandring af »Cimbrer og Gother«. Han antager nemlig, at for- 
ældrene ledsagede deres bortdragende born til skibene, og at 
den første sætning i indskriften, som han på Latin gengiver: 
»Dicite Diis suam gloriam« (hvilket vistnok skal betyde: »Giver 
guderne æren«), er forældrenes afskedsord til bomene, hvis svar 
indeholdes i den sidste sætning, der oversættes: »Dii profdgium 
nostrum in bello« (»Guderne er vor hjælp i krigen«) ^. Næsten 
lige så vilkårlig er Chytræi gengivelse af runerne på Åsum- 
stenen, som han (anf. st. s. 300) læser: Krist Marie Sun,^ 
hialp dem af d. (dodsens) Brun, som piagis for deris 
Synd Biurn Mule^. Eørst ved at læse disse forklaringer af 
Dyback- og Åsum-stenen og sammenligne dem med Worms i 
Mon. Dan. får man et levende indtryk af det fremskridt, som 
Worms værk trods alle dets mange og store fejl alligevel be- 
tegner på runologiens område. 

Mangen læser vil mulig forbavses og anse Chytræus' be- 
handling af runeindskrifterne som et enestående eksempel på en 
forening af kolossal uvidenhed i læsning af runerne og di'istig- 
hed i tolkning. For den, der har måttet gennempløje den bunke 
tåbeligheder, som i tidens løb er fremsatte om vore runeind- 



* Chytræus' forklaring har også været kendt af Worm, som i Mon. 
Dan. s. 200 anfører hans behandling af Dyback-stenen med den bemærkning, 
at læsningen er fuldstændig urigtig og stridende mod alle tegn i indskriften, 

* Indskriften lyder med udeladelse af skilletegnene: 4- krist mario 
sun hiapi pem ær kirku l)esi gerjio absalon ærkibiskup ok æs- 
biorn muli o: „Kristus, Maries son, hjælpe dem, der gjorde (byggede) 
denne kirke, ærkebiskop Absalon og ÆsbjSrn Mule* (se mine Danske rune- 
mindesm. I, s. 164). 

skrifter , vil dette forsøg dog hverken være værre eller bedre 
end mangfoldige andre ikke blot fra slutningen af det 16. og 
begyndelsen af det 17. årh., men lige ned til vore dage. 

Fra de forskellige fantastiske forestillinger om indholdet 
af runeindskrifterne, som således på forskellige steder kommer 
til orde i sidste halvdel af det 16. årh., vender vi os til det 
første alvorlige forsøg fi-a samme tid på at ft-emdrage og oplyse 
et runemindesmærke. I så henseende er 1586 et mærkeår i 
runestudiets historie, og det er det vigtigste af alle vore rune- 
mindesmærker, den storre Jællinge-sten , som i dette år bliver 
genstand for en opmærksomhed, der snart også breder sig ud 
over Danmarks grænser. 

Det er en af vort fædrelands store mænd, lensmanden på 
Koldinghus, den beromte Caspar Markdaner til Søgård på 
Fyn, der for bestandigt har knyttet sit navn til Jællingemonu- 
mentet, idet • han 1586 lod den storre Jællinge-sten, som i tidens 
løb var sunken om og dækket med jord og græs, udgrave og 
opstille, så at de længe skjulte indskrifter og billedlige frem- 
stillinger på dens tre flader atter blev synlige. Til minde 
herom blev der i Jællinge kirke ophængt en senere ved ilds- 
våde ødelagt tavle med en indskrift med forgyldte bogstaver, 
som tillige indeholdt det første forsøg på at læse og tolke ind- 
skriften på stenens forside. Heldigvis har Worm i Mon. Dan. 
s. 329 gengivet hele indskriften på tavlen. Samtidig med frem- 
dragelsen af den storre Jællinge-sten blev opmærksomheden, 
som man kunde vente, også henledet på den mindre sten og 
indskriften på dens forside (bagsiden var skjult, da stenen lå 
omfalden på sin hoj). At Jællingemonumentet med de to 
runestene snart efter blev almindelig bekendt, skyldes stat- 
holderen i hertugdommerne, den lærde Henrik Rantzau, som 
1591 lod et prospekt af hele moniunentet (de to hoje, kirken og 
runestenene) tillige med en gengivelse af indskiifterne på for- 
siden af bægge stene stikke i kobber og offenliggore i de af 
P. Lindeberg udgivne » Gommen tarii rerum memorabilium in 
Europa ab anno octuagesimo sexto usque ad præsentem nona- 

gesimum primum gestarum« etc, Hamburgi 1591, 4*'» s. 76 — 77. 
Fra dette skrift gik det Rantzauske prospekt også over i anden 
udgave af Lindebergs »Hypotyposis arcium, palatiorum, librorum 
etc. ab Henrico Ranzovio conditorum«, Francofarti 1592 4^°, 
s. 121— 22, og fra samme kilde stammer det danske runealfabet 
og gengivelserne af Jællinge-stenenes indskrifter både blandt de 
»Specimina variarum linguarum«, som den hollandske lærde 
Bonaventura Vulcanius fqjede til det af ham udgivne skrift 
»De literis et lingua Getarum siue Gothorum«, Lugd. Bat. 1597, 
s. 46— 47, og på den bekendte runetavle, som den svenske old- 
forsker I. Th. Bure udgav 1599 i Dpsala , og som vi nedenfor 
vil få lejlighed til nærmere at omtale ^. På det nævnte sted i 
Hypotyposis meddeler Lindeberg desuden (s. 123), at Rantzau 
havde den plan også at lade de andre danske runestene udgive på 
lignende måde som Jællinge- stenene ^ , en plan , som dog ikke kom 
til udførelse, men atter efter flere års forløb blev optaget af Ole 



^Medens Vulcanius meddeler indskrifterne på forsiden af bægge Jæl- 
linge-stene efter Lindeberg, har Bure kun optaget de tre første linjer af 
indskriften på den storre sten. — Angående alle enkeltheder med hensyn 
til Markdaners fremdragelse af den stSrre Jællinge-sten og den senere offen- 
liggOrelse af indskrifterne på bægge stene henviser jeg i øvrigt til den ud- 
førlige fremstilling i mine Danske runemindesm. I, s. 31 fif., hvor der også 
findes en gengivelse af det Rantzauske prospekt hos Lindeberg. 

^ Sunt adhuc in aliis Daniæ locis lapides talibus characteribus insigniti, 
quos (Deo volente) Dn. Ranzovius brevi quoque, pio antiquitatum studio 
per årtis Hieroglyphicæ ministerium edi curabit. Som eksempler på sådanne 
stene anføres følgende: Fuit et lapis in Holsatia talibus figuris notatus, eo 
in loco, ubi Grito, princeps Sclavorum, interfectus est, non procul ab opidulo 
Lutkenbach, in ejus memoriam in trivio erectus. Exstat adhuc alius lapis 
in Ducatu Sleswicensi, in loco dicto Ammerwat, ubi ultra hominum memo- 
riam inter Danos et Holsatos acerrime pugnatum, et maximum commissum 
prælium; in cujus rei memoriam ibidem collocatus est. Hvilket mindes- 
mærke der menes med den forsvundne sten i Holsten, er mig ubekendt; 
men ved den endnu bevarede sten i Slesvig sigtes naturligvis til Havers- 
lund-stenen, som her nævnes for første gang, og som Rantzau måske også 
havde ladet afbilde. I hans „Gimbricæ Ghersonesi Descriptio", der er trykt 
i Westphalens Monumenta inedita I (1739), findes ikke blot prospektet af 
Jællingemonumentet med hele Lindebergs tekst fra Hypotyposis (sp. 62 med 
tab. XII), men også sp. 63 de her anførle notitser om de to stene i Holsten og 
Slesvig, hvortil er fQjet en afbildning på tab. X af Haverslund- stenen, som 
giver et nogenlunde nQjagtigt billede både af stenen og indskriften. 

Wonn. Således blev Jællinge-stenene de første danske 
runestene, hvis indskrifter blev offenliggjorte. Efter 
Jællinge-stenene fulgte et andet af vore mærkeligste rune- 
mindesmærker, nemlig Tryggevælde-stenen. Denne sten var 
omtrent 1550 bleven flyttet til Tryggevælde borggård fra en af 
de mange hoje i egnen. Her så den engelske gesandt i Køben- 
havn Daniel Rogers stenen i Juli 1588 og fik samtidig en af- 
skrift af runerne af Arrild Huitfeldt, som den gang var lens- 
mand på Tiyggevælde. Rogers sendte afskriften til Bonaventura 
Vulcanius, der uden nogen som helst forklaring optog den i sin 
foran nævnte udgave af skriftet »De literis et lingua Getarum 
siue Gothorum« s. 45 f. umiddelbart foran indskrifterne på Jæl- 
linge-stenene. 

Alt, hvad vi hidtil har nævnet, var jo dog kun svage til- 
løb til en virkelig videnskabelig beskæftigelse med vore rune- 
mindesmærker. Først i begyndelsen af det 17. årh. fik disse 
studier rigtig fart ved Ole Worms arbejder. Den som viden- 
skabsmand og praktisk læge lige ansete lærde havde ved siden 
af sine egenlige studier fra ungdommen af næret en levende 
interesse for Nordens fortid i det hele og for fædrelandets old- 
sager i særdeleshed, en interesse, som både hans egen tilbøje- 
lighed og højtstående mænds opmuntring tilskyndede ham til at 
holde ved lige ; og da det stod klart for ham , at der krævedes 
grundigt kendskab til Nordens gamle sprog for med held at 
drive disse studier, satte han sig i forbindelse med de lærdeste 
Islændere på den tid og modtog fra dem mangfoldige oplys- 
ninger af forskellig art. Dette udtaler han selv i fortalen til 
den islandske ordbog, som han udgav 1650, og som efter hans 
opfordring oprindelig var samlet af Magnus Olafsson. Mellem 
sine islandske hjælpere fremhæver han her Thorlak Skulason, 
Amgrim Jonsson o^ Magnus Olafsson^. 

Blandt Danmarks oldsager blev runemindesmærkeme tidlig 
genstand for hans særlige interesse, og der kan næppe være 



^ Specimen Lexici Runici, collectum a Magno Olavio, nunc in ordinem 
redactum, auctum et locupletatum ab Olao Wormio, Hafn. 1650 fol., præfat. 

tvivl om, at denne interesse yderligere er bleven vakt ved de 
af den bekendte svenske oldforsker I. Th. Bure udgivne runo- 
logiske arbejder, der længe har hørt til de storste litte- 
rære sjældenheder, og af hvilke det ældste og uden sammen- 
ligning det vigtigste er den store kobberstukne folio -tavle 
RnHK+mM++H r+R+-hBHh^ [Runakanslanas Lara-span], Db-saliae 
Sveonum 1599 (på ny udgivet ved G. E. Klemming [Stockh. 1881]), 
som Worm flere gange nævner. I hvor hoj grad dette mærke- 
lige arbejde, som blandt andet indeholder afbildninger af 10 
svenske runestene, forskellige runealfabeter og runestaven med 
mange hånde oplysninger, har tildraget sig Worms opmærk- 
somhed, viser hans udtalelser i et par breve til den skånske 
præst Bertel Knudsen (Aquilonius), som Worm tidlig havde op- 
muntret til at kaste sig over studiet af fædrelandets oldsager 
og til at samle indskrifter. I et brev af 8. Novbr. 1621 om- 
taler Worm for første gang Bures arbejde og siger, at han 
finder storre og storre behag deri, jo længer han beskæftiger 
sig dermed; kun beklager han, at Bures fremstilling ikke er 
så udførlig som ønskeligt. Han tilføjer, at intet studium vil 
være mere skikket end dette til at skaife sine dyrkere et be- 
romt navn, og opfordi'er indtrængende Bertel Knudsen til at 
fortsætte det. Selv var han des værre så optaget af sine 
mange forretninger, at han vanskelig kunde finde tid dertiP. 
Senere (den 17. Febr. 1623) udbeder Bertel Knudsen sig den 
svenske folio-tavle til låns, og Worm sender ham den (den 20. Juli) 
med den bemærkning, at han for næmheds skyld havde delt den 



^ Således lyder titlen på Bures runetavle, som jeg intetsteds har set 
nSjagtig gengivet hverken med runer eller i omskrivning med latinske bog- 
staver (ikke engang af Klemming). 

^ Qvo magis conatus Buret Sveci aspicio, eo magis perplacent, utinam 
fusiori scribendi genere illos pertexuisset, ae in proposito perrexisset. Pro- 
fecto si uUa alia ex re, ex hac nomen æternum, tam ob Antiqvitatis sanc- 
titatem, qvam ob rei difficultatem, et eorum, qvi aliqvid hic tentarunt, pau- 

citatem, sperandum. Perge igitur, totum te huic tråde: non pænitebit 

Utinam nobis tantum otii, qvædam tentare non dubitaremus Vides , in 

qvas conjecti simus difficultates. Olai Wormii et ad eum doctorum virorum 
epistolæ I, 1751, s. 46f. 



18 

i flere stykker, da han skulde forklare den for kansleren 
(Chr. Friis). Sammen med tavlen ftdgte et eksemplar af en 
nøgle, som Worm havde udarbejdet til dens forståelse, men 
som rigtignok var meget mangelfuldt, fordi hans amanuensis 
ikke forstod at skrive rimer ^. Medens dette arbejde således 
med sikkerhed kan siges at have været Worm til stor nytte 
under hans første runologiske studier, har han næppe haft 
synderligt udbytte af Bures lille skrift Runa ABC Boken, 
Stockholm 1811 (16 sider i 8^**), som først meddeler det al- 
mindelige svenske alfabet og runealfabetet (dels efter den 'svenske' 
o: den oprindelige, dels efter den latinske orden) og derpå 
(s. 4— 13) gengiver Fadervor, trosbekendelsen, de ti bud samt 
dåbens og alterens sakramente dels med runer, dels på den 
overfor stående side med de sædvanlige svenske bogstaver. De 
tre sidste sider indeholder forskellige bonner, som kun gengives 
med sædvanlige bogstaver. Runetypeme er støbte til bogen, 
og forfatterens hensigt med den har åbenbart været at vænne 
folk til med lethed at læse runer ^. Dette hensyn var også for 



^ [Et pålideligt bud vil bringe dig] Tabdlam illam Sveticam, sed in 
plures a me commoditatis gratia divisam, cum ejus interpretem apud 
Magnif. Gancellarium agerem. Clavis a me confectæ mitto exemplar, man- 
cum tamen et mutilum propter amanuensis inscitiam, qvi Runica depingere 
haud potuit. Olai Wormii epist. I, s. 48. 

' En ny udgave udkom allerede det følgende år med titlen Svenska 
ABC Boken medh Runor, Stockh. 1612 (eksemplar i det store kgl. bibliothek). 
Endelig blev en tredje udgave trykt i Upsala 1624 med den udførligere 
titel Den Svenska ABC Boken, På thet enfalligeste så stålt, at de vanlige 
bokstavarne låmpa sigh efter Runerne, och bådhe semias medh wår van- 
lighe Pronunciation (eksemplar i min egen bogsamling). I denne udgave er 
der bl. a. foretaget den ændring, at omskrivningen med svenske bogstaver 
er trykt lige under runerne, medens i de to første udgaver runerne og de 
svenske bogstaver står lige over for hinanden på hver sin side. Endelig er 
bSnnerne i denne udgave trykte med runer, men i de to andre med almind- 
elige svenske bogstaver. Medens J. Erichson (Bibliotheca Runica, Greifs- 
wald 1766, s. 3—4) og v. Nettelbla (Antwort auf die Frage: Ob des Herrn 
J. Erichsons Bibliotheca Runica fur vollståndig und zureichend zu halten 
sey? Greifsw. 1766, s. 6— 8) nOjagtig beskriver udgaverne fra 1611 og 1624, 
har ingen af dem kendt udgaven fra 1612; men det er åbenbart denne bog, 
der af Erichson (s. 4) opføres som no. 3 blandt Bures skrifter med titlen 
„Primam iuuentutis Christianæ institutionem litterariam (!) lingua et cha- 
racteribus Latinis et Gothicis s. Runicis, Holmiæ 1612". Denne fejl er også 

Worm en af gnmdene til, at han i sine skrifter lod Islandsk 
trykke med runer. Heller ikke Bures 1624 i IJpsala udgivne 
Monumenta Sveo-Gothica hactenus exsculpta (uden titelblad, 
kun med overskrift, og uden trykkested og år), der på 48 sider 
i 8^ gengiver lige så mange træsnit af svenske runestene uden 
nærmere forklaring S kan have ydet Worm nogen egenlig 
hjælp, skont der næppe kan være tvivl om, at han har kendt 
også dette skrift af Bure. 

Allerede tidlig modnedes hos Worm den storartede plan at 
samle og udgive alle runemindesmærkerne i de danske pro- 
vinser. Han havde også den glæde, at hans bestræbelser fandt 
den kraftigste støtte både hos kongen og hos landets fornemste 
mænd, mellem hvilke hans mægtige velynder kansler Christian 
Friis til Kragerup indtager den første plads. For at fremme 
Worms arbejde udstedtes det bekendte kgl. brev af 11. August 
1622, som lyder ^: 

»Til Bisperne udi Danmark og Norge Antiqviteter anrørendes. 
Vi Christian IV etc. bede Eder og ville at I eders mue- 
ligste Flid anvender, allevegne udi Eders Stigt at opsøge og 
antegne alleslags Antiqviteter og Documenter efter medfølgende 
Fortegnelses Indhold, og at I saadanne med Flid lader optegne 
og engang inden Paaske førstkommendes udi vort Cancellie 
lader indlevere. Hafii. 11. Aug. 1622.« 



gået over i Biographiskt Lexicon III (1837), s. 110 (hvor akkusativ dog er 
rettet til nominativ). Den fortegnelse, som G. E. Klemming har givet over 
„J. Bures run-arbelen 1599—1650** i „Ur en Antecknares Samlingar", Stockh. 
1868—73 4to, s. 247—50 (optrykt på ny af Svenska LiteratursåUskapet, Up- 
sala 1880—82 8vo, s. 227—29), omfatter kun Bures runestensarbejder og 
medtager derfor ikke rune-ABG-bogen. 

^ Velbekendt er den noget ændrede udgave af bogen, der har over- 
skriften „Monumenta Lapidum aliquot Runicorum", og som foran afbild- 
ningerne på 7 sider (s. 2—8) meddeler L. Bures læsning og oversættelse af 
indskrifterne. Dette aftryk, i hvilket afbildningerne har en anden orden 
end i fc^rste udgave, fSjede forlæggeren og bogtrykkeren H. Gurio som an- 
hang og med fortløbende signatur til Verelii udgave af Gothrici et Rolfi 
Historia, Upsaliæ 1664. 

2 Fuldstændig trykt i E. G. Werlauffs fortræffelige afhandling „Ole 
Worms Fortienester af det nordiske Oldstudium* i Nordisk Tidsskrift for 
Oldkyndighed I (1832), s. 288 f. 

Den »medfølgende fortegnelse«, som naturligvis skyldes 
Worm selv, omfatter seks punkter, af hvilke vi her anfører 
no. 3 og no. 5, der særlig vedkommer runeindskrifterne : 

»3. Skal alle Runebogstaver skrevne eller i Steen, heele 
eller Stykker, eller Træ udhugne, eller paa Metalbelter, og saa- 
danne opsøges, og med Antegnelse hvor de ere at finde, og en 
rigtig nøiagtig Afskrift af dennem hid forskikkes, og kan Linea- 
menta med Kride paa Stenene bedst drages og siden aftegnes, 
og Provsterne og Præsterne forelægges med al Flid strax derom 
at forfare, og endelig Beskeden til Bisperne fremskikke, som 
strax skal det udi Cancelliet indskikke.« 

»5. Alle Calendaria runica paa Træe og ellers.« 

I løbet af de nærmest følgende år indsendte bisperne efter- 
hånden de indberetninger fra præsterne, hvortil det kgl. brev 
havde givet anledning , og dette . stof blev senere benyttet af 
Worm i hans runeværk ^. 

Endelig blev det ved et kgl. brev af 17. Decbr. 1625 pålagt 
Worm selv at foretage en runologisk rejse i Danmark, »hvor 
nogen Runemonumenter kan være at finde vores danske 
Historier antræifende, og at I dennem med al Flid optegner og 
lader afridse, til hvilken Eders Reises Fornødenhed Vi Rente- 
mesterne befalet haver. Eder Penge at lade bekomme« ^. Om 
denne rejse hører vi dog aldrig noget, og det er klart, at 
Worm ikke har fået lejlighed til at foretage den. Derimod 
oifenliggjorde han det følgende år sit første runologiske arbejde, 
som bærer titlen »Fasti Danici, universam tempora compu- 
tandi rationem antiqvitus in Dania et vicinis regionibus obser- 



^ Uddrag af disse indberetninger er trykte i (P. F. Suhms) „Samlinger 
til den danske Historie" I, I (1779), s. 70—92 (Fyn), s. 97—145 (Skåne). 
2 (1780), s. 32—40 (Bornholm), II, 3 (1784), s. 34-43 (Bergens stift), s. 215 
— 16 (Aggershus stift). Endvidere har O. Nielsen meddelt indberetningerne 
fra Ribe stift i „Danske Samlinger for Historie, Topografi, Personal- og 
Literaturhistorie" 2. Række IV, s. 1 — 125 og indberetningerne fra Århus stift 
samt fra Vends herred på Fyn (forskellige fra de i Suhms Samlinger trykte) 
smst. VI, s. 142—67. 

' Werlauff anf. st. s. 290 f. 

vatam libris tribus exhibentes«, Hafii. 1626 fol. I dette skrift, 
der er dediceret til kong Christian IV, behandler Worm ud- 
førlig en gammel på pergament skreven runekalender fra 1328, 
som han havde fået af kansler Chr. Friis, og som tidligere havde 
været i et bibliothek i Jylland. Worm gengiver hele kalenderen 
både i dens oprindelige skikkelse med runer og i omskrivning 
med latinske bogstaver. Dette har han i det hele taget udført 
så omhyggelig, at hans tekst nu kan erstatte den tabte ori- 
ginal, idet de fejl, der findes i aftrykket, for storste delen 
temmelig let lader sig rette. Denne afhandling af Worm vil 
derfor altid beholde stort værd, skont han helt har misforstået 
kalenderens sprog, som han — hvad der jo lå overordenlig nær 
— på grund af dens findested anså f6r gammelt Jysk, medens 
det i virkeligheden er Gullandsk. Herom henviser jeg i øvrigt 
til min afhandling om »Døbefonten i Åkirkeby kirke«, Kbh. 
1887, s, 62 ff. , hvor jeg udførlig har omtalt kalenderen og dens 
betydning for nordisk sproghistorie. 

To år efter udgivelsen af Fasti Danici udsender Worm sit 
første forsøg på at beskrive og tolke et dansk runemindesmærke, 
nemlig det lille skrift »Tulshøi sev Monumentum Strøense in 
Scania enucleatum ab OlaoWorm D.«, Hafti. 1628 (16 sider i 4*«)^ 
Det er altså det storartede mindesmærke, der endnu den dag i 
dag findes ved landsbyen Stro i Onsjo herred i Skåne (omtr. 
en iQærdingvej nord for Trollenås station), flojen, som havde 
navnet Tulshoj, var på Worms tid omgiven af seks vældige 
stene, og en syvende mindre var rejst på dens top. Af de 
seks store stene bar de to runeindskrifter. Ved min under- 
søgelse 1876 fandt jeg mindesmærket i en temmelig sørgelig 
forfatning, idet alle stene med undtagelse af to (deriblandt den 
ene runesten) var omfaldne og runestenene i den grad bedækkede 
med jord og overgrode med mos, at indskriften på den omfaldne 
sten var fuldstændig ukendelig. 



^ Afhandlingen, som nu er meget sjælden, blev senere optrykt i Mon. 
Dan. s. 146 fif. med enkelte trykfejl. 

Da dette Worms ældste forsøg i runetolkning kan tjæne 
som karakteristisk eksempel på den methode, som han også 
senere følger, vil vi dvæle lidt nærmere dei*ved. 

Worm læser og oversætter indskrifterne på de to stene 
således : 

I. KHN/K : riT : nYWk : RhhU : WhI : hKTI^ : ^HhR : 
BRnt>nR : hlHH : hPlR : rHRt>R : TWPR : HRKK. 

Fadir lit hugve Runer disi uftir Osur brudur 
sinas, nur vardr Tudr arff. 

Patricius runicas hasce literas sculpi curavit in memoriam 
Asurii fratris sui : jam hæres factus est Toro, 

n. KHW/K : riT : *nKn* : hm : t>nH : PlKT : Tht^R : iY : ♦B*. 
Fadir lit hugve Sten dus uft Tudr og Ebe. 

Patricius lapidem hunc sculpendum curavit in memoriam 
Toronis et Ebonis. 

Sammen med Stro-stenene behandler Worm desuden rune- 
stenen ved Hjårup i Uppåkra sogn, Bara herred (en halv mil 
sydvest for Lund), hvis indskrift han gengiver således : 

\n\M . ThN . BRnt>nR . hik . nm . rihw • nrih . whi . *Hh . 
rnRt> . niHt>R . Tnt>R . ^RK. 

Eftir Tuka brudur sin Nafni risti stin disi, hånd 
vard vistr Tudr arf. 

In honorem fratris sui Tyconis saxum hoc erigi curavit 
Nafni, fuit autem verus Toronis hæres. 

Grunden til, at Worm har sammenstillet Hjarup-stenen og 
Stro-stenene, er, at han på alle tre stene læser ordet tut)r, og 
at han forklarer dette velbekendte ord (olddansk déår, oldnord. 
dau^dr) som navnet Tord, Tor. Han antager da, at runestenenes 
Tor(d) er den samme som Tor Thott, den første kristne mand 
af den Thottske slægt, som levede i det 11. årh. og efter gamle 

sagn havde stiftet Bosjo kloster og lå begravet i hojen. Worm 
har derfor også dediceret sit skrift til den gamle Tor Thotts 
dalevende ætling hr. Tage Thott til Eriksholm, på hvis ejendom 
mindesmærket var regst. I tilslutning hertil finder vi i Tycho 
de Hoftnans »Historiske Efl;erretninger om velfortiente Danske 
Adelsmænd« I (1777), s. 129 det Wormske prospekt af Stro- 
monumentet med hans læsning og oversættelse af de to rune- 
stene stukket i kobber over »Den Thottiske Families Historie«. 
Alle disse smukke historiske resultater falder dog fuldstændig 
sammen ved en rigtig læsning og tolkning af indskrifterne, som 
ifølge mine undersøgelser lyder: 

Strd-stenene : 

I. fapiR : lit : hukua : runaR : l)isi : uftiR : ^sur: 
brul)ur : sin : is : nur : uar^) : tut)r : i : uikiku : 

»Fader ^ lod hugge disse runer efter sin broder Asser, 
som døde nordpå i viking«. 

IL fat)iR : lit : hukua : stin : l)ani : uftiR : biurn : is : 
skib : ati : mi^) : knua : 

»Fader lod hugge denne sten efter Bjorn, som ejede skib 
sammen med Knue«. 

Hjårup-stenen : 

(Forsiden) nafni x risl)i x stin x Msi 
aftiR X tuka x brut)ur x si(n) 
(Bagsiden) han x uarj) x uistr 

tul)r 

»Navne rejste denne sten efter sin broder Toke; han døde 
vestpå (på et Englandstog)«. 

Medens de to Stro-stene for så vidt hører sammen, som de 
bægge er rejste af samme mand, står Hjarup-stenen ifølge sin 



^ „Fader** brugt som egennavn ligesom det velbekendte „Broder" (se 
f. eks. Dybåck-stenen foran s. 12). 

indskrift naturligvis ikke i nogen som helst forbindelse med 
Stro-stenene. 

Worms behandling af disse runestene viser altså, 1) at 
hans gengivelse af indskriftenie i væsenlige punkter er helt 
urigtig (se slutningen af indskriften på alle tre stene); 2) at han 
mangler de nødvendige sproglige forudsætninger til forståelsen 
af det gamle sprog (mærk særlig hans forklaring af tupr), 
hvorfor han også kan begynde læsningen af indskriften på 
urigtigt sted (Hjårup-stenen) ; 3) at han føler en særlig tilfreds- 
stillelse ved at kunne bringe de (ved urigtig læsning eller tolk- 
ning) på runestenene forekommende navne i forbindelse med 
kendte historiske personer eller begivenheder. Alle disse mangler 
må jo imidlertid for en del kaldes uundgåelige på den tid, og 
vi genfinder dem derfor også i fremtiden i hojere eller mindre 
grad i hans behandling af runeindskrifterne. 

Medens Woim ikke selv havde haft lejlighed til at under- 
søge stenene ved Stro og Hjarup, men måtte benytte andres 
gengivelser som grundlag for sine forklaringer, var forholdet et 
andet med det runemindesmærke, som han otte år senere lige- 
ledes behandlede i et særligt skrift, nemlig den mærkelige rune- 
sten, som havde fået plads i borggården i Tryggevælde, og hvis 
indskrift allerede Bonaventura Vulcanius havde offenliggjort (se 
foran s. 16). Senere meddelte C. C. Lyschander i »De danske 
Kongers Slectebog«, Kbh. 1622, s. 145 en overordenlig fejlfuld 
gengivelse af indskriften, ledsaget af en oversættelse, som i 
urimelighed søger sin lige. Denne må være kommen Worm for 
oje allerede i slutningen af året 1621. I et brev af 8. Novbr. 
1621 meddeler han nemlig Bertel Knudsen, at den afskrift, han 
selv med stort besvær har taget af Tryggevælde-stenen, i hoj 
grad afviger fra Lyschanders, men at han ved lejlighed på ny 
vil underkaste monumentet en nojagtigere undersøgelse ^ Dette 
skete den 7. Septbr. 1624, da Worm på opfordring af kansler 
Chr. Friis begav sig til Tryggevælde , hvor han så omhyggelig 



^ Olai Wormii epist. I, s. 46. 

som muligt undersøgte indskriften. Tolv år senere offenliggjorde 
han sin læsning og tolkning i form af et brev til den daværende 
lensmand på Tryggevælde, Tycho Brahe (astronomens broderson), 
der havde anmodet ham om at meddele ham sin mening om 
indskriften. Det lille skrift bærer titlen: »Olai Wormii de 
Monumento Trygveldensi Epistola ad virum genere et virtutibus 
nobilissimum Dn. Tychonem Brahe , Toparcham in Tostrup etc, 
Trygveldiæ Præsidem regium«, Hafti. 1636 (ligesom afhand- 
lingen om Stromonumentet 16 sider i 4**^)^. 

Det er en selvfølge, at Worms tolkning af indskriften, der 
indeholder så mange vanskeligheder, som det først i vore dage 
er lykkedes sprogforskningen at overvinde, måtte falde uheldig 
ud. Derimod er hans beskrivelse af mindesmærket og den 
undersøgelsesmethode , som han anvendte for at skaffe sig en 
pålidelig afskrift; af runerne , al ære værd. Efter at have med- 
delt de oplysninger om stenens oprindelige plads og tidligere 
skæbne, som han havde kunnet skaffe til veje, beskriver han 
nærmere dens udseende og storrelse, hvorpå han omtaler de 
ældre gengivelser af indskriften hos Vulcanius og Lyschander, 
hvis forklaring han udførlig gendriver. Han fortæller dernæst, 
at dette og andre mislykkede forsøg på at udfinde indskriftens 
betydning havde bevæget Chr. Friis til at sende ham til 
Tryggevælde for at underkaste mindesmærket, af hvilket han 
allerede ved en tidligere lejlighed havde forsøgt at tage en af- 
skrift, en ny omhyggelig undersøgelse. Denne foretog han nu 
i overværelse af lensmanden og forskellige andre personer på 
følgende måde : Efter at alle runetræk var rensede for jord og 
mos, trak han bogstaverne op med kridt ^ og søgte, hvor de 
var udslidte og utydelige, med fingeren at skelne de indhuggede 
streger fra de naturlige ridser i stenen. Overalt hvor han selv 



1 Alter trykt i Mon. Dan. s. 105 fif. 

^ Denne methode, som har holdt sig til den nyeste tid, men som rig- 
tignok er forbunden med forskellige ulæmper og derfor må benyttes med 
varsomhed, anbefales også i det kgl. brev til bisperne af 11. August 1622 
(se foran 8.20). 

4 

var i tvivl, rådførte han sig med de tilstedeværende. På denne 
måde skaffede han sig det billede af stenen og indskriften, som 
han gengiver i sin afhandling. 

Worms afhandlinger om Stromonumentet og Tryggevælde- 
stenen var dog kun prøver på og forløbere for det store, længe 
forberedte værk, der skulde sætte kronen på hans runologiske 
arbejder, og som endelig så lyset 1643 under titlen: »Danicorum 
Monumentorum librisex: E spissis antiquitatum tenebris et in 
Dania ae Norvegia extantibus ruderibus eruti ab OlaoWormD.«, 
Hafn. 1643 fol. (24 upaginerede sider + 526 sider + 16 upagi- 
nerede sider med »Index« og trykfejlsliste). Bogen er dediceret 
til den kgl. kansler Chr. Thomesen (Sehested) og til rigskansler 
Just Høeg. Af de seks bøger indeholder den første en almind- 
elig indledning om de forskellige arter af vore mindesmærker 
fra oldtiden og hvad dermed står i forbindelse. I anden bog 
behandles mindesmærkerne på Sælland (6 runestene og Være- 
bro), i tredje mindesmærkerne i Skåne (21, da no. 3 og no. 13 
hvert indeholder to stene ^), Halland (1 sten), Bleking (5 stene, 
en yngre indskrift samt Runamo) og på Bornholm (10 stene), i 
fjærde mindesmærkerne på Fyn (6 runestene og Julskov-støtten) 
og Låland (4 stene), i femte mindesmærkerne i Jylland (i alt 
35, nemlig 7 stene i Århus stift, 5 stene og 1 runestav i Ål- 
borg stift, 10 stene i Viborg stift, 10 stene i Ribe stifte samt 
guldhornet og en sten fra senere tid med ejendommelige skrift- 
tegn) og på Gulland (5 indskrifter, af hvilke der ikke meddeles 
afbildninger), i sjætte mindesmærkerne i Norge (i alt 49, nemlig 
8 fra Bergens stift, 12 fra Opslo stift, 26 fra Stavanger stift, 
blandt hvilke 2 ulæselige, og 3 fra Trondhjems stift). 

I alt indeholder værket altså beskrivelse og tolkning af 140 
virkelige runemindesmærker. Trækker vi herfra de 49 norske og 
de 5 gullandske, som vi nu ikke vilde medtage i et dansk runeværk, 
bliver der tilbage 86 runemindesmærker, tilhørende det gamle 



^ Under no. 3 behandles også Hjårup-slenen (Uppåkra-stenen) , der 
imidlertid senere atter opføres særskilt som no. 19. 

* Imellem disse findes som no. 5 den sønderjyske Haverslund-sten. 

danske rige (med Skåne, Halland og Bleking). Ole Worms 
»Monumenta Danica« er ikke blot det første, meli 
hidtil det eneste forsøg på at give en fuldstændig 
samling af alle til en bestemt tid kendte danske 
runeindskrifter. 

Det er ikke min agt her i det enkelte at dvæle ved de 
fejl, der lader sig påvise i Worms værk, og som enhver sag- 
kyndig i vore dage let vil opdage. De væsenligste fejl, der 
går gennem hele arbejdet, har jeg allerede påpeget foran s. 24 
ved omtalen af Stromonumentet , der er et typisk eksempel på 
hans behandling af runeindskrifterne. Men jeg kan ikke und- 
lade til undskyldning for Worm at fremhæve, at det kun var 
et meget ringe antal mindesmærker, han havde haft lejlighed 
til personlig at undersøge, nemlig Tryggevælde-stenen, Vording- 
borg-stenen, de tre Sandby-stene (af hvilke den anden nu er 
forsvimden) og Alsted -stenen på Sælland, Gårdstånga - stenen i 
Skåne, Tillise-stenen på Låland, samt Jællinge- stenene og den 
nu forsvundne Stenalt -sten i Jylland. Både beskrivelserne og 
afbildningerne af disse mindesmærker vidner også trods alle 
mangler om den store omhu, hvormed Worm har undersøgt dem 
(sml. hans nys anførte udtalelser om Tryggevælde-stenen), og 
meget vilde sikkert have fået en anden form og et andet ud- 
seende i Mon. Dan., hvis forfatteren var bleven i stand til at 
foretage den påtænkte runologiske rejse i fædrelandet. Nu 
måtte han for største delen bygge sit værk på det materiale, 
som hans medhjælpere rundt omkring i landet efterhånden 
sendte ham, og det er en kendsgærning, at han meget ofte uden 
at omtale det vilkårlig har rettet de modtagne tegninger for at 
få dem til at stemme med det indhold, som indskrifterne efter 
hans mening måtte have. Ganske undtagelsesvis anfører han 
under tolkningen af Flemløse-stenen et par af de rettelser, som 
han har foretaget i afbildningen, og som han naturligvis har 
anset for fuldstændig sikre (+Kt for ^KT, h+TI for H^^HI og 
Rh+IA for H^+l<^^), men som vidner om den grænseløse vilkår- 
lighed, hvormed han gik til værks. 

4* 

Og er selve grundlaget for værket, gengivelsen af ind- 
skrifterne, i hoj grad upålideligt, så fulgte det naturligvis ikke 
blot heraf, men endnu mere af hele tidsalderens ukendskab til 
det sprog, hvori indskrifterne var affattede, at tolkningerne i 
mangfoldige tilfælde måtte indeholde de storste misforståelser 
og urimeligheder. 

Skont alle mangler ved det Wormske runeværk således 
står klare for os, skilles vi dog fra dette arbejde med dyb be- 
undring for den hqjtbegavede videnskabsmand og overlegne per- 
sonlighed, som ikke blot fattede den dristige tanke i et stort 
værk at samle alle fædrelandets ældste sprogmindesmærker, 
men også ved siden af sine mange andre byrdefulde hværv 
med aldrig svigtende energi og med en kærlighed til opgaven, 
som formåde at overvinde alle hindringer, bragte den store 
plan til udførelse. Vi skylder ham tak, fordi han med styrke 
henledede sin samtids opmærksomhed på vigtigheden og betyd- 
ningen af disse mindesmærker og netop derved utvivlsomt har 
reddet en stor del af dem fra undergang. For enkelte senere 
forsvundne mindesmærker er hans Monumenta jo vor eneste kilde. 

At Worm også efter udgivelsen af Monumenta vedblev at 
bevare interessen for disse studier, viser de »Additamenta ad 
Monumenta Danica« (40 sider fol. uden titelblad, blot med 
overskrift, og uden trykkested og år), som han udgav nogle år 
efter hovedværket (uden tvivl 1650), beregnede på at indbindes 
sammen med dette. »Additamenta« indeholder dels nogle til- 
foj eiser til hovedværket, dels 5 nye mindesmærker (2 skånske 
og 3 jyske, af hvilke sidste de to fra Århus stift, det tredje, 
senere forsvundne, fra Viborg stift). 

Et andet udslag af Worms vedvarende interesse for rune- 
mindesmærkerne i hans sidste år var et forslag til hans konge- 
lige velynder Frederik III om at lade så mange af de danske 
runestene som muligt føre til København for at sikre dem mod^ 
ødelæggelse. Kongen billigede Worms plan, og den 9. Pebr. 
1652 udstedtes et kongebrev til de danske lensmænd »anlan- 
gende Monumenter og Stene med Runebogstaver paa at hidskikke«, 

hvori det pålægges dem »med forderligste, samt beqvemmfieligst 
Leilighed, og naar best beleiligt skee kan« at sende de nærmere 
opgivne stene til København og aflevere dem »paa den nye 
Regents -Kirkegaard« (o: Trinitatis kirkegård) »og derpaa tage 
Beviis af Os Elskelig og Høilærd D. Oluff Orm, Professor 
Medicinæ paa Universitetet«. 

Af de i Mon. Dan. og Additamenta beskrevne runestene 
forlangtes alle fra Sælland (6), Fyn (5) og Låland (4), fra Jyl- 
land 27 og desuden »en synderlig Steen, dog med ingen Rune- 
bogstaver paa« ved Landerup (o : Landerupense II i Mon. Dan. 
s. 447), fra Bornholm »alle Stenene saa nær som Røe-Stenen«, 
altså 9, fra Skåne 12 og fra Bleking 2 — i alt 65 runestene^. 
Da der af nærliggende grunde ingen forlangtes fra Norge og 
Gulland, ser vi, at den kgl. befaling gjaldt den allerstørste del 
af de hos Worm optagne runestene fra de øvrige provinser (64 
af 91). Mellem de ikke indkrævede stene fandtes naturligvis 
sådanne storartede mindesmærker som Jællinge-stenene i Jyl- 
land, Stro- og Hunestad-stenene i Skåne, der endnu stod på 
deres oprindelige plads og i sådanne omgivelser, at der ikke 
kunde være tale om deres flytning. Heller ikke har man anset 
det for rigtigt at flærne Puglie-stenen i Skåne fra den hoj, 
hvorpå den var rejst. Andre indskrifter var knyttede så noje 
til forskellige kirker eller til grave, at vedkommende mindes- 
mærke enten ikke kunde flyttes (indskriften i Lunds domkirke 
i Mon. Dan. s. 144, Vrejlev-stenen i Jylland smst. s. 296), eller at 
deres flytning vilde blive anset for en krænkelse af kirken 
eller af gravens fred (Åsum-stenen i Skåne og de to senere for- 
svundne skånske ligstene i Allerum og Hoby). Et og andet 
mindesmærke betragtedes måske som privat ejendom og var i 
øvrigt opstillet på en sådan måde , at man anså det for velbe- 
varet og derfor ikke mente at burde kræve dets flytning (den 
forsvundne Stenalt-sten i Jylland). At Rø -stenen danner den 



* Fortegnelsen over lensmændene og over de stene, som hver af dem 
fik befaling til at indsende, er trykt hos Werlauff, ,01e Worms Fortienester 
af det nordiske Oldstudium" i Nordisk Tidsskr. f. Oldk. I, s. 324 fif. 

eneste undtagelse mellem de bornholmske stene, synes at bero 
på, at Worm anså denne sten for et alt for ubetydeligt brud- 
stykke (sml. Mon. Dan. s. 234). På grund af indskriftens store 
utydelighed har han måske heller ikke haft synderlig inter- 
esse for Landerup-stenen I. Derimod er det vanskeligt nu 
at indse, hvorfor også enkelte andre mindesmærker var ude- 
lukkede. En særlig grund har Worm dog sikkert haft i hvert 
enkelt tilfælde. 

Flytningen af mange af disse stene var imidlertid på grund 
af deres storrelse og vægt forbunden med store vanskeligheder. 
Befalingen til lensmændene blev derfor udført i meget ringe 
udstrækning, idet kun ganske enkelte stene straks blev forte til 
København, og hele planen synes snart at være ftildstændig op- 
givet, uden tvivl som følge af pesten i København og Worms 
død under denne den 31. August 1654. Om de stene, som blev 
sendte hertil, vil vi nedenfor få lejlighed til at tale nærmere. 

Efter udgivelsen af Monumenta Danica nød Ole Worm i 
lange tider en sådan autoritet i Danmark som runolog, at 
den ene forfatter efter den anden aftrykte hans forklaringer 
som videnskabens sikre resultater uden at ændre noget deri. 
Indsigelse mod enkelte af de Wormske tolkninger fremkom 
derimod straks efter udgivelsen af Monumenta i Sverig, hvor 
Worms rival I. Th. Bure, der efterhånden var bleven hans bitre 
modstander, udgav et lille skrift på 8 upaginerede sider i fol. 
uden trykkested og år, men uden tvivl trykt i Stockholm i 
slutningen af 1643 eller kort tid efter, med følgende overskrift: 
Monvmenta Danica certiori Lectioni restituta ab absente. Bure 
behandler her 7 danske runestene (Stenalt-, Tillise-, Bregninge-, 
Skovlænge-, Tirsted-, Tryggevælde- og Sjorup-stenen) og 1 norsk 
(Tingvold-stenen), som Worm efter hans mening har læst og 
tolket urigtig. Selv om Bure unægtelig i et og andet punkt har 
set rigtigere end Worm, må hans forklaringer i andre tilfælde 
snarere kaldes et tilbageskridt, og fra vor tids standpunkt må 
hægges tolkninger stemples som lige vilkårlige og sprogstridige. 

Omtrent en halv snes år efter udgivelsen af Monumenta 
Danica underkastede Joh. Meier de jyske runestene i dette 
værk en revisjon. Forfatteren, som 1640—45 var rektor i Ribe 
og 1650—60 konrektor ved gymnasiet i Bordesholm, nærede 
stor beundring for Worm, til hvis pris han har skrevet ærevers 
både foran hans Regum Daniæ Series duplex (1642) og foran 
Monumenta Danica ^ Hensigten med hans arbejde var derfor 
heller ikke at bekæmpe Worm, men kun i enkelte punkter at 
rette og fuldstændiggore hans værk. Meiers behandling af de 
jyske runemindesmærker blev aldrig trykt, men udbredtes efter- 
hånden i afskrifter. Et eksemplar af bogen nævnes således i 
katalogen over P. Resens beromte , til universitetet skænkede, 
danske bogsamling ^, og et andet finder vi senere i det store 
danske bibliothek, som etatsråd Niels Foss efterlod sig ^. Dette 
eksemplar, som E. Pontoppidan benyttede i Marmora Danica 
(se nedenfor), er uden tvivl det samme som det, der nu bevares 
i det store kgl. bibliothek som no. 2371 4*° gi. kgl. samling *. 
Det pyntelige håndskrift består af 45 blade, af hvilke i 
reglen kun den første side er beskreven; hvert blad indeholder 
en kort beskrivelse, afbildning og tolkning af et mindesmærke; 
kun den storre Gunderup-sten optager to blade (3 sider). Hånd- 
skriftets titel er: Liber Monumentorum Danicorum, sive de 
Monumentis Danicis, auctore Johanne Meiero, qui Monumenta 
Danica Olai Wormii partim emendat, partim locupletat. Medens 
titelbladet er på Latin, er selve håndskriftet på Dansk. En 



* Joh. Molleri Gimbria literata I, s. 400f. 

^ Petri Johannis Resenii Bibliotheca Regiæ Academiæ Hafniensi donata, 
Hafn. 1685, s. 273 no. 4: „Johan. Meieri h'ber MS. de Monumentis Runicis 
sive antiqvis Danicis**. 

8 Bibliotheca Fossiana, Havn. 1751, s. 223 no.2794: „Joh. Meieri Monu- 
menta Danica. Mss/. (Ifølge universitetsbibliothekets eksemplar af den 
Fossiske katalog solgtes håndskriftet på auktionen for 2 rdl.) 

* Rigtigheden af denne formodning bekræftes ved en meddelelse af 
overbibliothekar dr. Ghr. Bruun, ifølge hvilken håndskriftet er afskrevet af 
Foss selv. I håndskriftet siges det dog intetsteds, at det er en afskrift efter 
et andet håndskrift, og vi har ingen formodning om, hvor originalen har 
været opbevaret. 

notits på bl. G. 2 a under Oddum - stenen lyder: »nu, in anno 
1654«, hvoraf vi altså t6r slutte, at skriftet er udarbejdet i 
dette år eller kort tid efter. Dette fremgår også af følgende 
bemærkning under Hjærmind-stenen på bl. C 4a: »Denne Steen, 

som Dr. Ole Worm ikke har beskreven, skal være skikked 

til Kiobenhaun«, hvorved der naturligvis sigtes til den ved det 
kgl. brev af 9. Pebr. 1652 påbudte indsendelse af runestene. 
At stenen virkelig var sendt til København, vil vi nedenfor få 
lejlighed til at påvise. Et par fejl i håndskriftet er af den art, 
at de vanskelig kan tilskrives en skødesløshed af Meier selv. 
Under Pøvling-stenen bl. H 1 a hedder det nemlig: »Findes ikke 
hos Dr. Worm«, hvorpå Worms afbildning i Mon. Dan. s. 442 
gengives, efterftilgt af en ordret gentagelse af hans læsning og 
oversættelse. Ligeledes hedder det om den straks efter følgende 
anden sten i Vamdrup bl. H 2b, som også er en fuldstændig 
nøjagtig gentagelse efter Worms Mon. s.444f: »Findes ikke 
heller hos Dr. Worm«. På bægge steder er den nævnte sæt- 
ning: »Findes ikke (heller) hos Dr. Worm« tilføjet i en linje 
for sig selv umiddelbart efter den korte beskrivelse af mindes- 
mærket, og det kan derfor næppe være underkastet nogen tvivl, 
at disse bemærkninger skyldes en afskriver af det Meierske 
håndskrift (Foss eller hans original), som samtidig har sammen- 
lignet det med Worms Monumenta, men da hai- overset, at de to 
nævnte stene fandtes der nøjagtig i samme form som hos 
Meier. Derimod har det en anden grund, når det, som vi 
ovenfor har set, også om den tabte Hjærmind-sten hedder, at 
den ikke er beskreven af Worm, skont den findes i hans Addi- 
tamenta s. 24. Det er nemlig klart, at dette tillæg til Mon. 
Dan. har været ubekendt for Meier, hvor mærkeligt det end 
kan synes. Medens han nemlig behandler alle jyske rune- 
mindesmærker, der er omtalte i Mon., med undtagelse af Havers- 
lund-stenen, som han altså med rette ikke har villet henregne 
til de jyske runestene, og endogså optager Landerup-stenen II 
med de ejendommelige skrifttegn, nævner han slet ikke de to 
stene fra Århus og Vejlby, som Worm først offenliggjorde i 

Åddit. , og om den tredje (Hjærmind stenen) bemærker han ud- 
trykkelig, at den ikke var beskreven af Worm. Denne sætning 
står her indflettet i forbindelse med det øvrige og må derfor 
hidrøre fra Meier selv. Desuden afviger både hans afbildning 
og tolkning fra Worms, så at de ved behandlingen af dette 
mindesmærke er uafhængige af hinanden. 

Foruden alle jyske runemindesmærker i Worms Mon. Dan. 
indeholder Meiers håndskrift de ældste afbildninger og beskriv- 
elser af følgende jyske runestene, som Worm ikke har kendt: 
Eerslev-stenen, der ses at have været indmuret således, at det 
første og sidste ord i indskriften var skjulte, Års-stenen (kun 
bagsiden, da stenen lå på jorden med forsiden vendt nedad), 
Skivum-stenen (hos Meier skrevet Skifve) og Sædding-stenen. 
Endelig gengiver han ligeledes for første gang en dor med 'bo- 
mærker' i Hornum kirke, Hornum herred, og to stene med 'bo- 
mærker' eller andre tegn i Norholm kirke i samme herred. Rent 
undtagelsesvis har han også optaget en ligsten med latinske bog- 
staver fra Vammen kirke i Norlyng herred. Så godt som alle 
disse tidligere ikke omtalte indskrifter blev senere offenliggjorte 
af E. Pontoppidan. 

På de fire sidste blade i Meiers håndskrift, meddeles run- 
ernes forskellige former og deres navne i det latinske alfabets 
orden og til slutning runealfabetet i den gamle orden med til- 
føjelse af de stungne runer. Håndskriftet er altså fuldstændig 
afsluttet, og det har næppe været Meiers hensigt at behandle 
andre runemindesmærker end de jyske. Når han kalder sin bog 
»Liber Monumentorum Danicorum«, er denne titel derfor egen- 
lig unøjagtig; men den er vel netop valgt i tilslutning til 
Worms »Monumenta Danica«, som jo bar dette navn med rette. 

I det hele går Meier ganske i Worms spor. Han gengiver 
ofte både hans afbildninger og tolkninger uden mindste ændring, 
som vi nys bemærkede i anledning af Pøvling- og Vamdrup- 
stenen. Af og til foretager han dog — - men i reglen uden 
held — små rettelser i Worms læsninger og tolkninger. Kun 
rent undtagelsesvis meddeler han en afbildning og læsning, som 

5 

ikke blot afviger fra Worais, men også indeholder væsenlige 
rettelser til ham. Dette er f. eks. tilfældet med den allerførste 
af Meier behandlede runesten (Gudum stenen), hvad vi nedenfor 
skal se. Storst værd har Meiers skrift derfor dels ved de op- 
lysninger, det giver om mindesmærker, som Worm ikke har 
kendt, og dels ved forskellige meddelelser om runestenenes da- 
værende plads og tilstand, som Meier vistnok i reglen har fået 
fra præsten på vedkommende sted. Af og til anfører han også 
en læsning og tolkning af præsten , som afviger fra Worms, 
men som næppe i noget tilfælde kan kaldes en forbedring. 

Afbildningerne og tolkningerne af de mindesmærker, der i 
Meiers skrift behandles for første gang, må i det hele taget 
siges at stå tilbage for det, Worm havde ydet i Mon. Dan., og 
i det enkelte tilfælde, hvor Worm og Meier uafhængig af hin- 
anden har leveret en afbildning og tolkning af samme mindes- 
mærke (den tabte Hjærmind-sten), hvorom de sikkert bægge har 
fået meddelelse fra samme person (stedets præst, som Meier ud- 
trykkelig nævner), står Worm unægtelig med palmer i hænderne. 
Meiers afbildninger af Års-stenens bagside og af Skivum-stenen 
er af den beskaifenhed, at kun den, der er særlig fortrolig med 
disse mindesmærker, vil være i stand til at genkende dem (sml. 
mine Danske runemindesm. I, s. 101). 

Heller ikke i den følgende tid sker der noget nævneværdigt 
fremskridt i forståelsen af runeindskrifterne. Dog finder vi i 
de forsøg, der er bevarede, forskellige oplysninger af historisk 
interesse med hensyn til enkelte mindesmærkers skæbne, og 
ligesom hos Joh. Meier fremdrages nogle mindesmærker, der 
var ubekendte for Worm. Som følge af det foran s. 28 omtalte 
kongelige brev til lensmændene af 9. Pebr. 1652 var nogle få 
runestene i den nærmest følgende tid blevne sendte til Køben- 
havn og henlagte på Trinitatis kirkegård. Efter opfordring af 
etatsråd og præsident i København Peder Resen, som i sit 
stort anlagte værk Atlas Danicus også optog runemindesmærkeme, 
forfattede Peder Syv 1685 en beskrivelse og tolkning af disse 
stene , der endnu findes i hans håndskrevne samlinger i no. 21 

(tidligere no. 55) 4*^ blandt de Rostgaardske håndskrifter i uni- 
versitetsbibliotheket ^ Syvs beskrivelse er bevaret både i et 
første udkast, som for storste delen er skievet på Dansk og 
åbenbart indeholder de originale optegnelser fra hans under- 
søgelser af mindesmærkerne på Trinitatis kirkegård, og i en 
smuk renskrift på Latin, ved slutningen af hvilken han udtryk- 
kelig bemærker, at han 1685 sendte disse forklaringer til 
P. Resen. Kladden, der står forrest i håndskriftet, er adskilt 
fra renskriften ved nogle blade, som indeholder forskellige op- 
lysninger om gamle mønter. Af enkelte stene findes der i 
kladden løse omrids, som ikke gengives i renskriften, men kun 
har tjænt til eften'etning for Syv selv. Disse omrids er, som 
det senere vil vise sig, af stor vigtighed, da det særlig ved 
hjælp af dem er lykkedes mig nærmere at bestemme stenene. 
Renskriften, i hvilken Syv har optaget en hel del på formod- 
ning grundede urigtige læsemåder, har i virkeligheden slet 
ingen betydning, men vilde uden tvivl, hvis den alene var be- 
varet, i flere tilfælde have ledet fuldstændig på vildspor. 

Syvs beskrivelse af monumenterne på Trinitatis kirkegård 
er af interesse, fordi den giver os den første og eneste fortegn- 
else over de runestene, som ifølge kgl. befaling i sin tid var 
førte til København, og af hvilke de fleste des værre senere er 
forsvundne. Efter Syv fandtes der i alt 13 mindesmærker på 
Trinitatis kirkegård, som han nærmere beskriver. Af disse var 
de 11 runestene; de to andre var stenen fra Landerup i Jylland 
med de ejendommelige skrifttegn (Worms Mon. Dan. s. 447 ; i 
Syvs beskrivelse no. 7) og en aflang sten uden skrift, men med 
et stort kors midt på stenen og over dettes venstre arm tre 
mindre kors, således som det fremgår af omridset i kladden 
(no. 9 hos Syv). Af de 11 runestene har Syv genfundet de 7 



^ Sml. (P. F. Suhm,) Samlinger til den danske Historie I, 2, s. 112ff. 
Udtoget, som her meddeles af det Syvske håndskrift, indeholder dog flere 
fejl og misforståelser og er ganske ubrugeligt ved den art undersøgelser, 
som jeg har anstillet, hvor kun de løse omrids af stenene, der slet ikke 
omtales i udtoget, og indskrifternes gengivelse med runer (ikke som i ud- 
toget med latinske bogstaver) har kunnet lede mig på vej. 

5* 

hos Worm, til hvem han overalt henviser, og fra hvis læsninger 
han undertiden afviger, nemlig Vordingborg-stenen fra Sælland 
(Mon. Dan. s. 120; Syv no. 10), Avnslev- og Ålebæk-stenen fra 
Fyn (Mon. Dan. s. 245 og 248; Syv no. 12 og no. 3), Langå- 
stenen I, Vamdrup-stenen II og Brøderslev -stenen fra Jylland 
(Mon. Dan. s. 311, 444 og 295; Syv no. 11, no. 2 og no. 1), samt 
Gommor-stenen fra Bleking (Mon. Dan. s. 219 under navnet 
'Sølvesborg-stenen' ; Syv no. 6). De andre fire stene har Syv 
derimod ikke fundet hos Worm. Af de to af disse (no. 4 og 
no. 5) giver han i kladden løse omrids af stenene med tilføjet 
mål og af indskriftlinjerne. Det fremgår heraf, at no. 4 var 5 ' 
hoj og 2' 3'' bred forneden, no. 5 6' hqj og 2' 6" bred for- 
neden ^. Indskriften på no. 4 ses at have været fordelt i tre 
linjer, som Syv gengiver: 

irriK + . Rlhl>l HT+h itug - - risdi sten 

f>Hhl \n HI^TI densi eft Girti 

Ihh f* T jus ke-"t2 
+ 

På no. 5, hvis indskrift var indhugget i et af en ramme 
omsluttet bånd, læser han: 

rmm 

rnUM forte ThRKir : Rh eller RlhH : HT+ : 

h 

Blhhl : eller t)+H+ : irtIR : YIW^W : hlKh . 
Ht+3 

Tui'kil risia sten dese eftir kunu sinu*. 

^ Med hensyn til målene bemærker Syv dog udtrykkelig, at de ikke 
gQr krav på at være ganske nøjagtige, da han ved sin undersøgelse ikke 
var forsynet med måleredskaber. — Bægge stene var fuldstændige. Det er 
en fejl, når no. 4 i Suhms Samlinger anf. st. s. 113 betegnes som „et frag- 
ment". Denne misforståelse er naturhgvis opstået derved, at Syv i sin gen- 
givelse af indskriften antyder et par utydelige runer ved små streger. 

^ Afvigelserne i renskriften her og i del følgende beror åbenbart på 
senere vilkårlige rettelser, hvortil jeg derfor intet hensyn tager. 

^ Den sidste rune er fra + rettet til i.. 

* I omskrivningen med latinske bog^staver medtager Syv altså ikke det 
sidste ord. 

Om de to sidste stene (no. 8 og no. 13) siger Syv, at ind- 
skriften på no. 8, som efter hans omrids ses at have været en 
temmelig lang og smal sten (omtr. 6' hqj, men kun 1'3" bred), 
var fuldstændig afskallet med undtagelse af følgende bogstaver 
RIfBI ^: THI. Om no. 13 hedder det endelig, at et stort stykke 
af indskriftsiden var fliset af under stenens transport, så at man 
kun kunde skelne nogle få streger uden bestemt betydning. 
»Her synes dog at skulle være som en krone oven ved«. I 
den latinske renskrift siger han lidt bestemtere, at nogle træk 
på stenens øverste del synes at forestille en 'kongekrone'. 

Med hensyn til de fire sidstnævnte stene, som Syv ikke 
har fundet hos Worm, har man været i stor forlegenhed. Da 
Glenstrup-stenen må have hørt til de stene, der tidligst ind- 
sendtes til København , eftersom den er en af de få stene , der 
endnu er bevaret fra den tid, antog Nyerup, at Glenstrup- 
stenen måtte være en af de to stene, som Syv havde erklæret 
for så ødelagte, at deres indskrifter ikke kunde læses ^. Med 
denne formodning har man også senere slået sig til ro, skont 
den i og for sig er hojst usandsynlige. Ti selv om Syv ikke 
havde noget skarpt blik for runeindskrifternes tegn, må det dog 
anses for umuligt, at han skulde have erklæret sig fuldstændig 
fallit lige over for den ganske vist på nogle steder svagt frem- 
trædende, men dog aldeles klare og sikre indskrift på Glen- 
strup-stenen, af hvilken Worm jo også har meddelt en afbild- 
ning, på hvilken en stor del af indskriften er rigtig gengivet; 
og at denne sten ikke er bleven ødelagt på vejen tQ Køben- 



^ Historisk-statistisk Skildring af Tilstanden i Danmark og Norge i 
ældre og nyere Tider IV, s. 153. 

^ Liljegren anfører i Run-Urkunder de stene, som Syv ikke har fundet 
hos Worm, efter Nyerup, der atter har sine meddelelser fra de Suhmske 
Samlinger. Under no. 1543— 44 finder vi de to indskrifter, som Syv til dels 
har læst, og under no. 1545 — 47 de to stene, som Syv erklærede for ulæse- 
lige, samt stenen uden indskrift med korsene (!). Da runestenene skulde 
have én plads hos Liljegren, har han stillet dem sidst under Ribe stift med 
bemærkningen „Oangifvet stalle (f6rd till Kfipenhamn)" ; men han kunde 
unægtelig lige så godt have henført dem til en hvilken som helst anden 
egn i Danmark. 

havn, ved vi deraf, at den endnu er bevaret i ganske samme 
tilstand som på Worms tid. Syvs omrids af den ulæselige sten, 
som han beskriver som no. 8, viser også klart, at denne sten 
umulig kan være Glenstrup-stenen, og om no. 13 erklærer han 
jo, at den var fuldstændig ødelagt. Medens ingen af disse to 
stene således kan antages at være Glenstrup-stenen, genfinder 
vi virkelig denne på et andet sted i Syvs beskrivelse, nemlig 
som hans no. 5. Både Syvs omrids, hans mål og hans (rigtignok 
meget mangelfulde) gengivelse af indskriften viser, at vi her 
har den sten, som findes i Worms Mon. Dan. s. 284, ganske vist 
med nogle slemme fejl, men langt bedre end i Syvs beskrivelse. 
I hans famlende forsøg på at udfinde runernes betydning vil 
enhver dog let genkende den virkelige indskrift, som lyder: 

: t>nRIA : RIHN : HTI+ : i>Hh\ : IKTI/K : Khi+R : r+t>nR : HI+ : 

Endogså de tre sidste runer hos Syv (hT+) genfinder vi 
som indskriftens sidste ord (hl+); men Syv har rigtignok været 
så forsigtig at udelade dette ord i sin omskrivning med latinske 
bogstaver, da han allerede havde det andetsteds i indskriften, 
og sin kunde han naturligvis heller ikke bruge her, da han 
ganske urigtig havde læst en form af dette ord lige foran. 

Også Syvs no. 4 er det lykkedes mig at finde. Det er 
nemlig den sidst opdagede Hjærmind-sten , som Worm optog i 
Additamenta s. 24, og af hvilken også Meier har leveret en af- 
bildning, som vistnok stammer fra samme kilde som Worms, 
men ikke er taget direkte fra ham (sml. foran s. 32 ff.). Det 
fremgår af disse afbildninger, at indskriften har været så tyde- 
lig, at der i det hqjeste kan være tvivl om læsningen af et 
enkelt ord. Den lyder: 

nHT+:hn+:hl+:[Knt>H:?]TRIK 

4.-yii.^l-lh++cl 

Tnr+ : RIHM : HTI+ : 

Ved at sammenligne Worms afbildning med Syvs læsning 
vil man straks se, at en af de væsenligste fejl, han har begået. 

er, at han hai* opfattet rammestregen nederst på stenen ved 
begyndelsen af første og tredje og ved slutningen af anden linje 
som runen I (derfor IThK +• for TnK+ :, IKT HI^TI for IKTI^ : T, 
der hører sammen med nHT+ i næste linje, hvor Syv ligeledes 
har Ihh for fih). Som det fremgår af Meiers og Syvs gengiv- 
else må sidste I i IKTI^ have haft en lille udflisning foroven til 
venstre, hvorfor de bægge giver denne rune formen V. I 
Syvs meningsløse gengivelse af runerne og i hans vildledende 
omskrivning med latinske bogstaver, som har fremkaldt den 
forestilling, at stenen var et brudstykke, vilde man næppe gen- 
finde den forsvundne Hjærmind-stens simple indskrift »Tove 
rejste denne sten efter sin son Toste, en brav mand« , hvis det 
fyldestgørende bevis derfor ikke havde kunnet føres ved hjælp 
af hans eget håndskrift. 

Hermed er således identiteten af disse to stene hos Syv 
med to af de Wormske eftervist, og vi ser altså, at de 9 rune- 
stene af de 11, som i Syvs tid fandtes på Trinitatis kirkegård, 
er beskrevne af Worm og hørte til dem, der forlangtes ind- 
sendte 1652, og at det forholder sig rigtigt, når Meier om 
Hjærmind-stenen siger, at den skal være ført til København. 
Det samme tor da med største sandsynlighed antages at have 
været tilfældet også med no. 8 og no. 13 hos Syv. Det ligger 
imidlertid i sagens natur, at det ikke er muligt at føre så 
eksakte beviser herfor som for identiteten af Syvs no. 5 og no. 4 
med Glenstrup- og Hjærmind-stenen. Alligevel nærer jeg ikke 
mindste tvivl om, at Syvs no. 8 og no. 13 med sikkerhed kan 
påvises hos Worm. Den første svarer nemlig efter form og 
storrelse fuldstændig til den forsvundne Torup-sten, som i Worms 
tid lå i kirkegulvet nær ved alteret (Mon. Dan. s. 303 og der- 
efter med et par unøjagtigheder hos Meier bl. D 2 a). Ingen 
som helst anden runesten i Mon. Dan. undtagen Torup-stenen 
stemmer i form med omridset af Syvs no. 8. Også de af Syv 
gengivne runer vil man let kunne genkende i runerne hos 



Mellem denne rune og ^ har Syv så endda urigtig et |. 

Worm på stenens nederste del ved indskriftens slutning og 
begyndelse. Den efterretning, som senere dukker op, at stenen 
skal være forsvunden ved Torup kirkes nedriveise i slutningen 
af forrige århundrede, er nemlig fuldstændig greben ud af 
luften, fordi man ikke havde nogen anelse om stenens skæbne 
og derfor har tænkt sig, at den fremdeles lå på samme plads 
som i Worms tid^. Endelig må Syvs no. 13 være den for- 
svimdne Le-sten (Mon. Dan. s. 301, Meier bl. C 3 a), da ingen 
anden sten end denne over indskriften har et ornament, som af 
Syv ikke uden grund kunde sammenlignes med en (konge)krone. 
Jeg håber, at det således er lykkedes mig nojagtig at be- 
stemme alle de 11 runestene, som Syv har beskrevet. Hermed 
er tillige vigtigheden af de Syvske meddelelser for runestenenes 
historie godtgjort. Dette er også den væsenligste, eller rettere 
sagt den eneste betydning, som disse oplysninger har for os, 
da Syvs læsninger og tolkninger næppe på et eneste punkt 
fører forståelsen af indskrifterne videre. Med hensyn til de fra 
Worm afvigende læsninger fortjæner kun følgende at frem- 
hæves: Syvs afskrift bekræfter, hvad vi i øvrigt ikke kunde 
være i tvivl om, at Gommor-stenen virkelig har haft H*t>nP^r+K+, 
idet Syv i steden for Worms I som første rune har H (o : tvær- 
staven og hojre rette stav af N). På Avnslev-stenen, som efter 
afbildningen i Mon. Dan. s. 245, hvor Worm efter eget sigende 
(s. 246) et par steder har rettet ^jc til +, måtte henføres til samme 
gruppe som Flemløse- og Helnæs-stenen, læser Syv på den ene side : 

Rnnm *rm *nK 

og på den anden: 

H+HIH+tlRh ni I^HT*I+ 

Worm har altså her med samme vilkårlighed som på Flem- 
løse-stenen ændret 5|c til + (sml. foran s. 27) og har vel også 
urigtig H for Syvs H. 

^ J. P. Trap. Statistisk-topographisk Beskrivelse af Kongeriget Danmark 
V, s. 452: ^Med kirken forsvandt en runesten, der lå i altergulvet". I sit 
fortjænstfulde lille skrift „Om Runerne i Norden"* (1890) har P. Købke s. 90 

At Syv for øvrigt endnu mindre end Worm har formået at 
læse og tolke runeindskrifterne, vil uden tvivl klart fremgå af 
de foran meddelte prøver og bekræftes yderligere ved hans for- 
søg på at levere en ny tolkning af Brønderslev - stenen. Af 
denne sten var i Worms tid kun indskriften på den ene kant 
synlig, medens erindringen om indskriften på den anden kant 
dog endnu var levende, hvad der har givet anledning til den 
misforståelse, som har holdt sig lige fra Worms dage til den 
nyeste tid, at der havde været to runestene indmurede i Brønd- 
erslev kirke. Worm kendte som sagt kun indskriften på 
stenens ene kant, som han gengiver og oversætter: 
Kirkia er Christi kant manom 
Templum Christianis est deputatum, 
idet han tænker sig, at der i kirkens første dage har været 
en retsstrid om denne mellem hedningerne og de kristne, under 
hvilken »kirken er tilkendt de kristne (egl. de kristne folk)«. 
Worm tilføjer, at indskriften på den anden i kirken indmurede 
sten mulig kunde give nærmere oplysninger herom. Da Syv 
undersøgte stenen på Trinitatis kirkegård, var også ind- 
skriften på dens anden flade synlig, og i sin kladde gengiver 
han hele den særdeles tydelige indskrift nogenlunde rigtig 
således (med runer, som jeg på grund af binderunerne omskriver 
med de tilsvarende latinske bogstaver): 

suen :sun :kermuntar x til misgunta 

kirkia : er : kriste : kænt : manom 
hvilket han oversætter: 

»Sveno filius Germundi pro misericordia cum strangularetur 
ipse. (kirkia o: strangulare^). Christe nosce homines (viros)<s>\ 



sammenblandet Torup-stenen i Hundborg herred, Tisted amt (Worm Mon. Dan. 
s. 293) med den ovenfor omtalte Torup-sten i Middelsom herred, Viborg 
amt, og gjort dem til ét mindesmærke. Den ældre meddelelse om Torup- 
stenen i Hundborg herred (sml. Trap anf. st. s. 146), som allerede på Worms 
tid stod i våbenhuset, er her sammenarbejdet med efterretningen om Torup- 
stenen i Middelsom herred, der havde plads i altergulvet. 

* I renskriften henvises i margenen for denne betydning til „Herauds 
Saga*. (I Verelii udgave af Herrauds och Bosa saga, Upsaliæ 1666, har 
han nemlig i glossaret s. 92 fundet: Kyrkia strangulare.) 

' Den sidste sætning forklarer han i renskriften således: „o: nosce 
et puni illos, qvi violentam necem attulerunt". 

6 

Et bedre bevis på sit manglende kendskab til runeind- 
skrifternes sprog kunde den i andre retninger af modersmålet 
fortjænte »Philologus regius« vanskelig have givet. I virkelig- 
heden må den i enhver henseende overordenlig klare indskrift 
nemlig læses: 

kirkia er kriste kænt manom til misguntar. suen 
sun germuntar. 

o: »Kirken er viet til (opkaldt efter) Kristus til miskund- 
' hed (nåde, forbarmelse) for menneskene. Sven Germundsson«. 
I de to sætninger, hvoraf indskriften består, meddeles altså 
navnet på kirken ('Kristkirken') og på bygherren (næppe byg- 
mesteren). 

De af Sjrv beskrevne stene henlå i lang tid uænsede på 
pladsen ved Trinitatis kirke. Da kirken blev lagt i aske ved 
den store ildebrand 1728, synes stenene at være forsvundne 
mellem de øvrige ruiner, og kun tre af runestenene (Vordingborg- 
stenen, Glenstrup- stenen og Brønderslev- stenen) samt den ind- 
skriftløse sten med det store og de tre små kors reddedes fra 
undergang. De øvriges skæbne er ubekendt; men de er uden 
tvivl blevne benyttede som grundstene for den nyopførte kirke 
eller andre bygninger. Et velbekendt, men usikkert sagn for- 
tæller, at klokkeren ved Trinitatis kirke Soren Mathiesen brugte 
dem ved opførelsen af sin nær ved kirken liggende gård^. 



* Denne fortælling om Soren Mathiesen så første gang lyset i „Dagen" 
den 16. Februar 1807 no. 27, hvor en „Indsender" meddeler, at han „mellem 
nogle en afdød Skribents utrykte Optegnelser" har fundet følgende oplysning 
om de runestene, der tidligere havde ligget på Trinitatis kirkegård: „Den 
største Del af de Runestene, som Ole Worm har anført, bleve med nogle 
1000 Rd. Bekostning af det hele Land samlede sammen, og bragte hid til 
Kiøbenhavn, i den Mening, at de skulle sættes rundt omkring i del runde 
Taarn. Man befandt, Bygningen ei kunde bære denne Byrde; derfore blev 
det efterladt, og i dets Sted besluttet, at de skulde sættes fra Kiøbmager- 
gaden langs igiennem til Springgaden, der hvor nu Stakitværket staaer. 
Dette Anslag blev forsømt at føres til Virkelighed. Imidlertid skulde 
Klokkeren Søren Matthisen til at bygge sin Gaard, der hvor Olrok (dette 
er skrevet mellem 1770 og 80) nu boer udi, og tog han de fleste Stene og 
brugte dem til sin Bygning;* med nogle er Rendestenen lagt. To bleve til- 

Under alle omstændigheder er der håb om, at disse stene en gang 
i tiden atter kan komme for dagen. De tre runestene, der 
reddedes fra branden, blev grundstammen for den prægtige 
samling runemonumenter, som nu findes i vort nationahnusæum. 
På bagsiden af det blad, hvorpå renskriften af den til 
Eesen sendte beskrivelse af monumenterne på Trinitatis kirke- 
gård ender, findes et par noget senere (mellem 1685 — 1700) 
nedskrevne notitser om tre runestene i Jylland og én på Fyn 
med overskrift »Af et gi. Msc«. Nærmere oplysning om det 
gamle håndskrift, der har været Syvs kilde, meddeles ikke. 
Notitserne lyder i det væsenlige: 

1. På runestenen »paa Rynger mark ved Ulstrup« læses 

— m rnn -- 

»Det andet vilde jeg ej udskrive, eftersom der var intet viist 
derudi. « 

2. »Dette findes paa Lavbjerig Kirkegaard: 

3. »Dette findes hart hos Vejle i marken paa en Kampsteen: 

f/KKIJ:ll+*- 
Herudi er ej heller noget forstandeligt; og maa været galt 

skrevet. « 

»Disse synes at være i Jylland, med flere som ere indforde 

af Vormio in Mon. Dan.« 

4. »Denne efterfolgende Skrift findes paa en Steen i fyen 
ved Hojgaard: 

+KT . RnnrK . htf . r^u+H . *uhi+h* 



overs; de staae endnu i den Indlukke ved Taarnet bag Døren, og det 
ventelig til en nærig Klokker skal til at bygge igien. Ilde er det, der skal ' 
saadan handles med de gamle Monumenter/ I Antiqvariske Annaler III 
(1820), s. 86 not. har R. Nyerup oplyst, at denne meddelelse er taget fra 
et håndskrift af G. P. Rothe, der tilhørte etatsråd Engelstoft. Som man let 
vil se, indeholder meddelelsen forskellige unojagtigheder (flytningen af det 
store antal runestene til København o. s. v.) ; fortællingen om SQren Mathiesens 
brug af stenene, som alene støtter sig til denne meddelelse, fortjæner derfor 
næppe synderlig tiltro. 

6* 

Og er dette den rette Danske derpaa: 
Denne steen over Roluf er lagd 
Ved hans Huses sin Hojegaard, 
Ved Goydes Hoje som der nu staar. 

Den forste linie kommer noget overeens med den gamle 
skrivt, men det. andet intet.« 

I anledning af disse notitser bemærker jeg følgende : Med 
no. 1 menes Ulstrup- (Grondal-) stenen , hvis to sidste ord auk 
tufa er rigtig gengivne hos Worm (sml. foran s. 11). Under 
no. 2 får vi den ældste kendte efterretning om Lavrbjærg- 
stenen, af hvis mærkelige indskrift det sidste ord gengives 
fuldstændig nojagtig, hvorimod det første B er urigtigt for R. 
De to følgende runer er HT, som også afskriften har; kun har 
bistaven i [ fået en meget uregelmæssig form. No. 4 indeholder 
en gengivelse af indskriften på Plemløse-stenen , som ved første 
ojekast ser ret meningsløs ud, men som ikke desto mindre, 
uagtet den tåbelige forklaring, der knyttes dertil, er temmelig nøj- 
agtig, og som derfor også har en vis betydning. Afskriften er 
nemlig uafhængig af Worm (Mon. Dan. s. 247) og omtrent 80 år 
ældre end den afbildning, der skyldes v. Haven, da stenen 
endnu var fuldstændig. I min tolkning af indskriften i »Die 
runenschrift« s. 347 ff. har jeg ved hjælp af Worm og Haven 
søgt at udfylde den del af indskriften, som nu mangler, og den 
Syvske afskrift bekræfter fuldstændig mixi formodning, at slut- 
ningen af indskriften har lydt: 

Medens både Worm og Haven (vistnok påvirket af Worm) 
læser m+l^, finder vi nemlig hos Syv som første rune T (for F), 
.og i steden for Worms K++t>l^ og Havens K++t>l* har vi her 
K++t>l, som uden tvivl er det rette ^. 



^ I gengivelsen med latinske bogstaver i de Suhmske Samlinger s. 1 17 
er afskriften hos Syv gjort fuldstændig ukendelig og meningsløs; men i 
virkeligheden må den for sin tid kaldes endogså ualmindelig nojagtig, når 
vi ser bort fra punkterne, som afskriveren uden tvivl har tilfSjet på egen 

Ligesom indskriften på Fleraløse-stenen frembyder indskriften 
på den under no. 3 nævnte sten ved Vejle unægtelig straks, 
når man kaster blikket på den, et hojst besynderligt udseende, 
så at det ikke kan vække forundring, at Syv ikke finder 
»noget forstandeligt« deri. Den af Syv meddelte notits om denne 
sten har også i vore dage givet anledning til en mærkelig 
misforståelse. Under navnet Vejle-stenen har G. Stephens nemlig 
optaget den i Old-Northem Runic Monuments I, s. 332 som 
en forsvunden dansk runesten med ældre runer. I virke- 
ligheden har vi dog her en af vore velbekendte, endnu be- 
varede runestene med yngre runer, som allerede Worm har 
omtalt. En nojagtig betragtning af indskriften sætter det nem- 
lig uden for al tvivl, at runerne i den Syvske afskrift er vendte 
på hovedet, og det hele vil, så snart man har opdaget dette, 
vise sig som en let genkendelig forvanskmng af Haverslund-stenens 

•*+IRnrK/K- 
i hvilket ord Worm (Mon. Dan. s. 342) urigtig udelader den 
anden rune, medens den er medtaget hos Syv, hvis afskrift 
altså viser sig uafhængig af Worm, ligesom tilfældet er med 



hånd for at antyde, hvor ordene efter hans mening skulde adskilles. Ifølge 
min formodning i „Die runenschrift** har hele indskriften, når de runer, 
som nu mangler, sættes i klammer, lydt: 

*rTRnnrrHTPT^ 

U+H*UHIIH*h+l*Uh] 

/K+Kni>iH+TnHn[+i^+rTi/i>] 
[m*i/Kr++i>i] 

Vi ser altså, at de 13 første runer i den Syvske afskrift udgQr ind- 
skriftens første linje. Den anden linje, som løber bustrofedon i forhold til 
den første, er hos Syv skrevet i flugt med runerne i første Hnje, og alle 
disse runer (de følgende 16 tegn) står altså i virkeligheden på hovedet og 
må læses fra hOjre til venstre. Derpå følger atter fra venstre til hojre de 
20 runer, som hører til tredje linje, og endelig (ligeledes fra venstre til 
hojre) de 10 runer i tjærde linje. I hele gengivelsen hos Syv er der altså 
kun indløbet følgende let forklarlige fejl: + for 5|c som første og T for T 
som tolvte rune i første linje, + for | som ottende, H for H som ellevte og 
vistnok som sekstende rune i anden linje (regnet fra venstre), K for /K 
som femtende rune i tredje linje og endelig P for P som første rune i 
fjærde linje. 

de andre i disse notitser gengivne indskrifter. Da indskriften 
i Syvs kilde var stillet på hovedet og derved så vidt muligt 
gjort ukendelig, kan man ikke undre sig over, at enkelte runer 
har fået noget ejendommelige former. Hele forvanskningen be- 
står dog kun i, at bistavene i R og h er skilte ft^a hovedstavene, 
og at der i steden for T står K, samt at hovedstaven i K er 
stillet skråt. Stenen stod efter Worm »prope Immervad in 
præfectura Haterslebiensi . . in campis . . prope vadum«, og Vejle 
i Syvs notits er altså ved en misforståelse blevet til navnet 
på den norrejyske by, medens det i virkeligheden er det gamle 
danske ord 'veile' vadum. Hermed vil forhåbenlig Vejle-stenen, 
der siden udgivelsen af Stephens' værk har voldet runologerne 
så meget bryderi, for bestandig være ude af sagaen som en for- 
svunden dansk runesten med ældre runer. 

På den lige overfor stående side i håndskriftet, der hører 
til samme blad som den, hvorpå de nu omtalte notitser er 
skrevne, findes en meddelelse om Sjælle-stenen, som Syv havde 
fået år 1700 fra en hører ved Århus skole, og som jeg har af- 
trykt i mine Danske runemindesmærker I, s. 140. 

Imellem de to sidst omtalte sider af Syvs håndskrevne 
samlinger er endelig indhæftet et løst blad i mindre format, 
hvorpå biskop H. Gerner i Viborg 1694 egenhændig har gen- 
givet to runeindskrifter, som han havde fået tilsendte (sagtens 
fra præsterne på vedkommende steder). Den første er Ferslev- 
stenen, der også beskrives af J. Meier, og om hvilken Gerner 
giver en længere meddelelse, i hvilken han ganske rigtig be- 
mærker, at de to linjer løber bustrofedon. Han har dog ikke 
kunnet give den rette læsning af indskriften, da dens første og 
sidste ord, som afbildningen viser, var skjulte ligesom i Meiers tid. 

Om den anden indskrift, som Gerner meddeler, synes han 
ikke at have vidst noget nærmere. Han nojes nemlig med at 
kalde den en anden og tilføjer: »Men Magen dertil flndis vel 
i Wormio«. At han virkelig hos Worm har fundet »Magen 
dertil«, viser hans omskrivning med latinske bogstaver, som 
nøjagtig svarer til Worms gengivelse af den forsvundne Gudum- 

sten [Gudingmse i Mon. Dan. s. 316), der er no. 1 i Meiers 
håndskrift (»Gudding i Fieskum Hen-ed«) ^. 

Undtagelsesvis meddeler Meier to afbildninger af denne 
sten ved siden af hinanden, af hvilke no. 2 åbenbart skal være 
en forbedret gengivelse af no. 1 2. Bægge afbildninger stemmer 
dog i alt væsenligt overens, men afviger særlig på et enkelt 
sted betydelig fra Worms, i hvilken anledning Meier selv 
øverst på den følgende side bemærker: »Dr. Ole Worm giver 
denne Steen en anden gestalt, og anforer skriften anderledis og 
med andre bogstaver«, hvorpå han meddeler først sin egen og 
derpå Worms læsning. Skont Gerner i sin gengivelse af ind- 
skriften med latinske bogstaver som sagt noje slutter sig til 
Worm, har hans afbildning forskellige afvigelser fra den 
Wormske, som viser, at den, i al fald på det mest tvivlsomme 
sted, er uafhængig af denne. Sammen med afbildningen hos 
Worm og Meier kan den derfor hjælpe til at fastslå læsningen 
af indskriften, som efter min mening har lydt: 

FlHTIh : m : WHH : HT+K : PM : K^R : hW^ x nt^nHKIhh * : 
K^t>nR : Hlhh X 

^ Det er jo muligt, at Gerners (fra Worm optagne) omskrivning med 
latinske bogstaver ikke skyldes ham selv, men sammen med indskriften er 
sendt ham fra hans hjæmmelsmand. 

' Det samme er kun tilfældet med endnu ét mindesmærke i det 
Meierske håndskrift, nemlig den umiddelbart efter Gudum- stenen følgende 
mindre Gunderup-sten. Det synes, som om Meier ved gengivelsen af de to 
første runestene, han har behandlet, endnu ikke havde opnået tilstrækkelig 
øvelse i at tegne omridset af stenene med indskrifterne. 

^ K^IR : HMT er min formodning. I steden for disse ord har Worms 
afbildning Kj|R ; HMRHMI med kors efter, medens Meier på bægge afbild- 
ningerne kun har. K^IRHMI og derefter et kors. Jeg antager derfor, at den 
sidste rune i HMT har været noget utydelig, så at Worms hjæmmelsmand 
har været i tvivl om, hvorvidt ordet skulde læses HMR eller HMI- Worm 
har da ved en misforståelse stillet de to varianter sammen til det menings- 
løse HMRHMI- Medens Meier på bægge afbildningerne som sagt kun har 
K^IRHMh Iseser han på den følgende side, hvor han netop anfører sin læsning 
i modsætning til Worms, ganske som denne K^IR : HMRHMM Men han har 
også her i overensstemmelse med Worm >|HTih Asten og KHt>RR fadyr i 
steden for det rette RHTIh og KHJ>nR på afbildningerne. Så stor er hans 
afhængighed af Worm, selv når han tror at gå på egen hånd. Gerners 
afbildning har på det tvivlsomme sted MRHMR (RH adskilte ved en lille 
lodret streg), efterfulgt af et lille kors med punkt over. 

* Således Worm, medens Meier på den første afbildning har Rt)n-+KlhH 

o: »Ysten (Østen) lod rejse denne sten for sin fader Utvagins 
sjæl«. Indskriften hører således ikke blot på grund af rune- 
og sprogformer, men også på grund af sit indhold til de aller- 
yngste. På lignende måde som på Gudum-stenen hedder det i 
den meget unge indskrift på Hvidbjærg-stenen: bil)er:for:bo, 
»beder for Bo(s sjæl)«. 

Som foran nævnt forfattede P. Syv sin beskrivelse af monu- 
menterne på Trinitatis kirkegård til brug for P.Resens Atlas 
Danicus (håndskrift i det store kgl. bibliothek, Uldalls samling 
no. 186 fol.), hvor den også for storste delen er optaget (I, s. 296 
— 98), dog med enkelte ændringer (Resen tror således ikke på 
S3rvrs forklaring af kirkia = strangulare på Brønderslev-stenen, 
men holder sig til Worms templum). Desuden indeholder Resens 
Atlas en og anden notits om runeindskrifter, som Worm ikke 
har kendt, og som vi her finder omtalte for første gang (så- 
ledes Sjælle-stenen VI, s. 567 f., se mine Danske runemindesm. 
I, s. 138 ff.; indskriften over doren i Kragelund kirke smst. 
s. 593 ; indskrifterne på låget på den gamle egetræs kiste i 
Pjedsted kirke og på en sten i tåmmuren — bægge nu i natio- 
nalmusæet — smst. s. 741 f.). Men i øvrigt gengiver Resen 
afbildningerne af runemindesmærkerne fra Mon. Dan. tillige med 
Worms beskrivelser og tolkninger, der i reglen optages ufor- 
andrede. Han nærer så stor tillid til og beundring for Worm 
som runolog, at han end ikke tager i betænkning at give hans 
dristige forklaring af indskriften på Vordingborg-steneli med de 
dertil knyttede fantastiske forestillinger om Orething og ret- 
færdighedens gudinde Disa eller Thisa (sml. nedenfor) sin 
fiilde tilslutning. Worms behandling af dette monument giver 
netop Resen anledning til at prise ham som de fædrelandske old- 
sagers snildrige tolker (»AntiqvitatumPatriarumOedipus« I, s. 61). 

og på den anden Rt>n+KIIH. Gerner har lige efter det lille kors lirit>n'{K*l|ii 
hvor det første fl (Meiers R) altså er læst fl; det foregående V\ må vel 
skyldes en naturlig skøre i stenen. Da både Worm og Gerner har J{ for 
Meiers i», som vel skal betyde \ (også i HTfh gengiver Meier | med W an- 
tager jeg, at indskriften virkelig har haft H (ikke |), og at Jjpwaginn netop 
er den danske form af det til isl. tfpveginn svarende navn. 

Hvad der gennem hele det 18. årh. udførtes for et nojere 
kendskab til og en bedre forståelse af de danske runemindes- 
mærker er med en enkelt undtagelse lige i århundredets slutning 
af såre ringe betydning. 

Lige i begyndelsen af det 18. årh. (1701) skrev den lærde rektor 
ved Odense skole Thomas Broder Bircherod i form af et 
brev til en ven en indholdsrig lille afliandling om årsagerne til, 
at så mange oldsager var gåede til grunde i Danmark (Epistola 
ad amicuni de deperditis antiquitatibus septentrionalibus et max- 
ime Gotho-Cimbricis ^), som dog først blev offenliggjort i Danische 
Bibliothec, IV. Stuck, Copenh. u. Leipz. 1743, s. 369—422. 

Forfatteren giver heri også forskellige oplysninger om de 
fynske runemindesmærker (anf. st. s. 408 ff.). I hoje toner be- 
rømmer han Worm som den, der i virkeligheden har reddet de 
mindesmærker, der siden hans tid er forsvundne, fra undergang; 
»ti de står og læses nu bedre og under heldigere forhold i 
*hans bøger end tidligere på marker og hoje«. Han meddeler 
derpå, at flere af de stene, som tidligere var på Fyn, skal være 
føl-te til København og mulig findes mellem dem, der ligger 
henkastede på Trinitatis kirkegård. »Nogle«, tilfojer han, »har 
dog ikke kunnet flyttes på grund af deres storrelse, f. eks. 
Flemløse-stenen, der endnu flndes på kirkegården, daglig udsat 
for vejrligets ødelæggende virkninger; andre, der var indsatte 
i vægge og mure, har ikke kunnet udtages, f. eks. ÅUerup- 
stenen. Atter andre gæmmer sig hist og her uden at være 
bemærkede af Worm, som jo ikke kunde opdage alt, f. eks. én 
på Tåsinge, én i Sørup kirke ved Svendborg og flere«. Endelig 
omtaler han de røgelsekar af messing i forskellige fynske 
kirker, især i egnen om Fåborg og Svendborg, som bærer den 
latinske indskrift Jacohus Ruffus me fedt med runer, medens 
røgelsekarret i Stenstrup kirke har den samme indskrift på 
Dansk (MicJc Jakob Bolut gorté) og røgelsekarret i Lunde kirke, 



^) Således kalder Birch'erod selv sin afhandling. Udgiverne af „Danische 
Bibliothec" giver den s. 366 titlen: Dissertatio epistolaris de causis deper- 
ditarum apud septentrionales, et præsertim apud Danos, Antiquitatum. 

7 

der er anneks til Stenstrup, en længere latinsk indskrift af 
samme indhold [Magister Jacobus Ruffus faher me fedt). 

Bircherod anfører altså her de sandsynlige grunde til, at 
et par af de fynske stene, som 1652 forlangtes indsendte, ikke 
blev førte til København, og han giver desuden de første med- 
delelser om Bregninge-stenen på Tåsinge og Sørup-stenen på 
Fyn, samt om de bekendte røgelsekar, hvorpå mesterens naVn 
er skrevet med runer. 

Omtrent 100 år efter at Monumenta Danica havde set 
lyset, udgav Erik Pontoppidan den store samling af danske 
indskrifter, som har titlen Marmora Danica I — II, Hafii. 1739 
—41. Med forsæt udelod Pontoppidan runeindskrifterne af sit 
værk. Hans beundring for Worms Monumenta var nemlig så 
stor, at det, således som han siger i sin fortale, ikke kunde 
falde ham ind »at skrive en Iliade efter denne Homer«. Han 
betragter altså sit værk som en slags fortsættelse af den 
Wormske samling, til hvilken han dog, som han sammesteds 
meddeler, har fojet fire å fem for Worm ubekendte runeind- 
skrifter, som han har taget fi-a et håndskrift af Joh. Meier, som 
han havde fået til låns fra det Fossiske bibliothek. Dette 
håndskrift, som vi foran (s. 31 ff.) har omtalt udførlig, er Pontop- 
pidans kilde til følgende i andet bind af Marm. Dan. meddelte 
jyske runeindskrifter: 1) stenen i Sædding kirke ved Ring- 
købing (s. 82); 2) Hjærmind-stenen II (s. 230f.), om hvilken 
Pontoppidan ligesom Meier erklærer, at Worm ikke har kendt 
den, skont den findes i hans Additamenta s. 24 ; 3) Års-stenens 
bagside (s. 231 f ) og 4) Ferslev-stenen (s. 233). Pontoppidan 
gengiver Meiers afbildninger af disse stene med hans læsning 
og beskrivelse og knytter dertil nogle temmelig intetsigende 
bemærkninger af sprogligt og runologisk indhold. Lige efter 
forklaringen af Ferslev -stenen findes hos Pontoppidan en ret 
interessant almindelig bemærkning om antallet af runestenene i 
Himmer syssel. Foruden de 6 endnu bevarede stene, nemlig 
Gudum-stenen og de to Gunderup-stene, som Woim har be- 
skrevet. Års-stenen og Ferslev-stenen, hvoraf han selv har 

meddelt afbildninger (efter Meier), samt den næsten udslettede 
Skivum-sten (som han ligeledes kendte fi*a Meier, men hvis ind- 
skrift han ikke har vovet at gengive), skal dette syssel tid- 
ligere have haft 10 andre, der nu er forsvundne, idet de er 
brugte ved opførelsen af forskellige kirker og andre bygninger, 
som nærmere anføres. Hele denne efterretning er uden angiv- 
else af kilde taget fra Meiers håndskrift, hvor den står umid- 
delbart efter beskrivelsen af Skivum-stenen på bl. B 2 b. 

Endvidere har Pontoppidan (II, s. 234) fi-a Meiers hånd- 
skrift, men uden angivelse af kilde optaget afbildningerne af 
kirkedoren i Hornum og af de to stene i Norholm kirke med 
bomærker eller andre tegn, samt (s. 230) ligstenen med latinske 
bogstaver fra Vammen. Ligeledes gengiver han med anførelse 
af Meier som sin kilde dennes bemærkninger om Hobro-stenen II 
(s. 129 f.). Derimod skyldes de bemærkninger, som lige efter 
knyttes til Worms læsning og tolkning af Gæssingholm-stenen, 
ikke Meier. 

Hele indholdet af det Meierske håndskrift, for så vidt det 
ikke allerede fandtes i Worms Monumenta, kan således siges 
at være gået over i Pontoppidans Marmora Danica. 

Også andetstedsfra har Pontoppidan optaget enkelte rune- 
indskrifter i sit værk. Hvor han i fortalen nævner Meiers 
håndskrift som sin kilde for nogle få runeindskrifter, tilføjer 
han i en note, at han foruden disse har meddelt forskellige 
andre efter et håndskrift af (afdøde justitsråd og landsdommer) 
Chr. Helverskov, som var overladt ham, og hvoraf hans amanu- 
ensis C. P. Wadskiær havde gjort udtog til Marmora Danica, 
da han ikke selv var tilstrækkelig kyndig i runelitteraturen ^ 
Dette håndskrift havde ifølge Marm. Dan. I, s. 194 titlen : Spe- 
cilegium eorum, qvæ Perfectissimus nostri Seculi Antiqvarius 
Wormius in Monumentis editis se forte nescire aut simulavit 



^ De ganske betydningsløse runologiske og sproglige bemærkninger, der 
er knyttede til d(f fra Meier optagne indskrifter, skyldes uden tvivl også 
Wadskiær. 

aut dissimulavit ^. Et slående bevis på Helverskovs fuldstæn- 
dige ukyndighed i runeindskrifternes sprog afgiver hans tolk- 
ning af Tryggevælde-stenen, som Pontoppidan anfører I, s. 195 f , 
og som i vilkårlighed og mangel på sund sans ikke står til- 
bage for Lyschanders ^. Kun for denne ene indskrifts ved- 
kommende anføres Helverskovs håndskrift udtrykkelig som kilde 
i Marm. Dan.; men da Pontoppidan på det nys anførte sted i 
fortalen siger, at han har optaget adskillige ('plura') runeind- 
skrifter dei-fi-a, tor vi slutte, at også nogle af de øvrige få 
runeindskrifter, der i Marm. Dan. anføres uden kildeangivelse, 
skriver sig herfra. Dette gælder således uden tvivl Sjælle- 
stenen II, s. 134 (se mine Danske runemindesm. I, s. 140) og 
mulig stenen over doren i Kragelund kirke II, s. 133. Ti 
rigtignok findes bægge disse indskrifter også i Resens Atlas 
Danicus (se foran s. 48) ; men da gengivelsen hos Pontoppidan 
ikke stemmer nojagtig med Resens, antager jeg, at de snarere 
er tagne fra Helverskov (med hans rettelser) end direkte fra 
Resens Atlas, skont også dette har været kendt og benyttet af 
Pontoppidan (se Marm. Dan. II, s. 232). 

I Marm. Dan. I, s. 259 gengiver Pontoppidan indskriften 
på Bregninge- stenen på Tåsinge med runer, og umiddelbart efter 
meddeler han, hvorledes Bircherod i et af sine håndskrifter 
læser og oversætter denne indskrift. Da der imidlertid knyttes 
forskellige rettelser til Bircherods læsning, anser jeg det for 
sandsynligt, at også denne indskrift er optaget fra Helverskov. 
Og det samme er da vel ligeledes tilfældet med den I, s. 238 
anførte indskrift på et røgelsekar i Svinninge kirke på Fyn, 
der ligesom de af Bircherod nævnte (se foran s. 49 f.) skyldes 
Jacobus RuiFus. 



^ Pontoppidan anfører også håndskriftets titel (med et par uvæ.senlige 
afvigelser) i Gesta et vestigia Danorum extra Daniam II, Lips. et Hafn. 
1741, s. 14, hvor han meddeler en fra Worm afvigende forklaring af Hel- 
verskov. Forfatteren kaldes her „Nobiliss. Ghristianus Helverschovius, quon- 
dam S. Reg. Maj. Gonsil. Justitiæ et Judex Provincialis"*. , 

2 Denne tolkning har dog gjort så megen lykke, at den atter blev op- 
trykt af L. de Thurah i hans Danske Vitruvius II (1749), s. ^il2. 

På meddelelser, der er sendte direkte til Pontoppidan til 
brug for Marm. Dan., må derimod de oplysninger (uden afbild- 
ninger) støtte sig, som han i tillægget sidst i andet bind giver 
om et par nylig opdagede runestene, nemlig Sjøring- stenen 
(Sjøring sogn, Hundborg herred. Tisted amt) s. 347 og den 
senere forsvundne Flarup-sten (Ydby sogn, Refs herred, Tisted 
amt) s. 349 K 

Skont Pontoppidan ikke kan siges ved Marmora Danica at 
have bragt runestudiet et eneste skridt fremad, har han altså 
dog for første gang meddelt oplysninger om forskellige mindes- 
mærker, der ikke tidligere var omtalte i litteraturen, og så- 
ledes leveret et lille og ikke uvigtigt tillæg til Worms Monu- 
menta. 

En halv snes år efter udgivelsen af Marm. Dan. offenlig- 
gjordes imidlertid et langt betydeligere supplement til Worms 
værk fra en enkelt provins. Sidst mellem de afbildninger af 
svenske runestene, som Joh. Groransson udgav under titlen 
»B au til. Det ar: Alle Svea ok Gotha Rikens Ruustenar«, 
Stockh. 1750 fol., findes nemlig s. 318 — 20 »Skånes Rune Stenar«. 
I alt får vi her afbildninger af 19 skånske runestene foruden 
af to til Huuestadmonumentet hørende billedstene. Medens 
Goransson ellers i Bautil ved en overskrift over hver enkelt 
sten angiver det sted, hvor den findes, har kun fem af de 
skånske runestene og den ene billedsten en sådan overskrift, 
hvorimod stedet ikke er angivet ved de øvrige 14 runestene og 
den anden billedsten. Desuden er på 4 steder (under no. 1156, 
1158, 1161 og 1164) to stene henførte under ét nummer. Vi 
ved dog nu, hvor alle disse stene hører eller hørte hjemme 
med undtagelse af stenen under no. 1173 (— Liljegren, Run- 
Urkunder no. 1451), om hvilken jeg forgæves har anstillet 
meget vidtløftige undersøgelser. De to andre stene i Bautil 
(no. 1165 og 1167), hvis sted ligeledes er Liljegren ubekendt 



^ Det er altså urigtig:t, når Werlaufif, „Ole Worms Fortienester af det 
nordiske Oldstudium" i Nordisk Tidsskr. f. Oldk. I, s. 321 not. antager, al 
disse meddelelser er tagne fra Meiers håndskrift. 

(Run-Urkunder no. 1449 og 1450), og som man heller ikke 
senere har været i stand til at påvise, er det derimod lykkedes 
mig at finde, eftersom det ved mine undersøgelser 1876 viste 
sig at være de endnu bevarede stene ved herregården Torsjo 
(Solberga sogn) i Vemenhogs herred og ved Simris i Jålrrestad 
herred, hvis indskrifter rigtignok er hojst mangelftildt gengivne 
på afbildningerne i Bautil. 

Da Worm mellem sine 23 skånske runemindesmærker i 
Monumenta og Additamenta kun har de 7 af Bautils 19 stene, 
finder vi altså hos Worm og i Bautil tilsammen 35 rune- 
indskrifter fra Skåne. En sammenligning mellem afbildningerne 
hos Worm og i Bautil falder absolut ud til fordel for de sidste 
(sml. mine bemærkninger under Sjorup stenen i De danske rune- 
mindesm. I, s. 91 ff.). 

På år efter udgivelsen af Bautil blev også de bornholmske 
runestene behandlede på ny i L. de Thurahs bekendte be- 
skrivelse af Bornholm (»Omstændelig og tilforladelig Beskrivelse 
over den i Øster-Søen liggende, under det Kgl. Danske Herre- 
dømme blomstrende navnkundige Øe Bornholm« o. s. v., Kbh. 
1756). Thurah går her i det hele fuldstændig i Worms spor, 
hvis læsninger og tolkninger han i reglen optager uden videre 
bemærkninger. Når han en sjælden gang går på egen hånd 
og meddeler nye tegninger og tolkninger, står han som oftest 
tilbage for Worm (sml. mine bemærkninger under Ny Larsker- 
stenen I i De danske runemindesm. I, s. 150 fif.). Thurahs bidrag 
kan derfor ikke siges i nogen henseende at have fremmet for- 
ståelsen af de bornholmske runeindskrifter. 

Kort efter midten af det 18. årh. gav J. Langebek 
stødet til et foretagende, hvis hensigt var at skaflfe nøjagtige 
oplysninger om og afbildninger af vort fædrelands historiske 
mindesmærker af enhver art. Soren Abildgaard, der som 
tegner havde ledsaget Langebek på hans rejser 1753 — 54 i 
Sverig og Østersøprovinserne, og som efter sin hjemkomst 1755 
var bleven udnævnt til 'Archiv-Tegnemester' , fik nemlig 1756 
på Langebeks anbefaling det hværv at berejse de danske pro- 

vinser for at tegne ^monumenter'. På de vidtløftige antikvariske 
rejser, som han i den anledning foretog 1756 — 74^, udførte 
han en stor mængde tegninger særlig af gravmonumenter; men 
også enkelte runestene blev undersøgte og afbildede. Blandt 
de Abildgaardske tegninger (over 900 i tallet) , som nu bevares 
i nationalmusæets antikvarisk-topograflske arkiv, må gravmonu- 
menterne, som for deres tid var ualmindelig nøjagtig og om- 
hyggelig udførte, endnu kaldes meget værdifulde, hvorimod 
runestenene lider af store fejl, der vidner både om Abildgaards 
mangel på ævne til at opfatte og gengive de utydelige tegn 
og om hans fuldstændige ukyndighed i indskrifternes sprog. 
Et slående eksempel herpå, hvis sproglige forsyndelser allerede 
Werlauff har fremdraget^, afgiver følgende bemærkning, som 
han har skrevet- på sin tegning af Sjælle-stenen fra 1771: »Denne 
Runesteen, som er af haard Kamp, ligger tæt inden for Sielle 
Kirke Dor, den er saa aldeles forslidt, at man ikke med nogen 
Vished kan kiende mere af Runeskriften end Tegningen viiser 
[nemlig de to ord KR+hhT+li : h+TI : ']. Det synes dog lige- 
som her har været 4 Linneder Runer paa denne Steen. Ordet 
Frausteen eller Fraadsteen giver tilkiende et Slags hullede 
eller pibede Kalksteen, som endnu kaldes med samme Navn, 
hvoraf en Deel Kirker her i Egnen ere opbyggede ligesom og 
Sielle Kirke«. Hvor utroligt det end lyder, har Abildgaard 



^ Ifølge R. Nyerup, Historisk-statistisk Skildring af Tilstanden i Danmark 
og Norge i ældre og nyere Tider IV (1806), s. 156 not. berejste Abildgaard 
Sælland 1756—59 og 1764-65, Fyn 1760-62, Låland 1765, JyUand 1766—74. 
Dette stemmer med angivelserne på Abildgaards tegninger og i hans be- 
varede dagbøger. Af tegningerne ses det, at han 1776 også berejste Slesvig, 
da der fra dette år findes tegninger af de to sønderjyske runestene, som den 
jang og langt senere fandtes ved Haverslund og på kirkegården i Bjolderup. 
får Henry Petersen i sin omhyggelige levnedsskildring af S. Abildgaard i 
biografisk Lexikon I, s. 58 indskrænker rejserne til 8 år (1756 — 63), beror 
it efter forfatterens meddelelse på en fejltagelse. 

'^ E. C. Werlauff, Bemærkninger i Anledning af den til de nordiske Old- 
jers Samling og Opbevaring nedsatte Gommission, Kbh. 1808, s. 56 f. not. c. 
il. mine Danske runemindesm. I, s. 140 f. 
Han har altså overset både de to tydelige punkter foran det første ord 
let meget klare punkt i fl- 

altså i det bekendte fraustain (på Sjælle-stenen skrevet 
fraystain) o: Frøystæinn, 'Frøsten*, der er navnet på den 
mand, som rejste ('satte') stenen, trot at finde den gamle be- 
nævnelse på de frådsten, hvoraf Sjælle kirke var opført. Han 
har da vel tænkt sig runestenen rejst til minde om kirkens 
bygning og antaget, at de to ord, som han havde været i stand 

til at læse, havde betydningen: »Prådsten(ene) satte « o: 

»Denne frådstenskirke byggede N. N.«. 

Abildgaards runestenstegninger blev dog aldrig udgivne 
og er så godt som aldrig benyttede, så at de ikke kan siges i 
nogen væsenlig grad at have fi^emmet kendskabet til vore rune- 
mindesmærker. De indeholder dog forskellige brugbare notitser 
om stenenes tilstand og plads på den tid. 

Hojt op over alle andre bidrag, der i det 18. årh. fremkom 
i Danmark til oplysning om runemindesmærkeme og deres 
sprog, rager et lille skrift fra århundredets slutning, der har 
titlen: »Beschreibung und Erlåuterung zweyer in der Nahe von 
Schleswig aufgefundenen Runensteine. Ein Versuch, als Bey- 
trag zur Vaterlåndischen Alterthumskunde, von zweyenFreunden«, 
Friederichsstadt 1799 (62 sider i 8^« med 3 tavler). De »to 
venner« , hvem afhandlingen skyldes, men som af beskedenhed 
ikke har navngivet sig, fordi de ikke anså sig selv for runo- 
loger ex professo, var mekanikus J. C. Jurgensen i Slesvig 
og konrektor ved domskolen sammesteds (senere professor i 
Kiel) J. M. Schultz. Den ydre anledning til afhandlingens 
fremkomst var de mærkelige, omtrent samtidige fiind af to 
runestene i nærheden af byen Slesvig, syd for Danevirke, som 
på grund af deres indskrifters historiske indhold hører til 
vore allervigtigste runemindesmærker. I året 1796 fandt land- 
manden Jurgen Meggers fra Vedelspang på en af sine marker 
en anselig sten, som det fra først af var hans agt at bruge 
ved en bygning; den viste sig imidlertid for stor til dette øje- 
med, hvorfor han lod den ligge urørt, efter at den var halvt 
udgravet. Da regnen nogen tid efter havde renset stenen, op- 
dagede Meggers skrifttegn på den. Først 1798 blev den dog 

nærmere undersøgt af nogle oldforskere, som straks så, at 
skriften var runer. Da statholderen i hertugdommeme , prins 
Carl af Hessen-Cassel, samtidig fik underretning om det mærke- 
lige fund, drog han omsorg for, at stenen blev omhyggelig ud- 
gravet og undersøgt, hvorved det opdagedes, at også bagsiden 
bar en lang indskrift. For at stenen ikke i fremtiden skulde 
lide overlast, lod prinsen den flytte til sin sommerbolig Louisen- 
lund og opstille i en åben, stensat grotte i slotsparken, hvor 
den siden har haft plads. Det er den bekendte sydslesvigske 
runesten, som efter findestedet kunde kaldes Vedelspang-stenen, 
men som jeg for at undgå forveksling med den runesten, der 
omtrent samtidig kom for dagen i samme egn, benævner Hedeby- 
stenen. Året efter at Meggers på sin mark havde ftmdet 
stenen med de ham ubekendte skrifttegn, opdagede han ikke 
langt fra sin gård i vadestedet mellem Selk nor og Haddeby 
nor (omtr. 2200 fod øst for Vedel spang) en anden stor sten 
med lignende skrifttegn. Også denne sten, som jeg har givet 
navnet Vedelspang-stenen I, blev ved prins Carls omsorg flyttet 
til Louisenlund og henlagt i parken ved siden af Hedeby-stenen. 
Det er disse to stene, der gores til genstand for »beskrivelse 
og forklaring« i den ovennævnte lille, til prins Carl dedicerede 
afhandling. Som grund til, at dette forsøg har set lyset, an- 
fører forfatterne i fortalen følgende: »Ueberzeugt, dass das 
Interesse fiir's Alterthum nicht ganz unter uns ausgestorben 
sey, und tiberzeugt von dem Nutzen, den das Studium der 
vaterlandischen Alterthumer insbesondere haben wurde, haben 
wir es gewagt, diesen Versuch dem Publikum mitzutheilen, 
mehr in der Absicht, Kundigere zur Bearbeitung dieses Zweiges 
der Gelehrsamkeit aufzufodem, als in der Einbildung, dass 
unser Versuch eine gewisse Reife erlangt hatte« (s. 6f.). De 
beklager dernæst, at de langt borte fra landets hovedstad har 
måttet savne de mange hjælpemidler, som alene findes der til 
oplysning om vore oldsager, hvorfor det også er dem klart, at 
deres arbejde lider af store mangler. Når de under disse om- 
stændigheder alligevel har vovet at offenliggore det, er grunden 

8 

den, »dass die Mittheilung von der Abbildung eines alten 
Denkmals, das nunmehr einen geschmakvollen Garten unsers 
Vaterlandes ziert, uns nicht ganz zu missbilligerf scheint, indem 
dadurch ein jeder in den Stand gesetzt wird, uns zu kritisiren, 
wodurch wir denn am Ende der Wahrheit naher kommen 
wtirden. Schade w^re es doch, wenn dies Denkmal alter nor- 
discher Sitte und Literatur immer unerklårbare Ziflfem flir uns 
bleiben sollte« (s. 7 f.). 

Hvad selve bogens indhold angår, betænker jeg mig ikke 
på at kalde den del deraf, som forfatterne helt har kunnet 
magte, i alle henseender mønsterværdig for deres tid. Dette 
gælder den nojagtige beskrivelse af stenene og af de forhold, 
under hvilke de er fundne, hvortil slutter sig en omhyggelig 
beskrivelse af egnen (se mine Danske runemindesm. I, s. 108 f. 
om Hedeby-stenens findested). De to afbildninger af Hedeby- 
stenens for- og bagside, hvorpå forfatterne efter deres eget 
sigende har anvendt særlig flid, er ikke blot udførte med den 
storste omhu, men må også kaldes en for sin tid fortrinlig gen- 
givelse af en runeindskrift. Derimod lider forklaringen af 
indskrifterne ganske vist af store mangler. Dette kan dog 
ingenlunde undre os, men må tvært imod anses for en selv- 
følge, når vi husker, at først den 1887. fundne nye Vedelspang- 
sten har muliggjort en sikker tolkning af indskriften på den 
ældre sten, og når vi betænker, hvilke vanskeligheder Hedeby- 
stenens hi m ti gi, for ikke at tale om dens 'samstavsruner' på 
den tid måtte ft*embyde. At forfatterne klart var sig bevidste, 
hvor vidt deres ævner strakte, viser de netop ved ikke at g5re 
noget som helst forsøg på at læse eller tolke 'samstavsruneme', 
som dog på deres afbildning gengives med mærkelig nojagtig- 
hed. Om denne del af indskriften nojes de derfor med at sige: 
»An die Ziffem zur linken Seite der Stiderseite durfen wir 
uns nicht wagen. Es ist uns bis jetzt nicht einmal moglich, 
ausfiindig zu machen, auf welche Weise dieser Theil der In- 
schrift gelesen worden soli, viel weniger dtirften wir es also 
wagen, den Inhalt desselben zu entschleiern« (s. 43). Også 

med hensyn til bedommelsen af runestenenes værd i det hele 
fortjæner forfatternes ytringer at fremdrages. Straks efter 
Hedeby-stenens fremkomst blev det fra 'sagkyndig' side udtalt, 
at dens indskrift, ikke havde nogen videnskabelig eller historisk 
betydning, da den indeholdt lutter ukendte navnet Denne 
hojst mærkelige betragtning imødegår forfatterne i følgende be- 
mærkninger: »Uebrigens sind die Meynungen der Gelehrten 
tiber den Werth dieser Runensteine sehr getheilt; die danischen 
und schwedischen Gelehrten des vorigen Jahrhunderts gaben 
ihren Werth unstreitig zu hoch an; die Gelehrten dieses Jahr- 
hunderts, deren Augenmerk mehr auf gemeinnlitzigere Gegen- 
stånde gerichtet ist, haben denselben vielleicht zu tief herab- 
gesetzt. Denn gesetzt, dass auch kein einziger der uns ubrig 
gebliebenen Steine fiir die Geschichte den geringsten Nutzen 
hatte — welches indessen noch nicht erwiesen ist — so wtirden 

• 

diese åltesten Denkmåler unserer Sprache, wenn sie mit mehrerer 
Kritik, als bisher geschehen ist, behandelt wtirden, ftlr die 
Geschichte sammtlicher skandischen Dialekte manchen nicht un- 
wichtigen Beytrag liefem; und schon dadui^ch einen nicht un- 
betrachtlichen Nutzen flir die åltere Volkergeschichte des Nor- 
dens haben« (s. 24 f.). Jeg tillader mig i anledning af disse 
ytringer at gentage , hvad jeg allerede har udtalt i forordet til 
»Sønderjyllands historiske runemindesmærker« : Man undres 
over den sunde sans og det klare blik, som giver sig udtryk i 
disse ord, hvori der ikke blot udtales tillid til, at en mere 
kritisk forskning i fremtiden vil forstå bedre end nutiden at 
vurdere disse mindesmærkers sproglige betydning, men hvori 
det også på den forsigtigste måde henstilles som muligt, at de 
kan få historisk betydning. For bægge de slesvigske stenes 
vedkommende har eftertiden på den mærkeligste måde gjort de 
»to venners« formodning til virkelighed. Den 1857 fremdragne 
Danevirke-sten og den 1887 opdagede nye Vedelspang-sten 



^ Sml. G. Molbech, Det kgl. Danske Videnskabernes Selskabs Historie, s. 259 ; 
P. G. Thorsen, De danske Runeminde,smærker^I,»5^. 199 ff. 

: . ^ ' '^ 8* 

('Gottorp-stenen') danner nemlig hver for sig et supplement til 
de to ældi-e stene, som med sikkerhed anviser dem deres plads 
i vort fædrelands historie. 

Det var netop sund sands, der hidtil i så sørgelig 
grad havde manglet i behandlingen af runeindskrift- 
erne, og det var denne fortræffelige egenskab, som 
den lille afhandling om de to sydslesvigske stene 
utvivlsomt bidrog sit til at vække. 

I begyndelsen af det 19. årh. oprinder en ny æra for 
studiet og bevarelsen af vore oldsager, deriblandt også rune- 
mindesmærkerne, og et mærkeår danner i flere henseender 1807. 
Det var i begyndelsen af dette år (den 11. Februar), at Rasmus 
Nye ru p i overværelse af professor (senere biskop) Pr. Munter 
Indviede' sin lille oldsagsamling på Rundetårn ved i tårnet at 
opstille de tre runestene og den indskriftløse sten med korsene, 
som var reddede fra branden 1728 (se foran s. 42 f.) ^. Hermed 
var grunden lagt til det »Museum for nationale Mindes- 
mærker«, om hvis oprettelse Nyerup 1806 offenlig havde udtalt 
ønsket, og om hvis fremtidige indhold han samtidig havde med- 
delt udførlige oplysninger 2. Som en af de tre hovedafdelinger 
i sit nationalmusæum nævnede han »Runestene-Salen«. Nyerups 
plan om en særlig sal til runestenene i musæet for de nordiske 



^ Herom indeholder „Dagen" den 13. Februar 1807 no. 25 følgende be- 
retning, som utvivlsomt skriver sig fra Nyerup selv: „Den paa Universitets- 
bibliotheket gjorte Begyndelse med at samle Bidrag til et tilkommende 
Nazionalmuseum har paa en Maade faaet en offentlig Sanxion. Den der- 
værende liden Samling af Oldsager er nemlig ligesom bleven indviet derved, 
at nogle Runestene, som laae i en Krog inde i Trinitatis Kirke, Tirsdagen 
den 11. Febr. bleve, i Overværelse af Professorerne Munter og Nyerup op- 
stillede ved Indgangen til Bibliotheket." Senere siges, at det er de fire 
stene, som var i behold efter ildebranden 1728, og der henvises angående 
indskrifterne til Worms Mon. Dan. s. 117 — 21, 284—85 og 295, men der ud- 
tales tilUge håb om, at Abrahamson, når han får lejlighed til at undersøge 
stenene, „hist eller her vil opdage bedre Læsemaader**. 

^ Historisk-statistisk Skildring af Tilstanden i Danmark og Norge i ældre 
og nyere Tider. IV, indeholdende Oversyn over Fædernelandets Mindesmærker 
fra Oldtiden, saaledes som de kan tænkes opstillede i et tilkommende Na- 
tional-Museum, Kbh. 1806.:« 

oldsager blev 1867 realiseret af J. J. A. Worsaae, og musæet 
selv bærer jo også siden 1892 navnet 'Natioualmusæet'. 

Den 22. Maj 1807, altså få måneder efter åbningen af den 
Nyerupske oldsagsamling, udnævntes efter forslag af Fr. Munter 
»Den Kgl. Commission for Oldsagers Samling, Op- 
bevaring og Undersøgelse«, hvad der blev af storste be- 
tydning for samlingens vækst. De ansete mænd, der fra først 
af dannede kommissjonen , var hofmarskalk Hauch, kancelli- 
deputeret Monrad, kaptajn Abrahamsen, professorerne Munter, 
B. Thorlacius og Nyerup (den sidste tillige kommissjonens se- 
kretær)^. Skont de ulykker, der i den følgende tid hjemsøgte 
landet, naturligvis for en del måtte hæmme kommissjonens virk- 
somhed, tabte dens medlemmer dog ikke modet, men søgte efter 
bedste ævne at fremme de opgaver, der var stillede dem, og 
som de alle omfattede med levende interesse. Det er en selv- 
følge, at en oldsagskommissjon , som blandt sine medlemmer 
talte Abrahamsen, B. Thorlacius og Nyerup, også havde sin 
særlige opmærksomhed henvendt på runemindesmærkerne. Et 
tydeligt bevis herpå, som vi straks skal omtale nærmere, får 
vi kort tid efter kommissjonens udnævnelse, og i årenes løb 
aflægger dens tidsskrift (Antiqvariske Annaler I— IV, 1812—27) 
mangfoldige vidnesbyrd om det samme, ligesom det skyldes 
dens bestræbelser, at flere mærkelige runestene efterhånden 
blev flyttede til København, deriblandt de vældige stene fra 
Vallø (Tryggevælde-stenen) og fra Tirsted på Låland. 

I det sanmie år, i hvilket den Nyerupske oldsagsamling 
blev åbnet og oldsagskommissjonen udnævnt, blev også Rasmus 
Rask student og dermed begyndelsen gjort til de banebrydende 
arbejder, som skulde grundlægge det videnskabelige studium 



^ Den 9. Novbr. 1810 indtrådte også Werlauff og Vedel Simonsen i 
kommissjonen. Den 11. Decbr. 1816 udnævntes Finn Maguusen og „den 
yngre købmand**, som han kaldes i kommissjonens protokol, (senere konferens- 
råd) Christian Thomsen til medlemmer af denne, og samtidig afløste Thomsen 
Nyerup som sekretær. — Kommissjonen selv kaldte sig fra begyndelsen af i 
reglen med det kortere navn „Gommissionen for Oldsagers Opbevaring". 

af Nordens oldsprog og de nyere nordiske sprog. Vel blev 
runologien aldrig ' Basks specielle stadium ; men nogle af hans 
ældste optegnelser og et par af hans første litterære arbejder 
handler netop om runeskriften og om to af vore mærkeligste 
runemindesmærker (Glavendrup- og Tryggevælde-stenen) ^, og også 
senere får han oftere lejlighed til at udtale sig om runeind- 
skrifternes sprog i almindelighed eller om enkelte af disse ind- 
skrifter og derigennem til at fåstslå den videnskabelige methode, 
som bor følges ved deres tolkning^. 

Den store interesse, hvormed nmemindesmærkeme således 
efterhånden blev omfattede fi*a mange sider, måtte naturlig 
vække ønsket om et værk, der kunde afløse Worms Monumenta, 
som jo ikke længer tilfredsstillede videnskabens berettigede 
krav. Det ses også, at kommissjonen for oldsagernes opbevaring 
kort tid efter sin stiftelse har rettet sin opmærksomhed herpå, 
idet den i et af sine første møder (den 25. Februar 1808) efter 
forslag af Fr. Mtinter besluttede så snart som muligt at søge at 
bringe en ny udgave af Worms Monumenta i stand ^. Den 



* « Nogle Bemærkninger om Runeskriften" i Samlede Afhandlinger III, 
H. 386—99; „Noget om den glavendrupske Runesteen i Fyen* i Ny Minerva 
ISOS, H. 271—87; „Forklaring over VallSstenen'* (o: Trygge vældeslenen) i 
Det skandinaviske Litteraturselskabs Skrifter VIII (1809), s. 435—47 (= Samlede 
Afhandlinger III, s. 401 — 423. I gengivelsen s. 413 af den afskrift af 
(ilavendrup-stenen , som Rask tog 1826 ved et besøg på stedet, er der — 
bortset fra den gennemgående brug af -i og h for + og H* — indløbet flere 
fejl). 

'' Se f. eks. Vejledning til det Islandske eller gamle Nordiske Sprog, 
Khb. 1811, s. XXIV ff.; Anvisning till Islåndskan eller Nordiska Fornspråket, 
Stockh. 1818, s. XVI f. og s. 1 ff., der netop handler om 'Runorna'; „Den 
Brynderslevske Runesteen •* i Antiqvariske Annaler III (1820), s. 83 fiT.; Be- 
mærkninger om runestenene i Bække, Læborg og Jællinge efter egne under- 
søgelser smst. IV (1827), s. 267ff.; Den grOnlandske Runesten smst. s.311ff.; 
Forklaring over Tirsted-stenen i R. Nyerups Verzeichniss der in Danemark 
1824 noch vorhandenen Runensteine, Kopenh. 1824, s. 43 fif. (med tegning af 
S. Abildgaard); „Den anden grOnlandske Runesten** i Nyeste Skilderie af 
Kjøbenhavn 1830 no. 88. (De her anførte runologiske småafhandlinger er 
optagne i Samlede Afhandlinger III, s. 423 ff.). 

" Det hedder herom i kommissionens protokol, der bevares i national- 
musæets antikvarisk-topografiske arkiv: „I Mødet d. 25. Febr. [1808] vedtog 
commissionen , efter Hr. Prof. Miinters Forslag, at være betænkt paa, saa 

utrættelige Rasmus Nyerup, som længe var sjælen i kommis- 
sjonen, tabte aldrig denne sag af syne, og da han 1824 udgav 
sin på Tysk aflfattede fortegnelse over de runestene, der endnu 
fandtes i Danmark (s. 62 not. 2), udtalte han det sikre håb, at 
tidens fylde nu var kommen, da et sådant værk, svarende til det 
19. århundredes fordringer, kunde se lyset. Han fremhæver med 
berettiget selvfølelse, at kommissjonen havde gjort sit bedste for 
at bane den nye Ole Worm vejen ^, og på sporsmålet, hvem den 
nye runetolker skulde være, »nu da den i runestudiet utrætte- 
lige, kundskabsrige Abrahamson ikke længer er iblandt os«, 
svarer han: »Magnusen eller WerlaulF. Ja selv Rask«, til- 
féjer han, »har sikkert ikke, skont han nu i lang tid har været 
optaget af at lære det indiske Sanskrit, glemt hvad han for sin 
store rejse kunde af det sprog, som man med rette kan kalde 
det nordiske Sanskrit« (s. 6). Nyerup er vel ikke blind for de 
vanskeligheder, som vilde være forbundne med udgivelsen af et 
dansk runeværk; men han minder tillige om, at sagen i vore 
dage i virkeligheden er langt simplere end i Worms tid. Da 
nemlig ikke blot Skåne, Halland og Bleking tillige med Gul- 
land, men også Norge nu er skilte fra Danmark, må vi slå en 
streg over runestenene i disse provinser, hvorved efter hans 



snart det lader sig gjore, at foranstalte en ny Udgave af Vi^orms Monu- 
-menta Danica, og om sammes Forlag at henvende sig til Waisenhusdirec- 
tionen, for paa billige Vilkaar at foranstaltes udgivne fra Waisenhusbog- 
trykkeriet." Da ingen andre sager behandledes 1 dette møde, har Munters 
forslag uden tvivl givet anledning til en længere forhandling. 

^ Kommissjonen havde ikke blot foranlediget, at et antal vigtige rune- 
stene var førte til København, hvor de således var let tilgængelige for 
videnskabsmændene; men den havde også, når lejlighed tilbød sig, ladet 
udføre tegninger af runestene i forskellige egne af landet. Blandt disse kan 
nævnes en samling tegninger af de bornholmske runestene ved løjtnant 
J. Jansen. Håndskriftet, som har titlen: , Tegninger af de paa Landet 
Bomholm værende Runesteen samt Forklaring over, i hvad Tilstand de be- 
fandtes at være i Aaret 1819", bevares endnu i nationalmusæets antikvarisk- 
topografiske arkiv. Det indeholder tegninger, der rigtignok i mange hen- 
seender er meget mangelfulde, af 10 bornholmske stene, af hvilke de 8 
findes hos Worm og Thurah, men de to ikke tidligere var kendte (alle 10 
stene opregnes i Thomsens fortegnelse over de bornholmske runemindes- 
mærker i Nyerups Verzeichniss etc, s. 30 fif.). 

mening antallet af de mindesmærker, der skal optages i det 
danske værk, vil indskrænkes til omtr. 50. 

Nyerups hele opfattelse af, hvad der må forstås ved danske 
runemindesmærker, trænger naturligvis ikke til nærmere imøde- 
gåelse. Lige så lidt som vi i vore dage i et værk over de 
danske runemindesmærker vilde udelade Sønderjyllands rune- 
stene, lige så lidt burde Nyerup i sit påtænkte værk have slået 
en streg over de skånske runestene. Nyerup sætter sikkert 
også antallet af de bevarede danske runestene for lavt, når han 
opgiver det til 50. Men selv om vi forøger dette tal tQ hen- 
imod 70, vil man dog forbavses over den uhyre tilvækst, som 
disse mindesmærker har haft i den følgende tid, idet jeg for 
øjeblikket, når Skåne medregnes, kender 224 mindesmærker, 
der er bestemte til at optages i mit runeværk, altså langt over 
det iirdobbelte af, hvad Nyerup angiver 1824. Til nærmere 
oplysning om, hvorledes antallet af vore runemindesmærker er 
forøget siden den tid og særlig i sidste halvdel af vort århun- 
drede ved fremdragelse af nye, tidligere ukendte mindesmærker, 
skal jeg eksempelvis anføre, at antallet af runestenene på Bom- 
holm, til hvis oldsager, som det udtrykkelig fremhæves, kom- 
missjonen har et nojere kendskab end til oldsagerne i nogen 
anden dansk provins, efter den af Thomsen meddelte fortegnelse 
1824 kun beløb sig til 10 (netop samme antal som i Worms 
Mon.), at dette tal 1865, da G. Stephens og C. Save foretog en 
runologisk rejse til Bomholm, på hvilken Magnus Petersen 
tegnede runestenene, var vokset til 15, men at jeg nu efter mit 
sidste besøg på Bomholm i sommeren 1893 kender 40. Også 
for de andre provinsers vedkommende (særlig Jylland) har til- 
væksten været særdeles betydelig, om end ikke så stor som 
netop på Bomholm. 

Det må da vel snarest kaldes et held, at et værk over de 
danske runemindesmærker ikke blev påbegyndt i Nyeraps tid 
og udført efter hans plan. 

Samtidig med de bestræbelser, som kommissjonen for old- 
sagemes opbevaring udfoldede i Danmark for at fremme kend- 

skabet til runemindesraærkerne , underkastede den svenske old- 
forsker N. H. Sjoborg i Lund runemindesmærkeme i Skåne en 
revisjon, hvis resultater han offenliggjorde i sine »Samlingar for 
Nordens Fomalskare« I— III, 4^^ Stockh. 1822-30 (om de 
skånske runestene i almindelighed handler han III, s. 127 — 29). 
Skont en enkelt runesten her fremdrages for første gang, og 
skont der meddeles forskellige rettelser til de ældre gengivelser, 
lider både Sjoborgs tekst og de afbildninger, der ledsager den, 
af så store mangler, at han i sammenligning med forgængerne 
kun kan siges at have gjort et meget lille skridt fremad. Som et 
slags supplement til Sjoborgs behandling af de skånske runemindes- 
mærker kan man betragte den af afbildninger ledsagede be- 
skrivelse af de tre Hållestad-stene , som J. Åkerman leverede 
i »Forsok till Beskrilftiing ofver Hellestads Pastorat«, Lund 1828 
(sml. mine Danske runemindesm. I, s. 80 ff.). I omhyggelig gen- 
givelse af indskrifterne står Åkerman langt over Sjoborg ^ 

Det materiale, over hvilket vi i det foregående har givet 
en oversigt, var offenlig tilgængeligt, da den svenske oldforsker 
J. G. Liljegren fattede den plan i ét værk at samle alle på 
den tid kendte runeindskrifter fra hele Norden. Denne i og 
for sig fortræffelige plan var dog ingenlunde moden til udførelse, 
og resultatet måtte særlig for Danmarks vedkommende blive 
hojst uheldigt, da det grundlag, hvorpå der byggedes, var så 
upålideligt. Hovedkilden var nemlig Worms Monumenta og 



^ Tidligere end SjOborg og Åkerman havde C. G. G. Hilfeling tegnet 
en del af runestenene i Skåne. Disse tegninger, som nu findes dels. i 
København, dels (for stSrste delen) i Stockholm, kan nærmest sammenstilles 
med S. Abildgaards tegninger af danske runestene og har ikke stSrre betyd- 
ning end disse. Som et godt eksempel på Hilfelings tegninger kan anføres 
den afbildning af Fuglie-stenen i Skåne, som G. Stephens har ofifenliggjort i 
Old-Northern Runic Monuments II, s. 690. Vi får her hverken et pålideligt 
billede af indskriftens hele karakter eller af runernes stOrre og mindre 
tydelighed, og den sprogform, som har foranlediget Stephens til at gengive 
denne tegning, sunu i genstandsform ent., beror på fuldstændig urigtig læs- 
ning, da indskriften har bru|)ur(se mine „Sproghge iagttagelser fra en runo- 
logisk rejse i Skåne i sommeren 1876" i „Kort Udsigt over det philologisk- 
historiske Samfunds Virksomhed i Aarene 1876—78«, Kbh. 1878, s. 14 = 
særtryk s. 3). 

9 

for Skåne tillige Bautil (Sjoborg og Åkerman), hvortil kom 
Pontoppidans Marmora Danica, Thurahs beskrivelse over Bom- 
holm, forskellige afhandlinger i Antiqvariske Annaler og i Det 
skandinaviske Litteraturselskabs Skrifter o. s. v., samt nogle 
håndskrevne samlinger. Uagtet al den flid, som Liljegren har 
anvendt på indsamlingen af stoffet, over hvilket det er lykkedes 
ham at give en ret pålidelig oversigt, og som han har ordnet 
ganske overskueligt, kan hans Run-Urkunder (Stockh. 1833) 
ikke siges i nogen væsenlig grad at have fremmet kendskabet 
til eller forståelsen af de danske runeindskrifter. Alligevel må 
hans bog kaldes et for sin tid fortjænstfuldt arbejde, der længe 
har været og endnu er et uundværligt hjælpemiddel for runologen. 

Nyerups plan om en samlet udgave af vore runemindes- 
mærker blev senere optaget af P. G. Thorsen, som i mange 
år arbejdede med dette mål for oje. I sommeren 1838 foretog 
han en rejse i Jylland for personlig at undersøge forskellige 
runestene, og i sommeren 1845 besøgte han i samme ojemed 
Skåne. Som udbytte af den første rejse udgav han åi*et efter 
en lille »Beskrivelse og Forklaring af den sonder\issingske 
Runesten«, Kbh. 1839. Skont denne afhandling i sproglig hen- 
seende lider af de samme mangler som Thorsens senere runo- 
logiske værker, må den dog i det hele betegnes som et for sin 
tid ret dygtigt arbejde på runologiens område, og den blev også 
modtaget med megen velvilje af de sagkyndige som en lovende 
pi-ove på det store runeværk, Thorsen havde planlagt. 

De sproglige mangler i den næ^nite afhandling viser sig 
isæi- i to retninger. Thorsen fremhæver med rette, at vore 
runestenes sprog er Olddansk, ikke Islandsk, og han gengiver 
derfor indskriften »i den sjyrogarf, hrori den er slreten, den 
rette gamle Danske, hvorefter han til sammenligning tojer en 
oversættelse på Islandsk. Dette princip, at gengive runeind- 
skrifterne i olddansk, ikke i islandsk sprogtbiin, ^il xi natur- 
ligvis også følge nu til dags. Men des værre hai- "^ .fra 
sit første til sit sidste nmologiske arbejde i alt ^ 

manglet de sproghistoriske forudsætninger, som -^^ 

for at afgore, hvorledes de olddanske former har lydt. Skont 
han som discipel af Rask naturligvis ikke var ubekendt med, 
at mange runer kunde have flere forskellige betydninger, at h 
altså lige så godt kunde være tegn for o som for u, kan han 
dog aldrig frigore sig for den forestilling, at et h snarere må 
betegne udtalen u end o, o. s. v. ^ Derfor tror han, at Olddansk 
har haft Tuva, mw)ur, gwda, Gurms i modsætning til islandsk Tofa, 
modur, goåa, Gorms. At han alligevel på Olddansk skriver 
dottir, der efter hans mening har været udtalt dåttir, svarende 
til islandsk dottir, er naturligvis ganske vilkårligt. At Thorsen 
slet ikke har bemærket forskellen mellem R i moåur og /K i 
dottiR, kan vi jo ikke undre os over. Derimod burde de for- 
skellige skrivemåder på runestenene have vist ham, at kumhl 
og ikke TcuU gengiver udtalen af ordet KHBr. 

Den anden fejl. som vi møder hos Thorsen, er hans til- 
bojelighed til, overalt hvor der er sproglige vanskeligheder, som 
han ikke kan løse, at slå sig til ro med ganske uklare og ube- 
stemte udtalelser om dialektformer (se hans bemærkninger om 
T/KT og HKT s. 15 f. og s. 21 f., som han omskriver lot og oft 
o: åft). I hans olddanske gengivelse af de otte første ord af 
indskriften på Sønder Vissing -stenen: Tiiva lot gorva Jcubl, 
Mistiris dottir oft miiåur er der derfor mindst Uge så mange 
fejl som ord, da der burde skrives Tofa (Tova) Idet gørwa (eller 
gårwa) Jcumbl, Mistiwis dottiR, øft mbdur. »Den rette gamle 
Dansk«, hvori Thorsen tror at gengive indskriften, er således 
et fuldstændigt fantasisprog. 

• Nogen tid efter udgivelsen af afhandlingen om Sønder 
Vissing-stenen fremkom der også oplysninger fi'a Thorsen om 
resultaterne af hans undersøgelser på samme rejse af et par 
andre jyske runestene. Til en afhandling af Finn Magnusen 



^ Se f. eks. hans ytringer om mut)ur s. 22: „Om ordet end forekommer, 
og også i danske indskrifter netop kan opvises skrevet med ^, er dog fj 
overalt så bestemt fremherskende, at der kan næppe være tvivl om, at m 
er den selvlyd, der hører ordet til". Med hensyn til TPlTI/K? som han gen- 
giver dottir (dåttir), udtaler han s. 21 : „T er både t o^ d. T her i begynd- 
elsen af ordet må snarest antages for at være d, dog kan det gærne være ^ (!)•*. 

9* 

om Års- og Skivum- stenen i Antiquarisk Tidsskrift 1843—45, 
s. 177 ff. meddelte han nemlig denne sine læsninger af indskrifterne 
på de nævnte stene. Disse læsninger åbenbarer en meget 
væsenlig mangel hos Thorsen som runolog, idet de viser, at 
han ikke er i besiddelse af det skarpe blik, der kræves til 
undersøgelsen af stærkt udslidte eller af andre grunde utydelige 
indskrifter. Overalt hvor den art vanskeligheder møder, opgiver 
Thorsen enten ethvert forsøg på læsningen, selv om hver rune 
i indskriften endnu har efterladt fuldkommen sikre og klare 
spor (således ved Skivum-stenen), eller giver hojst urigtige op- 
lysninger, idet han ikke er i stand til at skelne de naturlige 
ridser og skører i stenen fra de indhuggede linjer (således under 
Års-stenen ; sml. mine Danske runemindesm. I, s. 104 f.). Sønder 
Vissing-stenens indskrift, som han behandler i sit første runo- 
logiske forsøg, er i virkeligheden så velbevaret og tydelig, at 
den efter min mening ikke på et eneste sted kan give rimelig 
grund til urigtig læsning, og dog har Thorsen af en ren til- 
fældighed ladet sig forlede til at læse en rune som R i steden 
for n (se mine Danske runemindesm. I, s. 75). Hans oplysning 
hos Stephens i Old -Northern Runic Monuments II, s. 702 om 
den sidste rune i indskriften på Glemminge-stenen røber samme 
mangel på ævne til at opfatte svagt fremtrædende skrifttegn, 
således som jeg har påvist i mine »Sproglige iagttagelser fra 
en runologisk rejse i Skåne i sommeren 1876« i »Kort Udsigt 
over det philologisk- historiske Samfunds Virksomhed i Aarene 
1876—78«, Kbh. 1878, s. 14ff. (= særtryk s.3ff.). 

I det hele taget stod Thorsen over for undersøgelsen af en 
vanskelig indskrift så hjælpeløs og upraktisk, at han aldrig har 
benyttet noget af de midler, som ellers i så stor udstrækning 
anvendes for at løse tvivlene, først og fremmest aftryk. Et af- 
tryk af en hel indskrift eller blot af et vanskeligt sted har han 
aldrig, været i stand til selv at tage, og når han ved andi-es 
velvilje fik et sådant i hænde, erklærede han som oftest lige- 
frem, at han ikke satte nogen pris derpå, da det dog ikke 
hjalp ham til en bedre forståelse. Det kan da ikke undre os, 

at Thorsen i mangfoldige tilfælde har følt sig usikker over for 
læsningen af en indskrift, så snart den frembød vanskeligheder 
af en eller anden art, og dette har utvivlsomt i forening med 
de mange forberedende undersøgelser og overvejelser i forskel- 
lige retninger, som han anså det for nødvendigt at anstille, 
været hovedgrunden til den langsomhed, hvormed arbejdet skred 
frem. Hans samlinger øgedes dog stadig, idet han alle vegne 
fra modtog oplysninger til det påtænkte værk, særlig gennem 
embedsmændene ved musæet for de nordiske oldsager og det 
dermed forbundne antikvarisk-topografiske arkiv. I dette arkiv 
samledes nemlig efterhånden et righoldigt stof af meget for- 
skellig art og værd til oplysning om runemindesmærkeme over 
hele landet, hvorved det lykkedes at skaflfe en temmelig nøjagtig 
oversigt over alle bevarede mindesmærker med oplysninger om den 
tilstand, i hvilken de befandt sig. Stadig havde også den med 
musæets bestyrelse forenede direktion for de antikvariske mindes- 
mærkers bevaring opmærksomheden henvendt på runemonument- 
eme og drog omsorg for, at de, når det var muligt, blev fredede 
og opstillede under heldige forhold. Denne virksomhed er nu 
henlagt under nationalmusæets anden afdeling, hvis nidkære og 
energiske direktør dr. Henry Petersen med største interesse 
omfatter denne opgave, så at runestenene rundt omkring i 
landet forhåbenlig om ikke alt for lang tid vil være ikke blot 
siki'ede mod overlast, men også opstillede således, at de ved 
deres ydre fremtræden viser sig som betydningsfulde minder 
om fortids sæd og sprog. 

Selvfølgelig måtte og må altså enhver, der agter at under- 
søge og beskrive vore runemindesmærker, ty til de oplysninger, 
som gennem en lang årrække er samlede i nationalmusæets 
antikvarisk-topografiske arkiv, og som oftere er be- 
nyttede i litteraturen. Hertil hører indberetninger fra præster, 
skolelærere og mange andre mænd om nyopdagede indskrifter, 
ofte ledsagede af foreløbige tegninger. Men særlig må vi frem- 
hæve den store mængde tegninger, som er udførte på foranled- 
ning af musæets bestyrelse og den tidligere direktion for 



70 

mindesmærkerne, og som for en stor del skyldes vore ypperste 
arkæologiske tegnere og derfor ofte er af betydeligt værd. Dette 
materiale er jævnlig benyttet og en del deraf offenliggjort. Selv 
havde jeg naturligvis også under forberedelserne til mine runo- 
logiske rejser gjort mig bekendt med det hele, hvorfor jeg 
ganske kort skal fremhæve det væsenligste deraf 

Omtrent samtidig med at Thorsen foretog sin første runo- 
logiske rejse i Jylland, begyndte R. H. Kruse, en maler på 
øen Fur i Limflorden, der nærede en levende interesse for vore 
oldsager, i hvilken anledning han allerede 1834 havde sat sig i 
forbindelse med daværende kancelliråd Thomsen, at henvende 
sin opmærksomhed på runestenene og at tegne dem. Hans 
ældste bekendte arbejder i den retning er tegningerne af Års- 
og Skivum-stenen , som Finn Magnusen lagde til grund for sin 
foran nævnte tolkning i Antiquar. Tidsskr. 1843 — 45. Senere 
berejste Kruse i en længere årrække Jylland for at opsøge og 
aftegne runestene, hvorved han har indlagt sig ikke ringe for- 
tjæneste. Resultaterne af sine undersøgelser har han nedlagt i 
håndskiiftet »Nørrejyllands Mærkværdigheder i det 19. Aar- 
hundrede« I— II (I dateret »Sorgenfrie paa Fuur i Decbr. 1843«, 
II dateret sammesteds Septbr. 1852) med to tillæg fra 1856 og 
1857, der bevares i det antikvarisk-topografiske arkiv. Medens 
første bind af hovedværket ikke indeholder tegninger af rune- 
indskrifter, er 25 sådanne optagne i andet bind, af hvilke flere 
genfindes i de to tillæg, der for storste delen netop omhandler 
de runeindskrifter, som forfatteren har undersøgt og tegnet på 
sine rejser. Flere af disse tegninger er ganske net og omhyg- 
gelig udførte, men tilfredsstiller dog langtfra nutidens fordringer. 

I rent kunstnerisk henseende udmærkede er forskellige 
tegninger i arkivet af Heinrich Hansen (de sønderjyske rune- 
stene), J. Kornerup og J. L øf f ler. Hojest mellem alle står dog 
det store antal tegninger, som Magnus Petersen efterhånden 
har udført, og som ikke blot udmærker sig ved kunstnerisk ud- 
førelse, men også ved nøjagtig opfattelse og gengivelse af enkelt- 
hederne i indskrifterne, hvad der naturligvis er en liovedfordring 

til en tegning, som skal have videnskabelig betydning. Blandt 
Magnus Petersens tegninger, der var udførte, for end jeg i forening 
med ham begyndte mine runologiske undersøgelsesrejser, og som 
altså var mig til nytte under forberedelsen til disse, må jeg 
fremhæve den samling tegninger af bornholmske runestene, som 
blev udførte for nationalmusæet, da han 1865 ledsagede Gr. Ste- 
phens og C. Save på en runologisk rejse til Bornholm (sml. mine 
bemærkninger under Ny Larsker- stenen I i De danske rune- 
mindesm. I, s. 150 ff.). 

Det i nationalmusæets arkiv samlede runologiske materiale 
er som sagt oftere benyttet i litteraturen. Enkelte af Kruses 
tegninger har C. C. Rafn lagt til grund for sine gengivelser af 
jyske runeindskrifter, der er optagne i »Antiquités de l'Orient«, 
Copenh. 1856, s. 201 ff., således den mindre Sønder Vissing-sten 
s. 202, Hjærmind-stenen s. 204, Skærn- stenen s. 205, Grensten- 
stenen s. 206, Vejerslev-stenen s. 207, Års-stenen s. 210, Ferslev- 
stenen s. 211, Sjøring-stenen s. 218, Tisted-stenen s. 219 og Hune- 
stenen s. 220. Det kan ikke nægtes , at det nævnte arbejde af 
Ra& ligesom andre runologiske forsøg af samme forfatter lider 
af store mangler, og Thorsen har ikke uden grund med stærke 
ord brudt staven over dem i sine Danske Runemindesm. I, s. 219. 
Den interesse, hvormed Rafn omfattede disse mindesmærker, og 
den energi, han udviste for at skaffe sig omhyggelige oplysninger 
om indskrifterne hos folk på stedet, fortjæner dog anerkendelse 
og har undertiden ført til smukke resultater, således i læsningen 
af indskriften på den storre Grunderup-sten (Ant. de l'Or. s. 211 ff.), 
hvor det er lykkedes ham for første gang at løse storste delen 
af vanskelighederne, hvad jeg vil få lejlighed til nærmere at på- 
vise i mit runeværk under behandlingen af dette mindesmærke. 

En medvirkende grund til Thorsens strænge dom over 
Rafn var sikkeii; også bitterheden over, at den mindre method- 
iske, men arbejdsivrige og energiske Rafti var kommen ham selv 
i forkøbet med beskrivelsen og tolkningen af de vigtigste sønder- 
jyske runestene. Til dette arbejde, som Rafii offenliggjorde i 
Annaler for nordisk Oldkyndighed og Historie 1859, s. 126 — 215 

med titlen »De sydslesvigske Runestene«, har han kunnet be- 
nytte Heinrich Hansens foran nævnte fortræffelige tegninger, 
og afhandlingen selv hæver sig ikke blot hojt over Raftis egne 
tidligere runologiske arbejder, men må i det hele taget kaldes 
et for sin tid særdeles smukt og fortjænstfuldt arbejde. 

Rigtignok udkom Annalerne for 1859 med Rafiis afhand- 
ling først 1861 ; men det varede dog endnu tre år, f5r end den 
langsomme Thorsen kunde udsende sit værk »De danske Rune- 
mindesmærker, forklarede af P. G.Thorsen. Første Afdeling. 
Runemindesmærkeme i Slesvig«, Kbh. 1864. Dette var altså 
den første modne frugt af det længe forberedte og med spænding 
imødesete værk. Ikke blot bærer det helt igennem vidne om 
forfatterens levende kærlighed til den opgave, han som ung 
havde stillet sig; men det viser også, ikke mindst ved de 
mangfoldige oplysninger af forskellig art, som det indeholder, 
men som rigtignok meget ofte står i overordenlig løs forbind- 
else med det egenlige æmne, hvor indgående hans kendskab 
var både til vore runemindesmærker og til alt, hvad der tid- 
ligere var udført på runologiens område. De mangler, som 
klæbede ved den første lille afhandling om Sønder Vissing- 
stenen, viser sig dog atter her. Vi møder de samme fejl på det 
rent sproglige område, og han giver ved sin læsning sutriku 
på Vedelspang-stenen og de dertil knyttede oplysninger et slå- 
ende bevis på sin mangel på ævne til at anstille en nojagtig 
undersøgelse af et tvivlsomt sted i en utydelig indskrift (se 
mine Danske runemindesm. I, s. 50ff.). 

Medens den lærde verden forgæves ventede på fortsættelsen 
af Thorsens Danske Runemindesmærker, så et andet værk om 
runer og runeindskrifter lyset her hjemme, det storste og pragt- 
fuldeste runologiske arbejde, som hidtil er udkommet i Norden, 
nemlig »The Old-Northern Runic Monuments of Scandinavia 
and England, now first coUected and deciphered by G. Stephens« 
I— II, 1866—68, hvortil 1884 sluttede sig et tredje bind. For- 
fatterens hovedopgave var at bringe afbildninger og tolkninger 
af alle indskiifter med de ældre runer ; men hertil slutter sig 

et antal stene med yngre runer, som Stephens kalder 'over- 
gangsstene' , fordi de indeholder en enkelt eller enkelte af de 
for den ældre runerække ejendommelige runeformer, og endelig 
medtages i et tillæg en stor samling nordiske indskrifter med 
yngre runer (»Scandinavian-runic Monuments« II, s. 605 ff.), der 
efter forfatterens mening indeholder en eller anden mærkelig 
sprog- eller runefonn, som han kan sammenstille med former i 
de ældste indskrifter. Herimellem findes en række af danske 
runestene, dels forsvundne og af Stephens gengivne efter gamle 
afbildninger (hos Worm og andre), dels mindesmærker, der 
endnu er bevarede, og som enten gengives efter tegninger i det 
antikvarisk-topografiske arkiv eller i nye for værket udførte 
afbildninger. Med stor flid har Stephens gennemgået det i 
nationalmusæet samlede materiale og deraf gjort et udvalg til 
brug for sit værk. Vi finder således af Kruses tegninger 
Hørning-stenen I, s. 349, Sædding-stenen s. 351, Tisted-stenen 
s. 355 (sml. III, s. 147), Ferslev-stenen II, s. 673, Pjedsted- 
stenen s. 770 og den storre Skærn-sten s. 789; af Kornerups 
tegninger Oddum-stenen II , s. 763 og Sæddinge-stenen (Låland) 
s. 780; af nye tegninger ved Magnus Petersen Voldtofte- 
stenen I, s. 334, Vordingborg-stenen s. 336, Helnæs-stenen s. 339, 
Kallerup-stenen s. 343, Snoldelev-stenen s. 345, Stenderup-stenen 
II, s. 582, Asferg-stenen s. 637, Brønderslev-stenen s. 659, Plem- 
løse-stenen s. 681, Glavendrup-stenen s. 694 f. , Kirkeby-stenen 
(Falster) s. 730, Tirsted-stenen s. 799, Tryggevælde-stenen s. 807, 
Bårse-stenen s. 863. Hertil kommer i vol. III Frerslev-stenen s. 142. 
Samtidig med udgivelsen af andet bind af The Old-Northern 
Runic Monuments samlede Stephens i et særligt lille hæfte 
afbildningerne fra sit store værk af de i nationalmusæet op- 
stillede runestene med en kort beskrivelse og tolkning og fojede 
dertil en lignende beskrivelse og tolkning af de øvrige rune- 
indskrifter sammesteds under titlen: »Runehallen i det danske 
oldnordiske Museum«, Kbh. 1868. Foruden de fra Old-Northern 
Runic Monuments kendte afbildninger findes her en ny afbild- 
ning af Gæssingholm-stenen. 

10 

Omtrent samtidig med udgivelsen af Stephens' store rune- 
værk offenliggjorde N. G. Bruzelius en række småafhand- 
linger i »Samlingar till Skånes historia, fomkunskap och be- 
skrifning. Tidskrift, utgifven af Foreningen for Skånes forn- 
minnen och historia genom Martin Weibull« , hvori han be- 
handlede forskellige skånske runestene, til dels ledsagede af 
afbildninger, der var udførte efter hans egne tegninger. Disse 
afhandlinger, hvori flere runestene afbildes og beskrives for 
første gang, er: »Antiquarisk beskriftiing ofver Bjeresjo eller 
Bergsjo socken« i Samlingar 1868—69 (Lund 1869), s. 153— 58; 
»Runstenshogen i Lund« smst. 1871, s. 147 — 51; »Antiqvarisk 
beskrifaing ofver Walleberga socken« smst. 1873 (Lund 1874), 
s. 1 — 17 og »Ulfs runsten i TuUstorps kyi^kogårdsmur« smst. 
s. 18 — 21. Også af flere andre skånske runestene havde Bru- 
zelius til forskellige tider taget tegninger, som han dog ikke 
fik lejlighed til at offenliggore , men som han med stor elsk- 
værdighed viste mig, da jeg på min runologiske rejse i Skåne 
1876 opholdt mig i Ystad, hvor Bruzelius den gang var rektor 
(sml. mine Danske runemindesm. I, s. 91). 

Hermed har jeg sluttet oversigten over det vigtigste af 
det materiale, der var offenlig tilgængeligt og altså havde stået 
til min rådighed, da jeg 1876 begyndte mine runologiske rejser. 
Tilbage står endnu kun at omtale det store danske runeværk, 
som udkom, efter at disse rejser i det væsenlige var afsluttede, 
nemlig en ny (den anden) afdeling af Thorsens Danske Rune- 
mindesmærker. 

Da oldskriftselskabet i sin tid gik ind på den plan, jeg 
havde udkastet for mine undersøgelsesrejser og for det værk, 
som de skulde forberede, var der næppe nogen, som for alvor 
trode, at Thorsens værk vilde blive fortsat, skont han ved en 
understøttelse fra videnskabernes selskab var bleven sat i stand 
til i årene 1870 — 72 at lade Magnus Petersen tegne en stor 
del af vore runestene, særlig de jyske. Det var imidlertid be- 
kendt, at Thorsen aldrig selv havde set og undersøgt disse 
mindesmærker med undtagelse af nogle ganske få, som han 

havde besøgt på sin runologiske rejse i Jylland 1838, og at 
han således ikke havde kunnet underkaste tegningerne den 
kontrol, som måtte synes nødvendig for at bruge dem som 
grundlag for en videnskabelig behandling af indskrifterne. Det 
vakte derfor almindelig forundring, da »De danske Rune- 
mindesmærker, beskrevne og forklarede af P. G, Thorsen. 
Anden Afdeling. Jyllands Runemindesmærker, tilligemed Med- 
delelser om alle Øernes. Afbildninger og Text. I. Afbild- 
ninger« udkom i sidste halvdel af 1879 med løfte om, at 
»teksten vil kunne følge i løbet af få måneder«. De i værkets 
første del udgivne afbildninger var, for storste delen på grund- 
lag af tegningerne fra 1870 — 72, udførte af Magnus Petersen i 
årene 1877 — 79, efterhånden som han sammen med mig havde 
undersøgt og tegnet alle de jyske runemindesmærker. Det 
følger således af sig selv, at denne del af Thorsens værk ikke 
har kunnet yde mig den allermindste hjælp. Men det samme 
må jeg des værre sige om den såkaldte »Text« til afbildningerne, 
som udkom i de sidste dage af 1880. 

At Thorsens behandling af de jyske runemindesmærker fra 
den rent sproglige side ikke vilde stå over hans ældre runo- 
logiske arbejder, måtte man jo være forberedt på; men på den 
anden side var man berettiget til at vente, at' den mand, som 
i mere end 40 år havde beskæftiget sig med runemindesmærkeme 
og med den tanke at udgive dem, havde samlet så mange op- 
lysninger af forskellig art, som enten var helt ukendte for 
andre, eller i hvert fald vanskelige at finde, at dette kunde 
bøde på værkets øvrige mangler. Det indeholder imidlertid 
ikke blot intet som helst af denne art ^ , men står også i alle 



^ H6jst karakteristisk er i så henseende følgende udtalelse af forfatteren 
i hans forord s. 1 : „Til de efter registret følgende meddelelser .... var 
det min agt at have fojet oplysninger om de runemindesmærker, der vides 
at være komne frem og at have været bestemt omtalte, men dog ere for- 
svundne igen, uden at de ere blevne undersøgte. Tilvejebringelsen af disse 
oplysninger, hvilke i og for sig kun ere lidet tilfredsstillende, er imidlertid 
meget vanskelig, da efterretningerne såvel fra tiden 100 år (og mere) til- 
bage, som fra i år, ere meget usikre, og må prøves, — hvortil der ikke 

andre henseender så langt under Thorsens egne tidligere arbejder, 
at det for forfatterens egen skyld hojlig må beklages, at dette 
værk har set lyset. 

Ligesom i afhandlingen om Sønder Vissing -stenen og i 
» Runemindesmærkeme i Slesvig« gengiver Thorsen også i sit 
sidste arbejde indskrifterne i to sprog, som han kalder Olddansk 
og Islandsk. Når man til jævnførelse med indskrifternes old- 



altid er midler'*. Et andet slående eksempel, som tillige indeholder en god 
prøve på Thorsens undersøgelsesmethode , findes i „Texten" s. 123, hvor 
han meddeler, at han 1838 så den mærkelige, hos Worm afbildede, men 
nu des værre forsvundne Langå-sten på dens gamle plads; men han har 
ikke en eneste bemærkning om indskriften , ikke en eneste ændring at fdje 
til Worms urigtige gengivelse; ti, som han naivt tilfSjer, „stærkt regnvejr 
forhindrede mig tilfældigvis i at undersøge den så noje, som det behøvedes, 
men jeg tog dog dengang ikke i betænkning at forlade den, da jeg kunde 
vænte at kunne komme igen dertil, og ejeren af grundstykket holdt hævd 
over den". — Endogså de rent historiske oplysninger om de i værket be- 
handlede stene og deres skæbne, som man dog skulde tro, at forfatteren 
havde haft tid nok til at samle, og mellem hvilke man derfor med rette 
kunde vente at finde noget nyt, er ofte utrolig unQjagtige og vildledende. 
Eksempelvis anfører jeg, at det under Glenstrup-stenen s. 113 med frem- 
hævet skrift hedder, at det er den eneste tilbageværende af de jyske rune- 
stene, som indsendtes i henhold til den kgl. befaling af 1652. Under Brønd- 
erslev-stenen s. 187 ved Thorsen dog, at det samme er tilfældet med den, 
og han omtaler her P. Syvs efterretning om disse stene, men angiver 
urigtig tallet af de indsendte runestene til 13 i steden for 11 (de to andre 
stene havde ingen runer) og af de bevarede til 4 i steden for 3 (den ene 
bar ingen indskrift). At det i øvrigt hverken var én eller to, men syv 
jyske runestene, der sendtes til København, har jeg påvist foran s. 37 fif. ved 
behandlingen af den Syvske beskrivelse. Om Kragelund-stenen hedder det 
s. 171: „Dens tilværelse var bekendt fra E.Pontoppidans Marmora Danica"; 
men den findes allerede i Resens Atlas Danicus, hvorfra den (rimeligvis 
gennem Helverskovs håndskrift) gik over i Marm. Dan. (se foran s. 52). Som 
eksempel på ganske ubestemte og vildledende oplysninger tjæner følgende 
meddelelse om Ferslev-stenen s. 109: „Det har længe været bekendt, at 
den var til, og jeg erindrer endog (!) at have set en efterretning fra Viborg (I) 
derom iblandt Arnamagnæana(!)*'. Stenens historie er jo, som jeg foran 
har påvist, at den første gang omtales af J. Meier, og at dens indskrift 
40 år senere atter findes gengivet af biskop Gerner i Viborg på et blad, 
som bevares mellem Syvs håndskrevne samlinger (altså ikke „iblandt Arnå- 
magnæana" — en interessant henvisning for den, der vilde g6re sig nærmere 
bekendt med den originale „efterretning fra Viborg"). Mange 'oplysninger' 
af ganske samme art som de her anførte vil man finde rundt omkring i 
bogen. 

danske sprogform vil stille den islandske ved siden af, vilde 
det jo være rigtigst at vælge den islandske sprogform, som 
kendes fra de ældste håndskrifter. At dette ikke har været 
Thorsens hensigt, fremgår imidlertid deraf, at han gengiver 
f. eks. runestenenes is, uas o. s. v. ikke med de tilsvarende 
ældre islandske former es, vas, men med de yngre er, var o. s. v. 
Hans Islandsk skulde altså svare til det, der bruges i de al- 
mindelige 'normaliserede' udgaver af sagaerne. Men man sporger 
med forundring, til hvilken periode af det islandske sprogs 
historie man vel skal henføre en sætning som denne (s. 13), 
der er Thorsens islandske gengivelse af indskriften på 
Bække-stenen: 

Rafiiu(n)ga Tufi ank Pu(n)din auk Knubli 
t)eir {)rlr gert)U turuiar hang. 
Da almindelig oldnordisk (islandsk) bogsprog jo vilde lyde : 

Hrafiiunga-T6fi ok JFundinn ok Gnypli 
t)eir prlr gerSu Pyri haug, 
finder vi altså mindst 10 (i virkeligheden 13) til dels meget 
grove fejl i denne simple sætning på 11 ord! Medens kongen 
og dronningen på den mindre Jællinge-sten får de islandske 
navne Gormr og pyri (s. 9), omdøbes de på den storre til 
Gurm og pyrui (s. 28) og således i det uendelige. Den, der 
første gang ser 'olddansk' sati på Islandsk gengivet ved satti 
(s. 42), vil naturligvis ikke være i tvivl om, at der foreligger 
en tryk- eller skrivfejl for setti\ men forholdet stiller sig jo 
anderledes, når den samme fejl genfindes på alle de øvrige 
steder, hvor ordet forekommer (s. 102, 109, 111, 138, 184, 197). 
Er Thorsens 'Islandsk' efter disse prøver at domme slemt, 
så er hans 'Olddansk' dog endnu langt værre. Han tror for 
alvor, at ^aign er en fyldigere [o: ældre] form end l)ign, 
»også afændret endda, som i l)iagn« (s. 86), skont vi her kun 
har forskellige skrivemåder for at udtrykke lyden e i pegn (se 
Die runenschi'. s. 325f.); han anser ai i baistr, der jo er en 
sædvanlig betegnelse for æ (Die runenschr. s. 325), for »en 
gengivelse af dialekten, der endnu i den egn har læjst« (s. 70) ; 

han finder i hiau (o: hid) »en form, der mærkværdigvis endnu 
bruges i egnen, navnlig i det *nærliggend' Gjording herred, 
hvor der nu siges hjdv<!^ (s. 16). Fuldstændig sort tale møder 
vi s. 86 i forklaringen af l)aum på den storre Gunderup-sten 
(der i øvrigt kun er urigtig læsning for paim), som lyder: 
»Dette er enten i to stavelser, i lighed med andre korte ords 
hensynsformer , eller der er en tvelyd, således at u ikke be- 
tegner den udprægede lyd, men en »modificeret«, som nænner 
sig til t)aim«. Under behandlingen af Grensten-stenen (s. 156) 
vækker den fiildstændig regelmæssige form l)aRa (= ældre l)aiRa, 
Die runenschr. s. 319 og 332) Thorsens forundring ligesom i 
fordums tid Ole Worms (Mon. Dan. s. 314), fordi han finder 
'slutnings-n' brugt i ordet (»midt i det sidste ord i indskriften« 
skulde hedde: »som næstsidste bogstav i det næstsidste ord i 
indskriften«), og han henregner dette til de »små ufuldkommen- 
heder«, der viser, at denne indskrift må være betydelig yngre 
end Hørning-stenens! 

Disse fejl og en mængde andre af lignende art forklares 
jo let ud af Thorsens hele sproglige methode og svarer til, 
hvad vi træifer i hans tidligere arbejder; men det sidste værk 
indeholder desuden fejl af anden og endnu værre art. Det ord, 
som forekommer oftest i de jyske runeindskrifter, idet det gen- 
tager sig i den allerstørste del af dem, er fortidsformen raisjji, 
rist)i af raisa, risa. Om denne form giver Thorsen s. 62 
under behandlingen af den storre Skæm-sten følgende oplysninger : 
»ris|)i læstes foran på Rygbjærg-runestenen og kommer (skrevet 
som her) hyppig for, mens dog den sædvanlige form er 
reisti (!!); jfr. ved Asferg-runestenen«. Under denne, som 
netop har rist) i, finder vi dog ingen som helst bemærkning 
om dette ord (s. 92). Derimod læser vi under den storre Gunde- 
rup-sten (s. 85): »r ais ti (sid), som her står med tvelyden 
straks i begyndelsen, har J) (mindre almindeligt) som på Ryg- 
bjærg-stenen«, og i overensstemmelse hermed udf}ddes ordet på 
Ravnkilde-stenen (s. 130) netop r ais (ti). Et andet slående 
eksempel på en fuldstændig forglemmelse af de ord og former, 

der forekommer i indskrifterne, fi-embyder følgende bemærkning 
med fremhævet skrift under den mindre Jællinge-sten (s. 11): 
»I Danmarkanbut have vi, hojst mærkværdigt (!), landets 
navn endnu i stenskriften, og det findes således endnu én 
gang, nemlig på den nysnævnte Skivum-runesten«. Hvor utroligt 
det lyder, har Thorsen altså her virkelig glemt, at navnet 
Danmark også findes på den storre Jællinge-sten, som jo ikke 
blot har landets, men også indbyggernes navn i forbindelser, 
der har en sådan betydning, at de skulde synes at måtte præge 
sig uudslettelig i hukommelsen. 

Det undrer os da ikke længer s. 197 f. i anledning af 
ordet himl)igi at finde den bemærkning: »Et ord himl)ingi(!!) 
findes ikke i Islandsk« og samtidig en henvisning til »De 
danske Runemindesm. 1. Afdeling s. 99 og s. 152«, hvor ordet 
er forklaret ganske rigtig og sammenstillet med isl. piggja og 
(arfjpegl 

De sidstnævnte fejl er jo imidlertid af den art, at de ikke 
kan tilskrives uvidenhed, men må skyldes en åndelig svækkelse 
hos forfatteren. For så vidt er disse fejl og mange andre af 
lignende art også uskadelige, da enhver, der er en smule for- 
trolig med nordisk sproghistorie, selv let vil kunne rette dem. 
Langt farligere er derimod en anden slags fejl, der kun kan 
kontrolleres af meget få, egenlig kun af den, som personlig har 
undersøgt alle mindesmærkerne, nemlig de urigtige faktiske 
oplysninger om stenene og deres indskrifter. 

Selv så simple ting som oplysningerne om stenenes ydre 
form, størrelse og tilstand er så mangelfulde, at de ofte må 
give anledning til de storste misforståelser. Beskrivelsen af 
Rygbjærg-stenen s. 19 grunder sig på mine meddelelser i Aarb. 
f. nord. Oldk. og Hist. 1875, s. 188 ff. ; men ved angivelsen af 
storreisen har Thorsen overalt gjort fod til alen, så at stenen 
får den uhyre længde af 6 alen 6 tommer, en bredde af over 
3 og en tykkelse af 3 alen. Man tænke sig, hvad det vil sige, 
når den storre Jællinge-sten kun er 4 alen 2^/2 tomme høj. 
Lundagård-stenen i Skåne, der ved sin højde er enestående' 

mellem alle vore runestene, når kun 6 alen 2 tommer, men er 
så til gengæld forholdsvis meget smal. En lignende fejltagelse 
har indsneget sig i beskrivelsen af Ronninge-stenen, der s. 250 
kaldes »en anselig sten af 3 alens hojde« , medens den i virke- 
ligheden, således som den er fremstillet på Thorsens egen af- 
bildning, er »en temmelig uanselig sten af 3 fods hqjde«. Også 
de bemærkninger, der undtagelsesvis gores om runernes stor- 
relse, er jævnlig urigtige. Disse fejl må jo nødvendig frem- 
kalde helt falske forestillinger om mindesmærkernes storrelse 
og indbyrdes forhold, og de får hos Thorsen så meget storre 
betydning, som hans angivelser aldrig — med et par enestående 
undtagelser — kan kontrolleres ved målestok under afbild- 
ningerne. Hertil kommer, at afbildningerne er udførte i meget 
forskellig storrelse uden noget bestemt princip. Man sammen- 
ligne f. eks. afbildningerne hos Thorsen under nr. 29 af den 
store Århus-sten, der fremstiller et mindesmærke, som kun er 
omtr. 5 fod hojt (den del af stenen, der stod i jorden , er ikke 
medtaget), og under nr. 46 af Rimsø- stenen, der hai* en hojde 
af 10 fod 2V2 tomme (den storste af alle runestene i Jylland og 
på øerne). 

Hvor ringe sans Thorsen i virkeligheden har for rune- 
mindesmærkernes ydre, det vil sige deres hele form, storrelse 
og stilling, giver sig på mange steder til kende, men fremgår 
måske klarest af hans beskrivelse af det runestensbrudstykke i 
Århus, som jeg har behandlet i »Sønderjyllands historiske rune- 
mindesmærker« s. 51 ff. og i De danske runemindesmærker I, 
s. 121 ff. På afbildningen hos Thorsen nr. 30 er stenen urigtig 
stillet på siden, som om indskriften havde været anbragt vand- 
ret på denne, og i sin tekst s. 95 bemærker han: »Det kan 
tydelig ses, at der er afhugget mindst 1 tomme så vel på hojre 
som venstre side, hvorfra indskriften begynder«. Det virkelige 
forhold er imidlertid, at mindst 1 fod er borthugget af toppen 
(»hojre side« hos Thorsen), og at af nederste del (»venstre 
side« hos Thorsen) omtrent 2 fod må antages at mangle, når 
det stykke af stenen medregnes, som har stået i jorden. At 

Thorsen også over for andre mindesmærker jævnlig har begået 
lignende fejl, har jeg påvist i Die runenschrift s. 160 f. 

Det må des væn^e siges, at Thorsens »beskrivelse og for- 
klaring« af de jyske runemindesmærker har gjort trangen til 
en ny udgave af dem storre end nogen sinde. 



Efter at jeg i det foregående har skildret dels det materiale, 
som var tilgængeligt, for end jeg begyndte mine runologiske 
rejser, og som på forskellig måde har tjænt mig til vejledning 
på disse, dels det, der er fremkommet efter rejsernes afslutning 
og altså har kunnet bruges til jævnførelse under værkets ud- 
arbejdelse, vil jeg til slutning meddele en udsigt over mine 
egne undersøgelser, idet jeg nærmere vil omtale deres udstræk- 
ning, måden, hvorpå de er udførte, og på hvilken det ind- 
samlede materiale senere er benyttet, og endelig de vigtigste 
af de resultater, hvortil de har ledet. 

Min plan gik ud på, at undersøgelserne i det væsenlige 
skulde afsluttes i løbet af fire år (1876 — 79), idet jeg i hvert 
af disse år vilde benytte universitetets sommerferie til at be- 
rejse de forskellige provinser sammen med Magnus Petersen, 
som straks havde erklæret sig villig til at ledsage mig som 
tegner og til senere at udføre de for runeværket bestemte af- 
bildninger ^ Denne plan blev også realiseret, idet vi 1876 be- 



^) Naturligvis havde jeg fra begyndelsen af omhyggelig overvejet, hvor- 
vidt en mekanisk gengivelse af mindesmærkerne ved fotografiens hjælp vilde 
være mulig og hensigtsmæssig. Mange runemindesmærker var imidlertid af 
den beskaffenhed, at et fotografi vilde give el meget vildledende billede 
af indskriften, idet naturlige ridser og skører i stenen let vilde få ud- 
seende af indhuggede linjer. Ved fotografering af meget ru stene med 
stærkt forvitrede og udslidte indskrifter har man derfor jævnlig for at 
få indskriften til at træde tydelig frem trukket runerne op med kridt. 
Men herved mister den mekaniske gengivelse jo alle de fordele, som den 
ellers skulde have. I nogle tilfælde er indskriften anbragt på en sådan 
måde, at det vil være meget vanskeligt, for ikke at sige umuligt, at tage 
et nSjagtigt fotografisk billede af den, f. eks. når den fra forsiden løber 
hen over stenens top og ned ad bagsiden. Som eksempel på en sådan ind- 
skrift kan jeg anføre den 1887 opdagede Vedelspang-sten. En sammenligning 

søgte Skåne, 1877—78 Norrejylland og 1879 Sønderjylland og 
øerne (Sælland, Fyn, Låland, Bornholm). I det samme tidsrum 
blev ligeledes de i nationalmusæet samlede danske runemindes- 
mærker, som jeg naturligvis ofte tidligere havde haft lejlighed 
til at undersøge, på ny gennemgåede og tegnede til brug for 
runeværket. Medens rejserne i de tre år 1876 og 1878 — 79 
foretoges under meget heldige forhold og hvert år strakte sig 
over seks til syv uger, måtte den jyske rejse 1877 på grund 
af særdeles uheldige vejrforhold (stadig regn, blæst og kulde) 
indskrænkes til omtrent fire uger. 

Ved slutningen af sommerferien 1879 var materialet således 
i det væsenlige skaffet til veje gennem et dagligt ihærdigt ar- 
bejde fra den tidlige morgen til sent på aftenen, således at selv 
sondagen kun rent undtagelsesvis blev brugt som hviledag. Den 
måde, hvorpå arbejdet udførtes, var i reglen følgende: Aller- 
først måtte mindesmærkerne naturligvis bringes i en sådan 
stand, at de overalt kunde undersøges så nøjagtig som muligt, 
hvad der ofte krævede megen tid og et betydeligt arbejde. 
Selv hvor vi fandt dem opstillede under heldige forhold, måtte 
de altid underkastes en omhyggelig rensning, hvilket ikke 
sjælden var forbundet med vanskeligheder, når vand og red- 
skaber måtte skaffes til veje langvejsfra; men storre var selv- 
følgelig vanskelighederne, når runestenene, hvad der ofte var 
tilfældet, særlig i Skåne, var nedsunkne i jorden eller omfaldne 
og bedækkede med jord, græs og mos, så at indskrifterne var 



mellem den efter fotografi udførte afbildning af denne sten hos v. Lilien- 
cron, Der Runenstein von Gottorp, Kiel 1888, s. 5 og afbildningen efter 
Magnus Petersens tegning hos mig i Sønderjyllands historiske runemindes- 
mærker s. 21 og i De danske runemindesm. I, s. 58 vil sikkert vise, hvor 
langt den sidste er at foretrække for den første, og tillige give enhver sag- 
kyndig en klar forestilling om de mangler, der klæber ved fotografi af en 
runesten. Endelig — og dette er hovedvanskeligheden — er et overordenlig 
stort antal runemindesmærker anbragte under sådanne forhold, at de umulig 
lader sig fotografere. Under de overvejelser, som jeg for mine rejser 
sammen med J. J. A. Worsaae og G. Engelhardt anstillede angående den 
hensigtsmæssigste måde at gengive runeindskrifterne på, nærede ingen af os 
efter de erfaringer, som man den gang havde gjort, mindste tvivl om, at 
en tegning i reglen vilde være langt at foretrække for et fotografi. 

helt ukendelige, eller når de var indmurede i kirker og over- 
kalkede, hvorved indskrifterne undertiden var fuldstændig skjulte. 
Når disse indledende arbejder var tilendebragte, og vi i forening 
havde gennemløbet indskriften og truffet aftale om den målestok, 
i hvilken stenen skulde gengives, tog hver af os fat på sin del af 
det egenlige ai'bejde, idet Magnus Petersen skred til udførelsen 
af tegningen , medens jeg samtidig tog en deraf uafhængig af- 
skrift, til hvilken jeg knyttede de bemærkninger, som mange 
enkeltheder i runeformer og lignende, men især alle utydelige 
eller af andre grunde vanskelige steder gav anledning til. Under 
dette arbejde tog jeg tillige aftryk enten af hele indskriften 
eller i det mindste af alle de steder, til hvis læsning der kunde 
knytte sig en eller anden tvivl. Da disse aftryk både for 
kunstneren og for mig selv har været af den allerstørste betyd- 
ning for den nøjagtige læsning og gengivelse af indskrifterne, 
skal jeg et øjeblik dvæle ved dem. 

For end jeg påbegyndte mine rejser, var det mig klart, at 
aftryk af indskrifterne måtte betragtes som det allervigt- 
igste materiale før det påtænkte værk. Jeg havde derfor fore- 
taget mange forsøg før at udfinde den heldigste måde, hvorpå 
dette arbejde kunde udføres, øg for at finde det papir, søm jeg 
skulde vælge dertil. Det viste sig dog snart, at en art tem- 
melig tykt, stærkt limet papir af rødbrun farve i ark på godt 
2 fod i længden og ømtr. 1 fod 7 tømmer i bredden, som en 
papirfabrikant i Kristiania havde lavet særlig til dette brug, 
langt overgik alle andre sorter, ikke mindst ved sin støre sej- 
hed, idet man med nogen øvelse var i stand til at tage aftryk 
af indskrifter selv på de mest ru granitblokke, uden at papiret 
bristede. Når papiret vædes, får det lighed med en blød grød- 
agtig masse og bliver helt mørkebrunt; men efterhånden som 
det atter torres, antager det en lysere og lysere farve øg bliver 
til sidst ganske stift. I denne tilstand kan det rulles sammen 
og udsættes før tryk og temmelig ublid behandling, uden at 
aftrykket lider mindste skade. Min fremgangsmåde var nu 
den, at papiret først blev helt gennemblødt med vand, derpå 

lagt på stenen og med en børste, som var forsynet med skaft, 
omhyggelig indbanket i alle furer, således at der fremkom et 
ftddstændig nojagtigt billede både af indskriften og af alle 
naturlige ridser og skører i stenen. Når stenen var meget ru, 
hvad der jo som oftest er tilfældet med de ganske rå , ubear- 
bejdede granitblokke, der i ældre tid så godt som altid benyttedes 
til runeindskrifter, måtte papiret vædes så stærkt som muligt 
for at blødgøres og opnå den elasticitet, som var nødvendig, 
for at det uden at briste med børsten kunde bankes således ind 
i stenen, at det overalt berørte dens overflade. For atter at 
få den overflødige fugtighed flærnet så hurtig som muligt, be- 
nyttede jeg linnede klæder, som blev lagte oven på papiret og 
med børsten meget kraftig indbankede i dette. Herved op- 
sugedes ikke blot fugtigheden ; men det havde også den heldige 
virkning, at papiret, overalt hvor det under den første ind- 
bankning var flosset noget ud, atter blev ganske glat. Når 

• 

klædet derefter var flærnet, og vejrforholdene var så gunstige, 
at solen eller luften kunde torre papiret, medens det sad på 
stenen, fremkom de heldigste aftryk, der gav et så nojagtigt 
billede af hele stenen med dens runer, billedlige fremstillinger, 
hvis sådanne fandtes, og naturlige fordybninger, at det ikke 
kunde tænkes bedre. Så snart papiret var torret, måtte det 
med forsigtighed løsnes fra stenen, og det havde nu opnået en 
sådan sejhed, at aftrykket uden at lide det mindste, og uden 
at et eneste tegn tog skade, kunde rulles sammen og opbevares 
i en dertil dannet paprulle. Langt uheldigere var forholdet 
naturligvis, når regn eller mørk og fugtig luft bevirkede, at 
papiret ikke kunde torres på stenen, så at det fugtige eller 
helt våde og derfor endnu ganske bløde aftryk måtte aftages 
og opbevares i denne tilstand for at torres efter hjemkomsten. 
Efterhånden fandt jeg dog også midler til at udføre dette med 
særdeles tilfredsstillende udfald. Allervanskeligst stillede sagen 
sig, når aftrykkene skulde tages i stærk blæst. Så snart vinden 
nemlig kunde få fat i den mindste flig af det fugtige papir, 
løsnedes hele det påbankede stykke øjeblikkelig fra stenen og 

hvirvledes af sted med vinden, så at det i reglen var ubrugeligt. 
Når det derfor ikke under sådanne forhold kunde lykkes ved 
hjælp af paraplyer eller andre sager, som jeg havde til rådig- 
hed (overfrakker o. s. v.), at skærme aftrykket mod blæsten, 
måtte forsøget på at tage et sådant opgives. Heldigvis er 
dette tilfælde dog kun indtruflfet meget sjælden på mine rejser, 
og i vanskelige tilfælde, hvor jeg anså et aftryk for nødvendigt, 
måtte forsøget altså gentages en anden gang under heldigere 
forhold (sml. mine bemærkninger om Hållestad- stenen I i De 
danske runemindesm. I, s. 80). Dette har jeg også gennemført, 
så at jeg nu kan sige, at jeg ved hjælp af mine aftryk i min 
stue har en samling af alle danske runemindesmærker, som i 
mange tilfælde fuldstændig vil kunne erstatte originalerne. For 
enkelte mindesmærkers vedkommende, som siden mine under- 
søgelser har lidt storre eller mindre overlast, yder altså kun de 
aftryk, som jeg den gang tog af indskrifterne, et pålideligt 
billede af disse. 

Hvor forholdene var gunstige, og aftrykkene altså blev 
fuldstændig efter ønske, idet de lidt efter lidt havde kunnet 
torres på stenen, bragte iagttagelsen af den proces, som således 
efterhånden foregik, og under hvilken det fra først af fuld- 
stændig våde og helt mørkebrune papir skiftede farve og blev 
lysere og lysere, efterhånden som ftigtigheden svandt, undertiden 
hojst overraskende resultater for tydningen af meget udslidte og 
utydelige steder i forskellige indskrifter. Det følger af sig selv, 
at den del af aftrykspapiret , som er indbanket i runelinjerne, 
under torringen bevarer fugtigheden lidt længer end den del, 
der ligger på stenens jævnere flade. Derfor træder hele ind- 
skriften naturligvis på grund af den nuance, som papirets farve 
antager, frem med en ganske anden klarhed på aftrykket end 
på den ensfarvede sten. Mangfoldige gange er det derfor også 
hændet mig, at de tilskuere, som jeg jævnlig havde ved mine 
undersøgelser, når aftrykspapiret var banket på stenen, eller 
når den, som de sagde, havde fået kjole på, forbavsede udbrød: 
»Nej! står der sådan? ja, nu kan man da se, at der er skrift 

på den«, medens de tidligere ikke havde været i stand til at 
skelne et eneste tegn på stenen selv. Jo dybere runelinjeme 
er, desto længer varer det altså, fér end papiret torres, og 
desto længer beholder indskriften selv en mørkere farve end 
den øvrige del af papiret. Hvor runelinjeme derimod er meget 
fine og svage, viser forskellen sig kun et ojeblik ; men også her vil 
dog den del af papiret, som ligger i den lille fordybning, hvori 
det svage runetegn har efterladt et spor, jævnlig torres et ojeblik 
senere end den del, der ligger på stenens glatte overflade. 
Medens dette sidste altså allerede er blevet ganske lyst, kan 
den del, som ligger i runerne, endnu en kort tid have et 
mørkere skær. Netop dette ojeblik er derfor af storste vigtig- 
hed til iagttagelsen af de udviskede runeformer. For at nævne 
et par bestemte eksempler skal jeg anføre, at alle runer i linjen 
længst til venstre i indskriften på Ravnkilde-stenen i Jylland, 
der hidtil var bleven anset for fuldstændig ulæselig, viste sig 
så tydelig, at ikke én streg i ordene runau : l)asi : kunde give 
anledning til tvivl. Det samme var tilfældet med begyndelsen 
af indskriften på Jordberga-stenen (Kellstorp sogn, Vemenhogs 
herred) i Skåne, hvor man tidligere ikke havde været i stand 
til at læse en eneste rune, men hvor ordene l)urkil:kar[)i: 
l)ur|)aR: suni viste sig med al ønskelig klarhed. I bægge de 
nævnte tilfælde kunde jeg ganske vist også på stenene selv 
under særdeles gunstige belysningsforhold følge de enkelte runer; 
men jeg er dog ikke sikker på, at det vilde være lykkedes 
mig, hvis ikke aftrykkene fra først af havde vist den rette vej. 
Et ganske lignende fænomen har jeg i øvrigt iagttaget i et 
andet tilfælde. Enhver, der har givet sig af med læsningen af 
gamle pergamentshåndskrifter med stærkt afblegede eller ud- 
viskede skrifttegn, ved, at en let fugten med vand ofte kan yde 
en værdifuld hjælp til at få de utydelige bogstaver til at træde 
klarere frem. Under min beskæftigelse med udgaven af codex 
regius af den ældre Edda var det især forbundet med vanske- 
lighed at læse de for et almindeligt oje på flere steder fuld- 
stændig forsvundne overskrifter med rødt blæk; men jeg gjorde 

her den iagttagelse, som første gang vakte min hojeste forun- 
dring, at de under almindelige forhold næsten helt forsvundne 
bogstaver ikke blot viste sig ganske tydelig, men ligesom 
hævede sig frem fra pergamentet i det ojeblik (kun nogle få 
sekunder) , da den sidste fugtighed af det vand , hvormed jeg 
havde bestrøget vedkommende sted, fordampede. Det gik her 
som med afti-ykkene af runestenene. Når man i det bestemte 
ojeblik, lige for den sidste væde svandt, først ret havde fået 
oje på vedkommende runer eller bogstaver, fastholdt man dem 
naturligvis også senere, men dog langtfra så tydelig som i det 
nævnte ojeblik. 

Når kunstneren havde fiildendt sin tegning af mindes- 
mærket, og jeg selv havde taget de forskellige aftryk, samt en 
afskrift af det hele med bemærkninger om alle de steder, der 
syntes mig af en eller anden grund at have krav på opmærk- 
somhed, blev tegningen gennemgået af os bægge i forening og 
hver enkelt streg på det omhyggeligste sammenlignet med ori- 
ginalen, så at denne tegning senere kunde bruges som pålideligt 
grundlag for afbildningen til runeværket. Denne undersøgelses- 
methode er anvendt over for alle mindesmærker. 

Efter afslutningen af rejsen i Jylland 1878 så oldskrift- 
selskabets bestyrelse sig nødsaget til at meddele mig, at den 
på grund af uforudsete pekuniære vanskeligheder kun var i 
stand til at yde et meget lille tilskud til det følgende års rejse. 
For ikke at standse udførelsen af den én gang lagte plan 
måtte jeg derfor selv udrede storste delen af udgifterne til 
denne rejse. Endnu uheldigere stillede forholdene sig dog, da 
jeg efter hjemkomsten fra rejsen 1879 foreslog selskabets be- 
styrelse at begynde på udførelsen af de for værket bestemte 
afbildninger. Uagtet den levende interesse, hvoimed den stadig 
omfattede runeværket, måtte den nemlig erklære, at selskabets 
ordinære indtægter ikke tillod det foreløbig at yde noget bidrag 
til værkets udgivelse. Hele foretagendet syntes således alvorlig 
truet. Dog blev disse bekymringer snart hævede, idet direk- 

tionen for Carlsbergfondet allerede i slutningen af 1879 trådte 
til og bevilgede den til udgivelsen nødvendige sum. 

Sammen med Magnus Petersen tog jeg da straks af al 
kraft fat på arbejdet, idet udførelsen af afbildningerne blev 
begyndt. At disse for runestenenes vedkommende skulde ud- 
føres i zink, og at kun ganske enkelte mindesmærker, som af 
særlige grunde syntes at kræve det, skulde raderes i kobber, 
havde jeg fra først af været på det rene med. Som en prøve 
på bægge dele raderedes i begyndelsen af 1880 de sydslesvigske 
runestene (Hedeby-, Danevirke- ogVedelspang-stenen) i zink og døbe- 
fonten i Åkirkeby kirke i kobber. Granske tilfældige omstændig- 
heder bevirkede, at disse tidligst udførte afbildninger også først 
blev offenliggjorte (døbefonten 1887 og de sønderjyske stene 1892). 

Som grundlag for raderingerne tjænte naturligvis de på 
rejserne efter de originale mindesmærker udførte og på selve 
stedet kontrollerede tegninger ; men disse blev nu stadig jævn- 
førte både med mine optegnelser og med aftrykkene, som under 
hele dette arbejde spillede en overordenlig vigtig rolle, idet 
ikke blot hver enkelt runeform ved hjælp af dem så at sige på 
ny kunde jævnføres med originalen, men også alle mål kunde 
bestemmes med storste nojagtighed, hvad der jo særlig ved 
utydelige og vanskelige steder var af stor betydning, da derved 
i mange tilfælde formen og antallet af stærkt udviskede eller 
helt ødelagte tegn kunde fastslås. Aftrykkene frembød desuden 
i modsætning til stenene selv den fordel, at de lod sig vende 
og dreje på alle kanter, så at man ved deres undersøgelse 
kunde benytte alle fordele ved belysningen. Endelig viser ind- 
skriften sig på aftrykkene jo lige tydelig på forsiden og på 
bagsiden, og denne sidste gengiver altså netop den form, som 
indskriften har på raderingen, der således på det omhyggeligste 
kan kontrolleres. 

En stor mængde afbildninger blev på den måde udførte 
fra begyndelsen af 1880 til begyndelsen af 1882, og samtidig 
skrev jeg den del af teksten, som vedkom den egenlige be- 
skrivelse af mindesmærkerne og redegørelsen for min læsning 

af indskrifterne. Det følger imidlertid af sig selv, at der under 
dette arbejde jævnlig opstod en eller anden tvivl om enkelt- 
heder. For adskillige mindesmærkers vedkommende havde under- 
søgelserne nemlig måttet foretages under så uheldige forhold, at 
hele materialet (både tegninger, notitser og aftryk) kunde trænge 
til et eftersyn; dette gjaldt særlig de på den jyske rejse 1877 
undersøgte mindesmærker. I enkelte tilfælde stod det også 
under den første undersøgelse klart for mig, at vanskeligheder, 
som jeg den gang på grund af uheldige vejr- og belysnings- 
forhold ikke kunde overvinde, sikkert vilde kunne løses ved en 
fornyet undersøgelse under heldigere forhold. Dette var f. eks. 
tilfældet med de foran nævnte stene i Ravnkilde og Jordberga. 
Afbildningerne af disse og andre mindesmærker, hvor lignende 
tvivl var til stede, blev derfor foreløbig kun raderede, ikke 
ætsede, for at nødvendige ændringer lettere kunde foretages 
inden den endelige udførelse. Da der desuden siden mine første 
rejser var kommet nye mindesmærker for dagen både i Jylland, 
Skåne og på Bornholm, som i ethvert tilfælde skulde under- 
søges, besluttede jeg mig til i sommeren 1882 at foretage en 
ny rejse sammen med Magnus Petersen. Dette blev den længste 
og vidtløftigste af dem alle, idet den varede omtrent otte uger 
og strakte sig over Sælland, hele Jylland, Skåne og Bornholm, 
hvor ikke blot de nyfundne mindesmærker blev undersøgte og 
afbildede, men også ethvert af de ældre, om hvilket jeg nærede 
en eller anden — selv den mindste — tvivl, på ny blev under- 
kastede den omhyggeligste undersøgelse, ved hvilken altså de 
afbildninger, der var udførte i de sidste år, og det samtidig 
udarbejdede manuskript kunde jævnføres med originalerne. I de 
enkelte tilfælde, hvor afbildningerne endnu kun var raderede, 
ikke ætsede, så at der altså ikke havde kunnet tages prøvetryk 
af dem, blev de ældre tegninger på lignende måde reviderede. 
Hele rejsen udførtes under de allerheldigste forhold i det prægt- 
igste sommervejr, og udbyttet var i hojeste grad tilfredsstil- 
lende. Det var mig således en stor beroligelse, at mange ind- 
skrifter, som jeg ved min første undersøgelse med stort besvær 

havde måttet stave mig igennem bogstav for bogstav, nu stod så 
klare for mig, at det vakte både min og Magnus Petersens for- 
undring, at de tidligere havde voldet så meget bryderi. Jeg kan 
næppe anføre et eneste tilfælde, hvor de tvivl, der var opståede 
under udførelsen af afbildningerne, ikke blev fuldt løste. Og 
også de indskrifter, som jeg på mine tidligere rejser havde 
måttet opgive som ulæselige på grund af de uheldige forhold, 
hvorunder de måtte undersøges, så jeg mig som oftest i stand 
til at tyde (Ravnkilde- og Jordberga-stenen), ikke mindst ved 
hjælp af de foilrinlige aftryk, som de overordenlig gunstige 
vejrforhold denne gang gjorde det muligt at tage af dem. Det 
lykkedes mig således på denne rejse at bringe hele mit mate- 
riale i en så fuldkommen skikkelse, som jeg overhovedet tror 
mig i stand til ^ 

Efter hjemkomsten begyndte et både for min kunstner og 
mig meget besværligt og langvarigt arbejde, idet alle de tid- 
ligere udførte afbildninger og raderinger på ny blev gennem- 
gåede og rettede på grundlag af de nye iagttagelser. Som følge 
af embedsforretninger og mange hånde andre hværv, som samtidig 
blev mig pålagte, kunde det nævnte arbejde til runeværket først 
afsluttes med udgangen af 1884. I 1885 — 86 var hele den tid, 
jeg kunde afse fra mine øvrige forretninger, optaget af arbejdet 
på døbefonten i Åkirkeby kirke og den tyske udgave af min 
afhandling i Aarbøger f. nord. Oldk. og Hist. 1874 om rune- 
skriftens oprindelse og udvikling i Norden. I denne udgave, 
der udkom i begyndelsen af 1887 på det Weidmannske forlag 



^ Udførlige meddelelser om mine undersøgelsesrejser og deres resul- 
tater gav jeg — med fremlæggelse af det på rejserne tilvejebragte materiale, 
særlig Magnus Petersens tegninger — efter rejserne i Skåne 1876 og i Jyl- 
land 1877—78 i det kgl. nordiske oldskriftselskab den 12. Decbr. 1876 og 
den 29. April 1879 og efter rejsen 1882 i det kgl. danske videnskabernes 
selskab den 2. Febr. 1883. Af mine foredrag i oldskriftselskabet findes 
temmelig udførlige referater, for hvilke jeg dog intet ansvar bærer, og i 
hvilke enkelte misforståelser er indløbne, i „Berlingske Tidende" og „Dag- 
bladet" for den 13., „Fædrelandet* for den 14. Decbr. 1876, samt i „Ber- 
lingske Tidende", „Dagbladet", „Nationaltidende" og „Fædrelandet" for den 
30. April 1879. Af foredraget i videnskabernes selskab foreligger intet referat. 

med titlen »Die runenschrift«, og hvori den ældre afhandling 
var således omarbejdet og forøget, at den tyske bearbejdelse 
med rette kunde betragtes som et helt nyt værk, havde jeg den 
tilfredsstillelse at kunne meddele en stor del af de resultater, 
som jeg under arbejdet på runeværket efterhånden havde vundet, 
og særlig er, således som jeg har bemærket i fortalen s. XI, 
alle de fra danske runeindskrifter anførte former grundede på 
mine egne undersøgelser af vedkommende mindesmærker. I 
slutningen af samme år udkom »Døbefonten i Åkirkeby kirke« 
som festskrift i anledning af hundredårsdagen for R. K. Rasks 
fødsel og samtidig som en prøve på det længe forberedte rune- 
værk, som jeg havde håbet fra nu af helt at kunne ofre mig 
for. En længere afbrydelse indtrådte dog, da jeg for »Samfund 
til udgivelse af gammel nordisk litteratur« påtog mig udgivelsen 
af codex regius af den ældre Edda sanmien med dr. F. Jénsson, 
et arbejde, som helt optog mig fra midt i 1889 til midt i 1891. 
I slutningen af dette år rettede universitetets daværende rektor, 
prof J. Thomsen, den æreftdde anmodning til mig at forfatte det 
festskrift, som universitetet havde besluttet at udgive i anled- 
ning af vort kongepars guldbryllup, hvortil jeg erklærede mig 
villig. Som æmne for min afhandling valgte jeg »Sønder- 
jyllands historiske runemindesmærker« og måtte i den anled- 
ning foretage en rejse til Kiel for at undersøge den 1887 op- 
dagede Vedelspang-sten ('Gottorp-stenen'), ved hvilken lejlighed 
jeg også på ny besøgte de andre sydslesvigske runestene. Efter 
at denne nye prøve på runeværket havde set lyset i Maj 1892, 
fortsatte jeg med iver arbejdet på dette. Nye mindesmærker, 
som atter var fremdragne både i Jylland og på Bomholm, blev 
med understøttelse af ministeriet for kirke- og undervisnings- 
væsenet undersøgte og afbildede i somrene 1892—93, og sam- 
tidig benyttede jeg lejligheden til at underkaste en del af de 
ældre mindesmærker en fornyet undersøgelse. Endelig blev et 
par runestene i Skåne, som var komne for dagen siden min 
rejse 1882, og et par danske mindesmærker undersøgte i som- 
meren 1894. Fra 1892 til slutningen af 1894 blev også de 

sidste afbildninger udførte, og hele materialet til værket var 
hermed tilvejebragt. Allerede midt i 1893 havde jeg med bog- 
trykker Thiele truffet endelig aftale om værkets trykning, 
hvortil de nødvendige forberedelser — støbning af typer og af 
et runealfabet både til teksten og til noterne, som skriftstøber 
H. Fries lige for sin død 1890 fik fuldført efter min anvisning — 
i øvrigt allerede tidligere var trufiie. I sidste halvdel af 1893 
lagdes den første afdeling »De historiske runemindesmærker« 
under pressen og blev færdigtrykt kort efter sommerferien 1894. 
Denne del af værket vil blive offenliggjoit i disse dage samtidig 
med nærværende afhandling. 

Til den skildring, jeg i det foregående har givet af værkets 
tilblivelse, knytter jeg til slutning en redegørelse for de vigt- 
igste af de resultater, jeg mener at have vundet ved mine 
undersøgelser, for så vidt de behandlede mindesmærker kan 
samles i storre grupper, med hensyn til hvilke de samme iagt- 
tagelser har gjort sig gældende. 

Som et af de vigtigste resultater af undersøgelserne frem- 
hæver jeg den klarhed, jeg i mange tilfælde først gennem 
dem har nåt i bedømmelsen af mindesmærkerne, så at 
jeg blev i stand til med fuld sikkerhed at anvise dem deres 
plads i rækken af de beslægtede monumenter og derved tillige 
at bestemme deres tid. Ikke sjælden havde jeg under forbe- 
redelserne til mine undersøgelsesrejser på grund af fejl i de 
ældre gengivelser måttet danne mig helt urigtige forestillinger 
om et eller andet mindesmærke. Det hændte endogså, at et 
mindesmærkes hele karakter kunde være i den grad forvansket, 
at der kunde opstå berettiget tvivl om dets ægthed. I sådanne 
tilfælde vil, således som jeg har haft lejlighed til med styrke 
at fremhæve i en tidligere afhandling \ kun det helhedsbillede, 
som selvsyn kan give, være i stand til at løse tvivlene. Aldrig 
har jeg følt dette stærkere, end da jeg første gang stod over 
for Hunestadmonumentet i Skåne, et af de mærkeligste og mest 

^ Døbefonten i Åkirkeby kirke s. 5. 

storartede runemindesmærker i hele Norden. Og dog havde de 
gengivelser, jeg kendte deraf, både ved de billedlige fremstil- 
linger og ved den måde, hvorpå indskrifterne var læste og 
tolkede, vakt tvivl hos mig, om det var et virkeligt oldtids- 
monument eller en efterligning fra langt senere tid. Det sidste 
var jeg egenlig mest tilbojelig til at tro, og jeg havde, for end 
jeg begav mig til herregården Marsvinsholm, i hvis park lævn- 
ingerne af monumentet var opstillede, meddelt min ledsager 
Magnus Petersen denne opfattelse. Ved det første blik på de 
tre bevarede stene, endnu for end jeg havde undersøgt ind- 
skriftenie i det enkelte, var dog enhver tvivl forsvunden, så at 
jeg måtte udbryde: »Nej, om deres ægthed kan der jo ikke 
være mindste tvivl; de er fra samme tid som den store Jæl- 
linge-sten«. Og hvad helhedsindtrykket af monumentet således 
straks lærte, bestyrkedes senere ved den nojagtige undersøgelse 
af alle enkeltheder. Dette eksempel er måske det mærkeligste, 
for mig i al fald det betydningsfuldeste, fordi jeg her virkelig 
var mødt med en forudfattet mening; men Hunestadmonumentet 
er ingenlunde enestående. Noget ganske lignende var tilfældet 
med to andre mærkelige skånske runestene, nemlig Lundagård- 
og Valleberga-stenen. Den første, der ved sin størrelse gor et 
meget imponerende indtryk, er en firkantet pyramidefoimet sten, 
som på sin nuværende plads hæver sig 12 fod 2 tommer overjorden. 
De to smalle sider bærer en runeindskrift, de to brede sider bil- 
ledlige fremstillinger. Af stenen leverede N. H. Sjoborg en af- 
bildning i »Samlingar for Nordens Fornålskare« II, Stockh. 1824, 
fig. 188—89, som blev gengivet af Stephens i Old-Northern Runic 
Monuments II, s. 750 (gentaget i »Tordneren Thor«, Kbh. 1878, 
s. 30). Om de billedlige fremstillinger siger Sjoborg (anf st. 
s. 200): »De øverste figurer har man anset f5r en hestesko og 
et par briller; men tager man selv brillerne rigtig på, ser man, 
at det er et kronet løvehoved, at hesteskoen er kronen og bril- 
lerne løvens snude og ojne. Man har også trot at se skibe og 
vogne eller i det mindste hjul; men det er kun blomster og 
andre prydelser«. I »Samlingar till Skånes historia, fornkunskap 

och beskriftiing« (IV), Lund 1871 , s. 149 bemærker N. G. Bni- 
zelius hertil: »Tager man, som Sjoborg siger, brillerne rigtig 

på, ser man øverst på den ene side et fantastisk hoved , på 

den anden to fantasidyr, der vender hovederne mod hinanden «. 

Dette er ganske rigtigt; men af Bruzelius' beskrivelse fremgår 
det dog, at heller ikke han i alle enkeltheder har haft et flild- 
stændig nojagtigt billede af fremstillingerne; særlig har han 
overset, at det 'hoved', som vi finder på toppen af den ene 
flade, også forekommer mellem de to mod hinanden vendte dyr 
på den anden flade. Indskriften gengiver Bruzelius med alle 
de tidligere fejl (hos Sjoborg og Stephens), hvad der er så 
meget mere vildledende, som de urigtige former virkelig findes 
i runeindskrifter, men fra en meget yngre tid end Lundagård- 
stenen. Den i det hele meget tydelige og simple indskrift lyder 
nemlig, når de runer, der nu mangler på grund af et par storre 
afflisninger, der er fremkomne, da stenen i sin tid blev brudt i 
tre stykker, men som alle sikkert lader sig udfylde ved hjælp 
af ældre afbildninger, sættes i klammer: 

-h l)ur[gisl : sun : i]sgis : biarnaR : sunaR : risjji : 

sti[n^ : J)is]i : uftiR : brut)r -h 

•i- sin^ : bapa : ulaf : uk : utar : lanmitr : kut)a + 

o: »Torgisl, son af Esge Bjornson, rejste disse stene efter 

sine tvende brødre Olav og Ottar, brave landmænd«. 

I steden for sunaR og uftiR har Sjoborg, Stephens og 
Bruzelius sunar og uftir, i steden for risl)i risti, i steden 
for ? i lanmitr T og endelig i steden for P i [i]sgis K, hvad 
der jo må fremkalde en helt urigtig forestilling om indskriftens 
tid. Både de billedlige fremstillinger, af hvilke den øverst på 
den ene side fuldstændig svarer til den, som vi kender fra den 
store Århus-sten og Sjælle-stenen (bægge nu afbildede i mine 
Danske runemindesm. I), og indskriften med de stungne runer 
viser imidlertid utvivlsomt, at stenen er samtidig med de to 
nævnte jyske stene, snarest fra begyndelsen af det 11. årh. 
Jeg sætter den til nojagtig samme tid som Sjælle-stenen, hvor- 

imod den efter de former, man tidligere har læst, vilde blive 
betydeUg yngre. 

Endnu værre forholder det sig dog med den tidligere af- 
bildning af Valleberga- stenen, som Stephens offenliggjorde i 
Old-Northern Runic Monuments II, s. 820 (gentaget i » Tordneren 
Thor« s. 31) efter tegning af N. G. Bruzelius ^ På det sidst 
anførte sted s. 32 ytrer Stephens: »På blokken er udhugget 
en almindelig korstype, det såkaldte paté- kors, men på dettes 
øverste gren hviler et sJcæggeløst hoved med milde ansigtstræk. 
Dette holder jeg for et overgangs-billede, en forbigående frem- 
stilling på denne tidlige sten. Kristi hoved er kommet i steden 
for Tors, medens tordnerens hammermærke er veget for freds- 
fyrstens korsmærke. Det er en yndig konventionel kunst- 
behandling. Det giver os i det små Kristus på korset«. Ind- 
skriften, der slutter sig om denne fremstilling, lyder efter Bru- 
zelius (og Stephens) således: 

suin:auk : turgutr : kiaurl)u : kuml : J)isi 

iftiR : mana auk : suini 
ku{) : hialbi : siaul : pinsi : wel : ian : t)eR : ligia : i : 

luntunum 

Jeg vilde påtage mig med de vægtigste grunde at bevise, at 
mindesmærket måtte være uægte, idet både korsformen, hovedet 
og flere af sprog- og runeformerne i indskriften (t for [) i tur- 
gutr, suini for suina, det stungne h i wel) umulig kunde 
skrive sig fra gammel tid. Men undersøgelsen viste, at mindes- 
mærket selv var ganske uskyldigt i alle de formodninger, som 
kunde grundes på afbildningen. Korset har dér fået en ganske 
urigtig form; hovedet på stenens top skyldes kun Bruzelius' 
fantasi, som i nogle naturlige fordybninger og ujævnheder, hvor 
der ikke er spor af huggede linjer, har trot at finde det hoved, 
af hvilket Stephens har givet en så poetisk beskrivelse. Og 



^ Senere har Bruzelius selv offenliggjort sin afbildning og tolkning i 
„Antiqvarisk beskrifning Ofver Walleberga socken" i „Samlingar till Skånes 
historia, fornkunskap och beskrifning" (VII), 1873 (Lund 1874), s. 3 (med to tavler). 

hvad endelig runer og sprogformer angår, er alt ganske, som 
det skulde være, idet indskriften har t)urgutr, suina og intet 
punkt i u-runen i uel; derimod findes I, ikke I, i eftiR og 
l)eRa, og K, ikke T, i likia (se mine Danske runemindesm. I, 
s. 15). 

Som et andet eksempel på, at man kun gennem den n5j- 
agtige opfattelse af sprog- og runeformer, som vindes ved selv- 
syn, er i stand til at fastsætte et mindesmærkes alder, kan 
Hammel-stenen i Jylland tjæne. Medens denne sten efter min 
mening bærer den ældste af alle jyske runeindskrifter, anser 
Thorsen den på grund af den urigtige opfattelse, han har af 
en enkelt rune, for en af de alleryngste (se herom Die runen- 
schrift s. 355 f.). 

Langt hyppigere end de her eksempelvis anførte tilfælde, 
hvor et mindesmærkes hele karakter er forvansket i de tidligere 
gengivelser og beskrivelser, er naturligvis de tilfælde, hvor der 
i og for sig hverken kan rejses tvivl om monumentets ægthed 
eller om den tid, det omtrent tilhører, men hvor dog enten hele 
indskriften eller væsenlige dele deraf af en eller anden grund 
er så utydelige, at de hidtil er blevne erklærede for ulæselige. 
Her viste det sig meget ofte, at en omhyggelig, til forskellige 
tider og under vekslende belysningsforhold anstillet undersøgelse 
var i stand til at løse alle eller storste delen af de tvivl, der 
knyttede sig til læsningen. Af de talrige eksempler herpå, som 
efterhånden vil fi*emkomme i mit runeværk, anfører jeg den 
foran (s. il) meddelte indskrift på Ulstrup -stenen, de foran 
(s. 86) omtalte indskrifter på stenene i Ravnkilde og Jord- 
berga, slutningen af indskriften på Stro-stenen II (se foran 
s. 23), samt mellem de mindesmærker, der er offenliggjorte i 
første afdeling i mit værk, slutningen af indskriften på den 
storre Jællinge-sten , indskiiften på kanten af den store Århus- 
sten, de stærkt beskadigede runer på Hållestad-stenen I og på 
toppen af Åsum-stenen o. s. v. 

Som et i flere retninger særlig oplysende eksempel, der for 
mig selv har været meget lærerigt, skal jeg nævne en af vore 

interessanteste runestene, den i nyere tid fremdragne Virring-sten 
i Jylland, der viste sig at indeholde noget ganske andet, end jeg 
fbr undersøgelsen havde formodet, og hvor det tillige lykkedes 
med fuld sikkerhed at tyde en overordenlig ødelagt indskrift. 
Stenen lå tidligere foran indgangen til våbenhuset i Virring 
kirke med indskriftfladen vendt opad. For at bevare den mod 
yderligere overlast blev den i Septbr. 1870 udtaget fra dette 
sted og samtidig tegnet af Magnus Petersen. Ved udtagelsen 
viste det sig, at store stykker var flisede af den opad vendte 
side, så at flere runer var fuldstændig forsvundne. Derimod 
stod en lille indskriftlinje på stenens top aldeles tydelig. Denne 
linje indeholdt ordene 

l)ur : uiki : t)isi : kuml : 

hvorved vi altså fik en interessant parallel til Glavendrup- 
stenens beromte indskrift. På grundlag af M. Petersens tegning 
gav P. G. Thorsen, der aldrig selv havde set stenen, i Aarb. f. 
nord. Oldk. og Hist. 1870, s. 420 ff. (med tav. 24) en meddelelse 
om indskriften, af hvilken han dog kun var i stand til at læse 
den omtalte linje på toppen, hvorimod han opgav ethvert forsøg 
på at læse hovedindskriften, der efter afbildningen var fordelt i 
fem linjer, som alle løb nedenfra opad. Kun mente han, at der 
i flærde linje ganske tydelig stod ordet fal)ur og i femte linje 
ordene aft tul)an — disse ord trådte nemlig meget klart frem 
på afbildningen — , hvoraf han drog den, i øvrigt meget over- 
ilede, slutning, at stenen altså var rejst »over en afdød fader«. 
I virkeligheden gengav afbildningen dog så mange andre runer 
i alle fem linjer, at jeg ved hjælp af den formodede, at hele 
indskriften, når jeg sætter de fuldstændig forsvundne runer i 
klammer og de utydelige i parenthes, havde lydt: 

: rikmutr : 
[auk : tuk]i : k(a)t(u) 
[s]a[tan : st]in : a(f)[t] 
(:) fal)ur : star[- - : stq,] 
[ta : m]un : stn : aft : tul)an : 

13 

o: »Rigmund [og Toke] lod rejse sten(eii) efter ; stande 

vil sten(en) efter den døde«. Den eneste virkelige tvivl, jeg 
nærede, gjaldt forståelsen af ordene fapur star--; hvis star 
nemlig, hvad der vel lå nærmest at antage, var begyndelsen af 
faderens navn, savnede jeg i h5j grad stedordet sin efter fa pur. 
Jeg tænkte mig derfor også den mulighed, at fa pur kunde 
være egennavnet »Fader« som på Stro-stenene (foran s. 23) og 
star-- et tillægsord hertil (»Fader den stærke«?). I øvrigt 
anså jeg min læsning for i hoj grad sandsynlig, da vi til det 
sjældne udtryk katu satan stin o: gåtu sattan sten jo havde 
en fuldstændig parallel i den lålandske Sæddinge-stens t)urui 
kat kauruan stain. Jeg var da også ftildt overtydet om, 
at jeg ved min undersøgelse i alt væsenligt vilde finde mine 
formodninger bekræftede, og jeg tvivler ikke om, at man, hvis 
Virring-stenen i mellemtiden var gået til grunde, i fremtiden i 
reglen vilde have slået sig til ro med min læsning, som mulig 
endogså af en og anden vilde være bleven betegnet som skarp- 
sindig. Min overraskelse var derfor stor, da undersøgelsen, som 
jeg foretog 1877, gav et helt andet resultat end det ventede. 
I steden for de af mig formodede runer eller spor af runer 
fandt jeg nemlig på stenen følgende indskrift, hvori jeg betegner 
de helt forsvundne tegn med en lille streg: 

r : K^'^N : 

: - + hl :+ri 

: h+hriR : hT+RP+t> - 
"IhW : HTI+ : +KT : Tnt>n : 

hvilket jeg udfylder: 



[ 



[ 



kut)mutr : 

tuka : su]n : k(ar)pi : 
[h]a[uk : panjsi : af(t) [:] 
sasur : starkat)[r :] 
] (r)ist)i : stin : aft : tupan 

o: »Gudmund (Tokes so)n gjorde denne hoj efter Sasser. Starkad 
rejste sten(en) efter den døde«. En fornyet undersøgelse 1882 
bekræftede ftildstændig denne læsning, der har så meget storre 
betydning, som sprogformerne i indskriften (enkeltlyd i rist) i, 
stin og tut)an, l)isi kuml for ældre pausi kubl) viser, at 
denne ikke kan rykkes længer tilbage i tiden end til slutningen 
af det 10. årh. Ældre end den storre Jællinge-sten kan den 
under ingen omstændigheder være. Virring -stenens anråbelse 
af Tor står da næsten som en protest mod den storre Jællinge- 
stens korsfæstede Kristus og mod dens udsagn, at »Harald 
gjorde Danerne kristne«. Det er brydningen mellem det gamle 
og nye, der lyslevende træder os i møde på disse to stolte 
mindesmærker ft*a hedenskabets slutning, som i forening for 
vort blik opruller et betydningsfuldt afsnit af voit lands kultur- 
historie, så meget mere betydningsfuldt, som Virring-stenen ikke 
står alene på den tid, idet et andet samtidigt mindesmærke fra 
en hel anden egn af landet, således som jeg straks vil få lej- 
lighed til at vise, har samme påkaldelse af Tor. 

Som ved Virring-stenen, hvis indskrift indeholdt noget helt 
andet end det, man tidligere havde formodet, og om hvis rigt- 
ighed jeg ikke havde haft grund til at nære tvivl gik det mig 
ved mange andre runestene, hvorpå jeg har anført et par eks- 
empler i mine »Sproglige iagttagelser fi*a en runologisk rejse i 
Skåne i sommeren 1876« i »Kort Udsigt over det philologisk- 
historiske Samfunds Virksomhed i Aarene 1876— 78«, s. 13f. 
(= særtryk s. 2f.). Hvor ringe omhu man i det hele taget tid- 
ligere har anvendt på nøjagtig gengivelse af enkelthederne i 
runeindskrifterne, vil klart fremgå af den omstændighed, at af 
alle de indskrifter i Skåne, som jeg undersøgte på min første 
rejse 1876, var kun én eneste (!) ganske lille og overordenlig 
tydelig indskrift (Tulstorp-stenens) gengivet ftildstændig rigtig i 
det materiale, der for rejsen havde stået til min rådighed; men 
den nævnte runesten bærer foruden indskriften en mærkelig billedlig 
fi*emstilling, som så til gengæld var afbildet med væsenlige fejl. 
Og ikke meget bedre gik det mig andre steder. Den lille ind- 

skrift på Pjedsted-stenen i Jylland (nu i nationalmusæet) , som 
Stephens har gengivet i Old-Northern Runic Monuments II, s. 770 
efter Kruses tegning, indeholder kun 8 runer, af hvilke ingen 
ved omhyggelig undersøgelse kan give rimelig grund til fejl- 
læsning, men hvoraf alligevel de 5 er urigtig gengivne på den 
nævnte afbildning. 

Ikke sjælden fremgik det af mine undersøgelser, at rune- 
stene, som man tidligere havde anset for brudstykker, viste sig 
at være fuldstændige (sml. mine bemærkninger i Die runen- 
schrift s. 181 om Åstrup-stenen), eller at der omvendt i ind- 
skrifter, som man havde anset for fuldstændige, manglede storre 
eller mindre stykker. De vanskeligheder, som man på grund 
heraf undertiden havde trot at finde i sådanne indskrifter, blev 
ved denne iagttagelse i reglen løste på den simpleste og natur- 
ligste måde. Eksempelvis anfører jeg Flejsborg-stenen i Jylland, 
der efter Thorsen (De danske Runemindesm. II, 2, s. 111) bærer 
følgende indskrift: 

l)urkal : satiistin : aft. su(i)n : fal)ur:sin 
På Thorsens afbildning (II, 1 nr. 36) står der rigtignok slet 
ikke, som man efter denne gengivelse skulde tro, sun, men 
sui, hvortil Thorsen s. 112 bemærker: »Det første ord i anden 
linje har kun 3 runer, og den sidste af dem er kun tydelig 
som hovedstav; dog turde der være en tværfordybning, således 
at n bliver den tredje rune, og læsningen, som antydet, suin 
(med udeladt i foran n)«. Efter at han ved disse voldsomme 
ændringer af sui har fået det ønskede suin, tilfojer han naivt: 
»Mandsnavnet suin (isl. Sveinn) er det ganske godt at få på 
denne måde (!) fast (!) fra den egenlige runestensalder«. Han 
har her åbenbart glemt , at både Hedeby- og Danevirke-stenen 
har suin, og han har ikke vidst, at dette navn er et af de 
alleralmindeligste på de bornholmske runestene. Flejsborg- 
stenen har imidlertid hverken sui eller suin, men ganske 
simpelt sun, i hvilket bistaven i + rigtignok ligger i en af- 
flisning, men dog endnu følges fuldkommen sikkert. Der vilde 
naturligvis under ingen omstændigheder være mindste grund 

til med Thorsen at opfatte det velbekendte, i så utallige ind- 
skrifter forekommende ord sun 'son' som en fejl for suin. 
Men alle vanskeligheder forsvinder, når man lægger mærke til, 
at der efter ordet aft sidst i linjen til hojre og foran sun i 
begyndelsen af linjen til venstre er afslået et stykke af stenens 
top, hvorpå faderens og farfaderens navn altså har stået, så at 
hele indskriften, der også først ved denne iagttagelse får en 
regelmæssig form, i Olddansk har lydt f. eks.: 

porkéll satti sten æft [pori, Toka] sun, faiur sinn. 

Et andet lignende eksempel frembyder Øster Alling-stenen 
i Jylland. På stenen, der er opstillet i kirkens våbenhus, findes 
en ganske kort indskrift i tre linjer, som efter Thorsen (II, 2, 
s.' 89) lyder: 

:l)uriR:r(i)sl)i: stin: l)an(s)i : aftiR : fastulf : miuk 
Det sidste miuk er ganske uforståeligt, og Thorsens henvis- 
ning til Rygbjærg-stenen , hvor miuk er biordet miok 'meget', 
forvirrer jo kun det hele. Men sagen er så simpel som vel 
muligt. Hele indskriften har følgende udseende: 

t>nRI/K : RhW 
hTI+ : PH\ : +KTI/K 
K+HTnrK:?inK 

I af tin sidst i anden linje mangler det nederste stykke af 
hojre bistav i /K, og på lignende måde mangler i de to sidste 
runer i tredje linje enden af bistaven i h og af hoved- 
staven i P. Der er nemlig her afslået et lille stykke af stenens 
top, hvis størrelse nøjagtig kan bestemmes ved hjælp af brud- 
dets flader. Umiddelbart efter Y følger man endnu lige foran 
bruddet toppen af en runestav, og at denne rune har været +, 
viser hele sammenhængen. Indskriften har altså ikke haft det 
meningsløse miuk, men miuka, og den mand, efter hvem 
stenen er rejst, hed følgelig Fastulf r miuki, hvor miuki er et 
tilnavn ('den myge'), som han har fået enten på grund af 
legemsfærdighed ('den smidige'), eller på grund af sit milde 
sind ('den blide, fredsommelige'). 

Hverken Flejsborg- eller Øster Alling-stenen gor dog ved første 
ojekast indtryk af at være ufuldstændige, og vi har altså her 
tilfælde, hvor det ikke på nogen måde kan ventes, at kunst- 
neren, der ikke stødes af sprogformerne i indskrifterne, skulde 
have haft opmærksomheden henvendt herpå. Det vilde jo være 
en fuldstændig urimelig fordring at stille til en kunstner, at 
hans tegning skal løse tvivlene på steder, hvor der for ham 
ingen tvivl har kunnet opstå. Men lige så lidt bor det natur- 
ligvis regnes sprogforskeren til særlig fortjæneste, at han, 
fordi han mødte med andre forudsætninger end kunstneren, i 
de nævnte og andre lignende tilfælde opdagede, hvad der und- 
gik og efter min mening måtte undgå denne. 

Det er jævnlig hændet, at de forskellige stykker, hvori en 
runesten i sin tid er bleven kløvet, er komne for dagen enten 
samtidig eller længe efter hinanden, så at stykkerne atter har 
kunnet sammenføjes til et nogenlunde fuldstændigt mindes- 
mærke. Mellem de mangfoldige eksempler, der kan anføres 
herpå, nævner jeg som et af de mærkeligste Egå-stenen fra 
Jylland (nu i nationalmusæet) , der var indsat i et stengærde i 
landsbyen Egå, hvoraf den blev udtaget 1814 og senere ført 
til København. Det øverste stykke af stenen med noget af 
indskriften manglede den gang, men kom uformodet for dagen 
1839 ved nedbrydelsen af det nævnte stengærde og blev sendt 
til København, hvor det viste sig at passe nøjagtig sammen 
med det storre nederste stykke af stenen og at udfylde den 
manglende del af indskriften. Endnu mere overraskende var 
dog fundet af det stykke af Læborg-stenen, der havde manglet 
lige siden Worms tid, og som indeholdt de tre første runer af 
navnet i>[\R[\\ l)urui. Dette stykke af runestenen kom nemlig 
for dagen, da det sydlige kirkegårdsdige om Læ borg kirke i 
slutningen af firserne blev nedtaget, og det viste sig ved min 
undersøgelse 1892 at passe så noje sammen med den store sten, 
at det også indeholdt den manglende nederste del af de to 
sidste runer i t)urui. Skont det vistnok vilde være hensigts- 
mæssigt for bevarelsen af brudstykket atter at sammenføje det 

med stenen, kan det i nærværende tilfælde dog ikke tilrådes, 
eftersom et par af de sprængningshuller i den store sten, der 
allerede er antydede på Worms afbildning, vilde dækkes af det 
nyfundne brudstykke, hvad der altså viser, at disse huller er 
yngre end bortsprængningen af det nævnte stykke af stenen. 
Da dette jo er af betydning for stenens historie, vil det altså 
være rigtigst at bevare brudstykket af Læborg-stenen ved siden 
af den store sten; men man må selvfølgelig sikre sig imod, 
at det kan lide overlast eller endogså helt forsvinde. 

I alle andre tilfælde end det her nævnte vil man næppe 
undlade atter at sammenfoje brudstykkerne af en runesten, så. 
snart man har overbevist sig om, at de virkelig hører til 
samme sten og passer sammen. Har man ikke noje undersøgt 
dette, udsætter man sig nemlig for at lave et mindesmærke, 
som aldrig har været til. Dette har jeg f. eks. truffet i Vester 
Marie på Bornholm, hvor nogle i senere tid — men dog ikke 
samtidig — fremkomne brudstykker ved hjælp af kalk og 
cement er sammenføjede til en ganske uformelig sten, idet der 
til fire samtidig fundne stykker, der hører noje sammen^, 
er føjet to andre, der senere kom for dagen og vistnok hører 
ti] samme sten, men i ethvert tilfælde er indféjede på et helt 
urigtigt sted. Dette bor derfor snarest muligt atter ændres. 

Medens brudstykkerne af denne sten altså er urigtig sam- 
menføjede, er der andre tilfælde, hvor brudstykker, der tidligere 
ansås for at høre til forskellige stene, ved mine undersøgelser 
viste sig at høre noje sammen og i forening at danne et fuld- 
stændigt mindesmærke. Et par interessante eksempler herpå 
kan jeg anføre fra Bomholm. I Nyker kfrkes våbenhus er 
der opstillet to runestensbrudstykker, der har været indmurede 
på forskellige steder i kirken, og som til forskellige tider er 
udtagne og henflyttede i våbenhuset. Ved min undersøgelse 



^ Indskriften på disse fire stykker, i hvilken kun et par runer er be- 
skadigede, lyder: (a)uk. tul(a). auk. uifril)r. J)au. Disse stykker har 
altså hørt til indskriftens begyndelse. Dens første del findes uden tvivl på 
et andet brudstykke i Vester Marie. 

1879 bemærkede jeg straks, at hægge stene ikke blot bestod 
af samme masse (en ejendommelig blågrå granit), men at ind- 
skrifterne også i alle henseender lignede hinanden så påfaldende, 
at jeg ikke nærede mindste tvivl om, at de måtte skrive sig 
fra samme runerister. Hermed slog jeg mig den gang til ro, 
idet undersøgelsen og læsningen af de vanskelige indskrifter på 
bægge stene optog mig så stærkt, at jeg ikke opdagede den 
virkelige sammenhæng imellem dem. Først i mit hjem, da jeg 
med benyttelse af hele mit materiale samtidig behandlede bægge 
indskrifter for mit runeværk og i den anledning gjorde forsøg 
på at gengive dem deres oprindelige udseende og at udfylde 
det manglende i indskrifterne, opdagede jeg pludselig til min 
forundring, at det, jeg havde antaget for at mangle på den 
ene sten, netop fandtes på den anden og omvendt. Det var 
hermed givet, at de to brudstykker var øverste og nederste 
del af samme sten, hvad mine aftryk straks bekræftede, idet 
de viste, at rammestregeme på bægge stykker sluttede sig 
nojagtig til hinanden. Sammenhængen mellem bægge stykker 
er så klar, at ingen vil nære mindste tvivl derom, når det 
først er udtalt, og en fornyet undersøgelse 1893 bekræftede 
naturligvis også fuldstændig denne iagttagelse. De to brud- 
stykker bor altså nu sammenfojes til én sten, hvis i flere hen- 
seender mærkelige og enestående indskrift er vel bevaret und- 
tagen på et enkelt sted, hvor nogle runer er bortslåede med et 
lille stykke af stenen. 

Et ganske lignende tilfælde, hvor jeg dog øjeblikkelig opdagede 
sammenhængen, hændte mig ved mit besøg i Øster Marie 1893. 
I den gamle kirkes våbenhus fandt jeg på undersøgelsesrejsen 
1879 en meget uanselig runesten, der havde været kløvet i to 
stykker, som atter var sammenføjede. Stenen, hvis nederste 
del med et storre stykke (begyndelsen og slutningen) af ind- 
' skriften manglede, havde en temmelig regelmæssig firkantet 
form; men indskriften var anbragt på en hojst ejendommelig 
måde, nemlig på de to smalle sider, medens de to brede var 
ubeskrevne. Ved kirkens nedbrydning 1886 fandtes i tårnet 

et stykke af en runesten, hvorom det i en af en tegning led- 
saget meddelelse fra lærer J. A. Jorgensen både til national- 
musæet og til mig personlig hed, at det vistnok indeholdt en 
del af det kristne ønske, hvorom der heller ikke kunde være 
mindste tvivl. Da jeg 1893 atter besøgte Øster Marie for at 
undersøge de siden mit forrige besøg fremdragne runestene, 
fandt jeg det omtalte brudstykke hvilende på den ene smalle 
side og bemærkede straks, at det havde samme ejendommelige 
form som den nys omtalte runesten, hvorfor den tanke samtidig 
opstod hos mig, at det kunde være det nederste stykke af 
denne sten, i hvilket tilfælde det altså også måtte bære runer 
på den nedad vendte kant. Da stenen blev drejet om, viste 
dette sig også at være tilfældet ; men da denne kant var over- 
kalket, havde man tidligere ikke lagt mærke til runerne, af 
hvilke et par dog tydelig viste sig gennem kalken. Efter at 
kalken var flærnet, trådte indskriften på denne kant lige så 
klart frem som på den anden, og det viste sig , som jeg havde 
formodet, at vi havde nederste del af den tidligere kendte 
sten, hvis indskrift nu blev fuldstændig. Dette havde en særlig 
interesse for mig, fordi denne indskrift står i noje forbindelse 
med indskriften på en anden runesten i Øster Marie, idet 
bægge omtaler de samme personer. På den ftildstændige sten 
havde jeg 1879 som første ord i indskriften, der på dette sted 
er overordenlig udslidt og utydelig, læst det ualmindelige navn 
bar ni (efter hvad jeg den gang formodede snarest en unøj- 
agtig skrivemåde for bi ar ni). Dette navn viste sig nu fuld- 
stændig tydeligt på det nyfundne stykke af den anden sten, 
skrevet ganske på samme måde (og derfor næppe at forklare 
== biarni). 

Jeg skal slutte denne udsigt over de vigtigste af de ved 
mine undersøgelser vundne resultater for læsningen og for- 
ståelsen af vore runemindesmærker med nærmere at omtale to 
mærkelige runestene, der i lange tider har været genstand for 
undersøgelse og tolkningsforsøg, uden at det hidtil er lykkedes 
at overvinde de vanskeligheder, som de på flere steder meget 

14 

utydelige tegn har lagt i vejen for læsningen, nemlig Vording- 
borg-stenen og Sønder Kirkeby-stenen (fra Falster). Bægge 
stene er for længe siden førte til København, hvor de siden 
1867 har haft plads i nationalmusæet, så at de altså har været 
let tilgængelige for sprog- og oldforskerne. 

Vordingborg-stenen lå i begyndelsen af det 17. årh. 
som grundsten under acciseboden i Vordingborg. Her opdagede 
kansler Chr. Friis på en rejse til Falster runer på stenen, 
hvorfor han straks lod den udtage og flytte til slotsgården. 
Efter sin hjemkomst opfordrede han O. Worm til at rejse til 
Vordingborg og undersøge indskriften. Worm fulgte også op- 
fordringen og oifenliggjorde senere sine resultater i Mon. Dan. 
s. 117 ff. Vordingborg-stenen var mellem de runestene, der 
1652 krævedes indsendte til København, og den hørte til de 
få, som den gang virkelig førtes hertil, og til de endnu færre, 
som reddedes efter ildebranden 1728. Allerede Worm, som 
personlig havde undersøgt stenen, og som på sin afbildning i 
flere henseender har gengivet både dens form og indskriften 
med storre nøjagtighed, end man kunde vente, beklager sig 
over de vanskeligheder, som indskriftens utydelighed har voldet 
ham, hvorfor han også kun henstiller sin hojst fantastiske og 
sprogstridige forklaring som et forsøg til nærmere prøvelse. 
Medens han på afbildningen gengiver de to linjer, hvoraf ind- 
skriften består, således: 

lyder hans læsning og oversættelse i teksten: 

+K1+ WH^NK+R TR K+h 

Efthe Disaloger ter geu Kerdi dia hid. 
Quia leges Disæ magno in precio esse convenit, hue qverelæ 
adferendæ. 



^ Han har altså her ikke blot forsøgt at adskille ordene, men også vil- 
kårlig ændret tredje rune i første linje til 1 og udeladt den sidste rune i 
anden linje. 

Som indledning til den egenlige behandling af indskriften 
udvikler Worm, at Vordingborg har fået navn af det gamle 
Orething, hvor alvorlige retsstridigheder for hele Sælland af- 
gjordes, og hvor retfærdighedens gudinde Disa eller Thisa, 
hvem indbyggerne tilskrev deres love, dyrkedes o. s. v. Et 
minde om disse Disaloger, 'leges Disæ', finder han nu på 
Vordingborg-stenen, hvis indskrift efter hans mening betyder: 
»Eftersom Disa-lovene (de love, hvorefter der dommes på Ore- 
thing) er i stor anseelse, skal kæremål (retstrætter) bringes 
hid (afgores her)« i. E. Nyerup slutter sig vel ikke ligefrem 
til den Wormske forklaring således som i sin tid P. Kesen (se 
foran s. 48), men nojes med at sige, at Worm selv anså for- 
klaringen for vanskelig, og tilfojer, at »siden hans tid endnu 
ingen Oedip er fremstået, som har løst gåden« (Antiqvar. An- 
naler I, 1812, s. 5). Tyve år senere erklærede Werlauff, som 
naturligvis ikke tror på 'Disalovene', at ordets »rigtige læsning 
vel ikke mere kan udbringes«, men at »man dog næppe kan 
miskende det sædvanlige pronomen l)isa o: disse« (Nord. Tids- 
ski\ f. Oldk. I, s. 310). 

Den første, som efter Worm gjorde et nyt forsøg på at 
læse og tolke hele indskriften, var G. Stephens, der optog 
Vordingborg-stenen i Old-Northern Runic Monuments I, s. 335 ff. 
(gentaget i »Runehallen« s. 1 f.), fordi han trode i dens ind- 
skrift at finde sin 'oldnordiske' rune Y i betydning a. Stephens' 
læsning og tolkning lyder: 

+KnNhri^t>nRTRnBn 
p+RWN+nt>Rni 

æft æl)isl, fal)ur, trybu 
kært)i l)iæu ^rui. 
»Efter Æthisl, sin fader, Trybu gjorde denne stenkiste«. 



^ TR læser han ter, der forklares som en forstærkende partikel: ter 
geu oversættes ,,maximo in pretio", idet han vel har forstået geu = *gæv'; 
ter geu 'overmåde gæve', *h9jt ansete'. Ker di forklares = Kere, Kere- 
maal. Af dia hid gives ikke nogen nærmere forklaring; men da over- 
sættelsen viser, at det skal betyde „hue adferendæ", kan der vel ikke være 
tvivl om, at hid ligefrem tages i betydningen hid 'herhen'. 

14* 

Stephens har her — når vi ser bort fra hans gengivelse 
af + som æ — rigtig læst de to første ord i indskriften (aft 
af i si) og det første ord i anden linje (karl) i), der i virkelig- 
heden også på stenen selv er så tydelige, at næppe nogen 
runolog i vore dage vilde være i tvivl om deres læsning og 
betydning. Derimod har han gengivet den øviige del af ind- 
skriften så urigtig, at flere af runerne i første linje er langt 
nøjagtigere på afbildningen hos Worm. I den nyeste tid har 
S. Bugge i sin" afhandling »Om Runeindskrifterne paa Rok- 
Stenen i Ostergotland og paa Fonnaas-Spænden ft^ Rendalen i 
Norge« i Kgl. Vitterhets Historie och Antiqvitets Akademiens 
HandUngar XXXI, Stockh. 1893, s. 18 og s. 59 haft lejlighed 
til at meddele sine fra Stephens' afvigende læsninger af et par 
ord i indskriften. I slutningen af første linje læser han nemlig 
med tvivl rutr han og som sidste ord i anden linje I)iaul) [run?] ^. 
Om den øvrige del af indskriften og særlig om det efter at)isl 
følgende ord, der efter min mening er det eneste, der volder 
virkelig vanskelighed, har Bugge, så vidt jeg ved, ikke udtalt 
sig; men da han naturligvis anser ordene aft ajjisl i første 
linje og karl)i i anden for fiildt klare, læser han altså hele ind- 
skriften således: 

aft al)isl rutr hau 

karl)i l)iaul)run 

Herimod forekommer det mig imidlertid, at der, helt bortset 
fra den »unøjagtige skrivemåde« hau, kan rettes de vægtigste 
indvendinger både fra formens og indholdets side. Højst på- 
faldende vilde det dog være, at i bægge sætninger de ord, der 
styres af hau og karl)i, var udeladte; ti selv om man ved 
hau ikke kan være i tvivl om, at der menes 'runerne', stiller 
sagen sig anderledes ved karl) i, hvortil flere ord kan under- 
forstås (hauk, kubl o. s. v.); efter Bugges læsning må det 



^ „l)iau|)[run?J på Vordingborg-stenen, mulig ved siden af rutr = isl. 
Hrutr* s. 18. „på Vordingborg-stenen, så vidt jeg har kunnet se, hau, 
der, hvis rigtig læst, må være unSjagdg skrivemåde for hi au* s. 59. 

naturligvis forstås »gjorde (det)« o: mindesmærket. Men her 
viser sig en ny vanskelighed. Jeg kender nemlig ikke en 
eneste runeindskrift, hvor runeristeren nævnes først, men den, 
der rejste mindesmærket, sidst. Til nød kunde jeg måske gå 
ind på en indskrift, der lød: »Efter Adisl gjorde Tjodrun 
(dette mindesmærke), Rud huggede (runerne)«; men den orden, 
hvori de to led følger hos Bugge, anser jeg for umulig. Allige- 
vel har det i hoj grad glædet mig at se Bugges formodninger, 
da hans læsning af et enkelt ord ganske stemmer med min. 
Kort tid efter at jeg i Maj 1892 havde offenliggjort afhand- 
lingen om »Sønderjyllands historiske runemindesmærker«, tog 
jeg atter fat på Vordingborg-stenens indskrift, som jeg tidligere 
havde undersøgt utallige gange, og i hvilken jeg næsten overalt 
var fuldstændig på det rene med læsningen af de enkelte runer, 
medens betydningen var mig ganske uklar. Først nu gik hele 
sammenhængen pludselig op for mig, da jeg, efter i længere tid 
ikke at have beskæftiget mig med denne indskrift, en dag på 
ny kastede blikket på den. Indskriften lyder nemlig: 

+KT+WHrKIK+RnTRt>+n 

K+RMM+nt>nni 

hvilket må læses: 

aft at)isl fika rutr l)au 
karl)i il)iaut>u ui 

o: Æft Adisl fika Rutr påu gær di i piodu wé, »Efter Adisl 
'fige' gjorde Rud dette viede gravminde i Ty« ^. Med hensyn 



^ Som man vil se, har allerede Worm rigtig de to sidste runer i fika, 
der er tillægsordet fiks = fikinn (vort -figen i 'nyfigen'), brugt som tilnavn 
til Adisl. Ordet har her vel nærmest betydningen 'energisk', viljekraftig. 
Da runerne efter reglen ikke skrives dobbelt, og da denne regel også jævn- 
lig følges, når det ene ord ender på og det næste begynder med samme 
rune, må karl)i|)iau|)u kaldes en ganske regelmæssig skrivemåde for 
karl)i i[)iau[)u. Derimod skrives to H-er ved siden af hinanden i det 
følgende l)iaul)uui; men her er forholdet jo noget forskelligt, da det første 
u er tegn for w, det andet for «?, og et enkelt u kunde på dette sted let 
give anledning til misforståelse. I ordet RHTR har Stephens urigtig læst de 

til betydningen af ordet ui, wé, henviser jeg til mine Danske 
runemindesm. I, s. 60 f. Jeg tror, at det netop var dette ord 
på Vedelspang-stenen, der åbnede mine ojne for betydningen af 
Vordingborg-stenens indskrift. Min forklaring Sjmes mig i hoj 
grad at bestyrkes derved, at »Ty«, navnet på den egn, hvor mindes- 
mærket blev rejst, endnu er bevaret i Tybjærgherred [ThyuthtB- 
hiærghæreth Valdemars jordebog ed. O. Nielsen, s. 37), der lige- 
frem svarer til oldnord. fjod (runestenens l)iaut)), men natur- 
ligvis ikke, som Trap mener ^, kan stå i forbindelse med old- 
nord. pjota 'tude', hvad også skrivemåden med ih, ikke t, i 
Valdemars jordebog viser. 

Vanskeligheder af lignende art som i indskriften på Vording- 
borg-stenen, enkelte stærkt udviskede og utydelige runer, har 
også hidtil hindret den fulde forståelse af indskriften på den 
eneste bevarede runesten fra Falster, Sønder Kirkeby-stenen. 
Stenen, der er tilhugget som kvader, hvad de tidligere fortolkere 
mærkelig nok helt har overset, blev i sin tid på foranledning 
af kommissjonen for oldsagernes opbevaring udtaget af Sønder 
Kirkeby kirke og flyttet til København. Indskriften er, som 
hosstående afbildning viser, fordelt i fire linjer, der alle går fra 
venstre til hojre; men over den flærde linje findes desuden en 
række 'samstavsruner' og over dem — adskilt derfra ved en 
ret linje — atter en billedlig fremstilling, der viser omridsene 
af et skib med ror og en række skjolde langs rælingen ^. 

Som det fi-emgår af afbildningen, mangler den første rune 
i anden, tredje og flærde linje hovedstaven, hvorimod bistavene 
er ftddstændig bevarede. Dette beror natuiiigvis ikke, som 
Thorsen (De danske Runemindesm. II, 2, s. 274) antager, på 



to første runer som HR; Bugges rutr er derimod rigtigt. Men hans 3|c i 
hau er lige så umuligt som hans run sidst i anden linje; det sidste | har 
ikke mindste spor af en histav, der kunde gore det til +, og det står så 
nær ved det foregående plr at et + alene af den grund vilde være h6jst 
usandsynligt på dette sted. Den tredje sidste rune er n> ikke R. 

^ J. P. Trap, Statistisk-topographisk Beskrivelse af Kongeriget Danmark 
III 2, s. 517. 

' Ved en fejl af runeristeren er den linje, der danner skibets køl, 
hugget igennem roret. 



s den besynderlighed, at stenens venstre sides kant er brugt som 
ind&itning og som en fælles hovedstav for bogstaverne«, men 



J'oi 



Bøuder Eiikeby-Btenen. 

skyldes simpelthen den omstændighed, at kløvningen går gennem 
disse runers hovedstav, som derved er forsvunden; i første rune 

i anden linje følges desuden endnu noget af hovedstavens ned- 
erste del. Af den første rune i indskriften (\i) ses kun svage, 
men sikre spor, og foran denne rune har der uden tvivl stået 
to nu helt forsvundne punkter i flugt med hovedstavene i de 
første runer i de tre følgende linjer, så at indskriften har be- 
gyndt med : I^HPlR. I øvrigt er der ingen tvivl om læsningen 
af en eneste rune i de fire linjer, som lyder: 

[:] ^sur : sati : stin : 
l)insi : haft : ^skl : 
brul)ur : sin : ian : 
uarj) : tul)r : ^ : ku : 

Betydningen heraf er jo også fuldstændig klar, når jeg undtager 
det sidste ord ku, som jeg læser Go, hvilket kræver en længere 
udvikling, der her udelades. Medens denne del af indskriften 
med undtagelse af ku altså ikke har kunnet volde nogen 
vanskelighed, har. man tidligere stået i hoj grad rådvild over 
for læsningen og betydningen af 'samstavsruneme*. Allerede 
for 83 år siden har indskriftens første tolker, den ædruelige 
Werlauflf, udtalt den formodning, at ku sidst i flærde linje 
mulig kunde forbindes med samstavsruneme og i forening med 
dem danne ordet kurulant 'Kurland'; »men da de fire sidste 
af de utydelige vertikalruner dog snarere synes at betyde unar 
end lånt«, opgiver han med rette atter denne formodning og 
antager, at unar må være slutningen af ordet (r)unar, og at 
indholdet af linjen har været runeristerens navn (Antiqvar. An- 
naler I, s. 79 ff.). Til denne antagelse har senere Finn Mag- 
nusen sluttet sig med den tilfojelse, at han læser »linjens tyde- 
lige begyndelse« som »KhhT (mandsnavnet Knud)«, hvorved 
han altså på en nem måde får navnet på runeristeren. »Midten 
af linjen«, tilfojer han, »er aldeles udslettet« (Runamo og Runerne, 
s. 188 not. 1). Werlaufifs først udtalte formodning, at ku sidst 
i flærde linje indeholder begyndelsen af et stedsnavn, hvis slut- 
ning findes i samstavsruneme, er derimod optaget af Stephens 
(Old-Northem Runic Monuments II, s. 730 f. ; Runehallen s. 10 f.), 

som ved en række af de vilkårligste læsninger får ordet kuru- 
lilant frem. Han udelader nemlig den øverste fuldstændig 
tydelige bistav på samstaven, som jo ved første øjekast nærmest 
gor indtryk af et K; derpå læser han det første h som R og 
omvendt det følgende R som h, de to næste h-runer som T, + 
som + og omvendt + som +, samt endelig det sidste M som T. 
Om den stærkt ødelagte del af indskriften, hvor runerne nu er 
hojst utydelige eller helt forsvundne, erklærer han, at stenen fra 
først af har været så ru på dette sted , at det slet ikke er be- 
nyttet af runeristeren. Alle disse indfald trænger ikke til 
nærmere imødegåelse, og desuden vilde jo allerede formen -lånt 
for -Ian ti i og for sig være tilstrækkelig til at vise det urigtige 
i Stephens' læsning. 

Når man uden at anvende vold på de enkelte tegn 
nøjagtig undersøger samstavsrunerne, vil det snart vise sig, 
at der i virkeligheden ikke er nogen grund til at nære tvivl 
om deres betydning. Den første rune, som på grund af 
stenens tilhugning er beskadiget, så at omtrent halvdelen 
mangler, kan selvfølgelig efter sin form anses for lævning 
af Y; men da bistaven i så fald unægtelig vilde blive temme- 
lig stor i forhold til hovedstaven, må den snarere antages for 
lævning af |^. Hvilken af disse to runer her har stået, vil 
dog kun sammenhængen med fuld sikkerhed kunne vise; men 
det er klart, at her enten må læses KhR eller PDR. Under R 
findes to tydelige, lidt langagtige punkter, der åbenbart er 
brugte som skilletegn. De følgende runer læser Stephens TI ; 
men den første er et lige så klart og utvivlsomt h som den 
anden rune i det foregående ord. Under h finder vi ud for den 
fælles stav et I, naturligvis for tydeligheds skyld, ligesom til- 
fældet er både med I og ♦ mellem samstavsrunerne på Hedeby- 
stenen. De herefter følgende runer er stærkt ødelagte på grund 
af store afskalninger. Dog følges ikke blot den fælles hoved- 
stav endnu tydelig et langt stykke; men neden for |, ses også 
hele bistaven til et P. Længer nede, til venstre for det sted, 
hvortil hovedstaven kan følges, findes et punkt (en lille lang- 

15 

agtig- streg) af ganske samme form som punkterne lige under 
det første R. På hojre side af hovedstaven neden for bistaven 
i Y ses derimod kun en mængde naturlige ujævnheder i stenen 
uden sikre spor af huggede linjer. Lige neden for det sidst- 
nævnte punkt over de klare runer n++^ unau følger jeg endnu 
tydelig hele bistaven i en R-rune. Jeg nærer således ikke 
mindste tvivl om, at samstavsrunerne skal læses: 

|)ur : uiki : runaR 

samt at de tre ord er fordelte på tre stave og adskilte ved 
punkter, ligesom på Hedeby-stenen hvert ord står på én stav 
og ved to punkter adskilles fra det følgende. Det er vel også 
sandsynligt, at der neden for K-staven i uiki har stået et I lige 
som oven for denne stav. Herfor taler pladsen i hoj grad, sk5nt 
Y alene sammen med det nederste stykke af samstaven natur- 
ligvis kunde bruges som tegn for ki. Karakteristisk er det, 
at denne sidste sætning er anbragt på en ejendommelig måde; 
men ganske det samme er jo tilfældet med den påkaldelse af 
Tor, som vi kender fra Virring-stenen. 

I Sønder Kirkeby-stenen har vi således ftindet en fuld- 
stændig parallel til Virring-stenen, idet sprogformerne viser, at 
bægge stene er samtidige (stin og tupr på bægge; det yngre 

t)insi i genstandsform ental hankon på Kirkeby-stenen og |)isi 

» 

i genstandsform flertal intetkon på Virring-stenen). Den gamle 
runesten, som også tidligere var interessant ved sine utydede 
samstavsruner, der ellers kun kendes fra Hedeby- stenen, er nu 
bleven os dobbelt værdifuld, efter at vi i disse runer har ftindet 
et nyt minde om vore hedenske fædres mægtige gud, hvis 
hjælp endnu påkaldtes, efter at kong Haiald på Jællinge-stenen 
havde forkyndt, at Danerne var kiistne. 



Man vil med de eksempler for oje, som jeg her har haft 
lejlighed til at fremdrage, sikkert forstå, at jeg ikke føler lyst 
eller trang til uden bydende nødvendighed at benytte det ældre 

materiale som grundlag for tolkningen af vore runeindskrifter, 
men at jeg, overalt hvor det er muligt, anser en personlig 
undersøgelse af mindesmærkerne for absolut nødvendig. Det 
var denne fordring, jeg fra først af stillede, da der blev tale 
om en udgave af de danske runemindesmærker, og jeg tror at 
turde sige, at de foretagne undersøgelser til fulde har godtgjort 
deiis berettigelse. Dette har jeg i det foregående søgt at på- 
vise i store træk gennem nogle karakteristiske eksempler; for 
alle enkeltheder vil det naturligvis yderligere fremgå af mit 
runeværk, hvis det forundes mig at føre det til ende. 



INDHOLD. 



Side. 
Indledning 1-^5. 

Kendskabet til runeniindesmærkerne imiddelalderen (Saxo) 6—8. 

Behandlingen af runemindesmærkeme i flet 10. ar li.: For- 
skellige runestene omtalte på grund af de dertil knyttede sagn 
(G rondal-stenen, Sjælle-stenen, Dy back-stenen). Fantastiske forsøg 
på at læse og tolke enkelte indskrifter (Ghytræus). Fremdragelsen 
og offenliggorelsen af Jælliiige-stenene (G. Markdaner, H. Rantzau) 
og Tryggevælde-stenen (Vulcanius) 8—16. 

Det 17. årh.: Ole Worms beskæftigelse med og behandling 
af runemindesmærkeme. 1. Th. Bure. Joh. Meier (de jyske rune- 
ni indesma»rker). P. Syv (de til København førte runestene og no- 
titser om andre runeindskrifter). P. Resen 16 — 48. 

Det 18. årh.: Tli. Bircherod (de fynske runemindesmærker). 
E. Pontoppidan. Bautil (de skånske runestene). L. de Thurah (de 
bornholmske runestene). S. Abildgaard (tegninger af runestene). 
J. C. Jiirgensen og J. M. Schultz (Hedeby- og Vedelspang-stenen) 49 — 60. 

Det 19. årh.: R. Nyoruj). Kommissjonen for oldsagernes 
opbevaring. R. Rask. Plan om udgivelsen af et dansk runeværk. 
N. H. Sjftborg (de skånske runemindesmærker). J. G. Liljegren. P. G. 
Thorsen (Sønder Vissing-stenen). Samlinger i nationalmusæets anti- 
kvarisk-topografiske arkiv (indberetninger om runemindesmærker; 
tegninger af H. H. Kruse, Heinrich Hansen, Magnus Petersen og 
andre). G. G. Rafn. P. G. Thorsen (runemindesmærkerne i Slesvig). 
G. Stephens. N. G. Bruzelius (skånske runestene). P. G. Thorsen 
(Jyllands runemindesmærker) 60 — 81. 

Mine runologiske undorsøgelsesrejser: Rejsernes udstrækning. 
Den ved undersøgelserne anvendte methode. Miiden, hvorpå det 
indsamlede materiale senere er benyttet til luneværket. De 
vigtigste resultater af undersøgelserne 81—115. 

Prisafhandlmgerne 

for Aaret 1893-94. 



Af de for Aaret 1893—94 udsatte Prisopgaver have 9 
fremkaldt 12 Besvarelser, nemlig den theologiske 2, den rets- 
videnskabelige 1, den statsvidenskabelige 1, den lægeviden- 
skabelige 2, den filosofiske 2, den æsthetiske 1, den historiske 1, 
den østerlandsk-filologiske 1 og den kemiske 1. 

Bedømmelserne over de indkomne Afhandlinger lyde saa- 
ledes : 



I. De theologiske Afhandlinger. 

Til Besvarelse af Universitetets theologiske Prisspørgsmaal 
for 1893 — 94: »At undersøge Krønikebøgernes Værdi som 
Kilde til Israels Historie i Kongetiden« er der indkommet to 
Afhandlinger. 

Den ene, der har Motto af Leopold von Ranke: »Wir 
miissen das Unleugbare festhalten, alles Uebrige als Ueber- 
lieferung, die sich bezweifeln låsst, aber nicht zu verwerfen ist, 
betrachten« er et grundigt og dygtigt Arbejde, som i gjennem- 
gaaende klar og let overskuelig Fremstilling viser Fortrolighed 
med den Æmnet vedrørende Litteratur og den historisk-kritiske 
Methode, som Forf., følgende sit Motto, anvender med et vist 
Maadehold. Men sammen med disse væsentlige Fortrin findes 

iøjnefaldende Mangler. Forf.'s Erkjendelse af, at Krønike- 
bøgerne er et stort Exempel paa, hvorledes »Dogmet overvinder 
Historien«, burde have gjort ham forsigtigere, saa at han, hvad 
nu næppe kan siges at være Tilfældet, havde undgaaet Fri- 
stelsen til at stille sig paa det modsatte ligesaa »dogmatiske« 
Standpunkt. Fremdeles mangler Afhandlingen i høj Grad 
Oversigt over Resultatet; Slutningsafsnittet er i denne Hen- 
seende langtfra tilfredsstillende. Men særlig maa det beklages, 
at Fremstillingen ofte i Formen skæmmes ved en flot Over- 
legenhed i sin Dom og røber en stødende Mangel paa Respekt 
og Pietet ikke alene overfor fremragende Historikere, paa hvis 
grundlæggende Undersøgelser Forf. dog selv helt igjennem 
bygger, men ogsaa overfor selve det bibelske Skrift, der be- 
handles. 

Trods disse Mangler ere vi i Betragtning af det dygtige 
videnskabelige Arbejde, der er nedlagt i Afhandlingen, overbeviste 
om, at den fortjener at belønnes med Universitetets Guldmedaille. 

Den anden Afhandling har Motto af Delitzsch: »Frei, aber 
nicht freigeistig; frei, aber nicht frivol!« Forf. af den viser et 
Fortrin fremfor sin Konkurrent, idet hans Behandling af Op- 
gaven vidner om større Blik for Gjenstandens Alvor. Frem- 
deles er Afhandlingen klar i Anlæg og Gjennemfarelse og 
vidner om megen Flid og Omhu i Undersøgelsen af den kroni- 
stiske Text selv og dens Kilder, samt om en ikke ringe Iagt- 
tagelsesevne; Forf.'s Kritik er ofte sund og træffende. Men 
hans Kjendskab til det øvrige Gamle Testamente er i iøjne- 
faldende Grad stærkt begrænset, saa at han savner det bredere 
Grundlag, der skulde give ham Evne til sikrere at skjelne 
mellem væsentligt og uvæsentligt, mellem hvad der kan forud- 
sættes og hvad der maa søges, og Læseren trættes ved en ofte 
smaatskaaren Behandling. Videre har Forf. kun brugt nogle 
faa exegetiske og ki'itiske Hjælpemidler og har derfor ikke 
naaet den fornødne Frihed overfor dem. 

Kunne vi herefter ikke tilkjende Afhandlingen Prisen, 
ere vi dog i Betragtning af dens ovennævnte gode Egen- 

skaber ikke i Tvivl om, at den er fuldt værdig til et 
Accessit. 

Kjøbenhavn, i Marts 1895. 

H, Scharling. P. Madsen. Fredrik Nielsen, 
L. W. Schat Petersen. J. C. Jacobsen. 

Ved Navnesedlernes Aabning fandtes Forfatterne at være: 
af den første Afhandling Stud. theol. Chr. Jensen og af den 
anden Afhandling Cand. theol. J. C. Sennels. 



II. Den retsvidenskabelige Afhandling. 

Som Besvarelse af den retsvidenskabelige Prisopgave for 
1893—94: 

»Begrebet: Personlig Myndighed i dets Udvikling fra og 
med Chr. V.'s Lov.« 
er indleveret en Afhandling med Motto: »suum cuique tempori.« 

Den historiske Del af denne Afhandling lider af væsentlige 
Mangler. Forfatteren har opstillet visse ledende Synspunkter 
for den historiske Udvikling, som imidlertid i en Flerhed af 
Retninger lide baade af Uklarhed og Urigtighed; og disse le- 
dende Synspunkter have derhos paavirket Undersøgelsen paa 
en lidet heldig Maade, saa at den ikke er bleven tilstrækkelig 
indgaaende og nøjagtig i Enkelthederne. 

Ogsaa i Forfatterens Fremstilling af den gjældende Ret 
findes forskjellige Udviklinger, som ikke kunne bifaldes, ligesom 
den i det hele taget ikke er tilstrækkelig selvstændig og dybt- 
gaaende. Men paa den anden Side viser dog Afhandlingen, at 
Forfatteren har nedlagt et betydeligt og alvorligt Arbejde i 
den; han gjør paa en klar og fornuftig Maade Rede for den 
personlige Myndigheds Væsen og Betydning, har fremdraget 
en Del nyt Stof til Belysning af den historiske Udvikling og 
viser derhos en ikke ringe Evne til at fonne sine Tanker i en 
let og behagelig Fremstilling. Derfor maa Afhandlingen trods 

de paaankede væsentlige Mangler anses for et saa lovende Ar- 
bejde, at vi indstille den til at belønnes med et Accessit. 

Kjøbenhavn, i Marts 1895. 

H. Matzen. Deuntzer. Jul. Lassen. C. Torp. V. Bentzon. 

Forfatteren ønskede kun Navnesedlen aabnet, hvis Afhand- 
lingen belønnedes med Guldmedaille. 



III. Den statsvidenskabelige Afhandling. 

Som Besvarelse af den statsvidenskabelige Prisopgave for 
Aaret 1893—94: 

»En Fremstilling og Vurdering af den i de senere Aar 
rundt om i Europa fremkomne Tilbøjelighed til en mere 
udstrakt Anvendelse af Stats- og Kommunemonopoler i 
fiskalt Øjemed« 

er der indkommet en Afhandling med Motto: »Hvad som var, 
skal vorde« osv. 

Afhandlingen vil allerede paa Grund af dens skizzemæssige 
Form ikke kunne komme i Betragtning, saa meget mindre 
som den ikke giver nogen Besvarelse af hele Spørgsmaalet. 
Saaledes ere Kommunemonopoler kun løselig berørte, uagtet 
det vilde have sin store Interesse at faa samlet et fyldest- 
gj ørende Materiale til Belysning af disse. Hertil kommer, at 
Afhandlingen mangler Originalitet; den har ingen Synspunkter, 
men er skrevet uden Hensyn til den hele historiske Baggrund, 
ud fra hvilken Bevægelsen skal forstaas; der meddeles kun en 
Række Kjendsgjerninger om Forholdene i forskjellige Lande, 
men hvad det er for en Samfundsudvikling, der har affødt den 
hele Bevægelse, hvor den bærer hen, og hvorledes den ud- 
former sig paa de forskjellige Omraader (saaledes i hele Agita- 
tionen for Monopolisering i Forsikringsvæsenet) , og i hvilken 
Sammenhæng den staar til andre centraliserende Bevægelser 

(»Ringe«, »Carteller« o. s. v.), derom giver Afhandlingen ingen 
Underretning. 

Vi kunne derfor ikke anse den for værdig til at modtage 
nogen Belønning. 

Kjøbenhavn, den 8de Marts 1895. 

Will, Scharling. V. Falhe Hansen. H. Westergaard. 



IV. De lægevidenskabelige Afhandlinger. 

Til Besvarelse af den lægevidenskabelige Prisopgave for 
1893 — 94: »Der ønskes en Fi-emstilling af Hjertets Perkus- 
sionsforhold for Sunde og Syge, med en speciel, paa egne 
Undersøgelser støttet Redegjørelse for den saakaldte »afdæmpede 
Perkussion« og dennes Betydning« er der indkommet to Af- 
handlinger. 

Den ene med Motto: »Je crois, que nous avons deux 
écueils également å craindre: celui de trop particulariser, et 
celui de trop generaliser. Le second mene autant que le pre- 
mier å de faux resultats« (Bichat). Forfatteren af denne Af- 
handling lægger en betydelig kritisk Begavelse for Dagen. 
Hans Fremstilling af de ældre Forfatteres Undei^søgelser af 
Hjertets Perkussionsforhold er fuldstændig og oplysende. Men 
særlig udmærker Afhandlingen sig ved en dybtgaaende Under- 
søgelse saavel af Resultaterne af Hjertets Perkussionsforhold i 
det Hele som af den saakaldte afdæmpede Perkussion, og hvad 
den har bragt tilveje — i Sammenligning med de andre Per- 
kussionsmethoder. Meget fortjenstfuld er Forfatterens Illustra- 
tioner [positive Aftryk] af de ved de forskjellige Perkussions- 
methoder erholdte Dæmpningsfigurer paa Lig, sammenlignede 
med Sektionsfundet ; de udmærke sig ved deres Objektivitet og 
give en talende Demonstration til Texten. Forfatterens Under- 
søgelser og kritiske Analyse baade af egne og andres Under- 
søgelser fortjene Opmærksomhed og belyse godt de Vanskelig- 
heder, der stille sig i Vejen for Perkussionen af Hjertet med 

16 

det Pormaal at bringe Resultater, som kongruere med Hjertets 
anatomiske Forhold. Forfatteren tager ved denne Fremstilling 
temmelig lidt Hensyn til ældre Forfatteres Meninger om dette 
Punkt; men hans gjennem Analyse vundne Anskuelse, at den 
afdæmpede Perkussion i og for sig giver Anledning til en 
større Forskydning af Hjertedæmpningens Grænser end den 
tidligere Perkussionsmethode , er baade ejendommelig for For- 
fatteren og klar samt overbevisende. En mindre Brede i Kri- 
tiken af andre Undersøgeres Resultater vilde gjøre Afhandlingen 
lettere læselig, og nogle Smaafejl kunde være undgaaede. For- 
fatteren synes saaledes ikke at kjende mere end en Forfatter 
over dette Emne med Navnet Schott. Men disse Indvendinger 
ere kun smaa i Forhold til denne meget store og paa Materiale 
rige Afhandling. Vi ere derfor ikke i Tvivl om at tilkjende 
den Prisen. 

Den anden indkomne Afhandling har som Motto: »Pouvoir 
explorer est une grande partie de l'art.« (Hippocrates Epid. III). 

Den giver en meget god og let læselig Oversigt over 
Hjertets Perkussionsforhold hos Sunde og Syge, støttet til en 
fyldig og kritisk Benyttelse af Litteraturen. Forfatteren frem- 
stiller paa en ganske klar Maade de Mangler, som baade ældre 
og nyere Perkussionsmethoder medføre; men man savner dog 
en mere dybtgaaende kritisk Belysning af hele Perkussions- 
spørgsmaalet. Forfatteren naai- derfor ikke til et videre Over- 
blik og viser sig noget betaget af den nyeste Perkussions- 
methode, den afdæmpede Perkussion. Han er derved kommen 
til at sætte denne Methode højere end den fortjener, naar dens 
Resultater prøves under en omfattende sammenlignende Kritik. 
Hertil kommer, at hans iøvrigt meget talrige Illustrationer ikke 
fremtræde som tilstrækkelig objektivt holdte, idet de ere ind- 
tegnede paa Skizzer af Brystkassen i formindsket Størrelse; de 
aabne derved Muligheden for en mere subjektiv Opfattelse end 
ønskeligt. Ogsaa Forfatterens Experimenter paa Lig lade Læ- 
seren føle Manglen af en dybere gaaende, kritisk Analyse af 
Perkussionsresultaterne. Vi kunne derfor ikke tilkjende For- 

fatteren Prisen, men tildele ham ubetinget et Accessit for hans 
i det Hele store og i mange Henseender oplysende Arbejde. 

Kjøbenhavn, den 2den Marts 1895. 

C. Iteisz, Chr. Gram. 

Ved Navnesedlernes Aabning fandtes Forfatterne at være: 
af den første Afhandling Cand. med. & chir. N. J. Strand- 
gaard og af den anden Afhandling prakt. Læge i Charlotten- 
lund L. Fr. Andresen. 



» 



V. De filosofiske Afhandlinger. 

Som Besvarelser af Prisopgaven i Filosofi for 1893—94: 
Der ønskes en Undersøgelse af de æsthetiske Følelsers Natur 
og en Bestemmelse af deres Omraade« er der indkommet to 
Afhandlinger. 

Den ene af disse, der har til Motto: »At bøje sig ind 
under Autoriteten er en let tilgængelig Ting«, vidner om Skarp- 
sindighed og Reflexionsevne , men tillige om Tilbøjelighed til 
at bevæge sig i formelle Betragtninger i Stedet for at støtte 
sig til Iagttagelser og Exempler. Hverken naar Forfatteren 
udtrykker sine egne Anskuelser, eller naar han — hvad han 
kun i ringe Grad gør — tager Hensyn til Andres, undersøger 
han det empiriske Grundlag, som er uundværligt for enhver 
psykologisk Theori. I sit eget Resultat lægger han for stor 
Vægt paa et enkelt Kriterium for de æsthetiske Følelser og 
kommer derved ikke til bestemt at afgrænse dem i Forhold 
til beslægtede Følelser, og ved ensidigt at betone de æsthetiske 
Følelsers Uafhængighed af praktisk Interesse kommer han til 
at overse den stadige Vexelvirkning mellem den æsthetiske og 
den praktiske Interesse. Da Athandlingen tillige er alt for 
kortfattet og forbigaar flere Fænomener, der burde være frem- 
dragne, kunne vi ikke tilkende den nogen Belønning. 

16* 

Den anden Afhandling, som har til Motto: »Mille rami 
— radix una«, søger at naa til Opgavens Besvarelse gennem 
en Undersøgelse af de forskellige Arter af æsthetiske Følelser. 
Først undersøges Elementarfølelserne, de til umiddelbare Sanse- 
fornemmelser knyttede Følelser, og Forfatteren gennemgaar her 
de forskellige Sanser hver for sig, for derefter at søge fælles 
Synspunkter for alle æsthetiske Elementarfølelser. I Afsnittet 
om de højere æsthetiske Følelser drøftes Følelsens Afhængighed 
af Subjektet, dens Afhængighed af Objektet (eller af Objekterne, 
naar flere virke sammen) og dens Afhængighed af de bestem- 
mende Forestillingers indbyrdes Forhold. I dette Afsnit ere 
især Undersøgelserne om Musiken og om den æsthetiske Smag 
at fremhæve. Efter at have forsøgt at opstille en fælles Grund- 
lov for alle æsthetiske Følelser og drøftet de æsthetiske Fø- 
lelsers Indflydelse paa det øvrige Bevidsthedsliv, gaar For- 
fatteren over til Undersøgelsen af en Række enkelte Former 
(Følelsen ved det komiske, ved det ophøjede, ved det tragiske 
o. s V.) og behandler saa tilsidst de æsthetiske Følelsers Om- 
raade. I dette sidste Afsnit kommer han ind paa disse Følelsers 
Forhold til de praktiske Interesser, et Moment, som burde 
være fi-emdraget allerede ved selve Beskrivelsen af de æsthe- 
tiske Følelser, og som heller ikke her i Slutningsafsnittet be- 
lyses tilstrækkeligt. Afhandlingens forskellige Dele ere af 
meget ulige Værdi. Vel røber den i det hele psykologisk Sans, 
stort Kendskab til enkelte Omraader af Kunst og Litteratur og 
Evne til at gøre dette Kendskab frugtbringende foi* psykologisk 
Undersøgelse, og den er bygget paa et alsidigt Grundlag og et 
godt Overblik og vidner om Tænksomhed og Selvstændighed. 

Men ligesom der i de første Afsnit findes adskillige Fejl, 
saaledes lider Forfatterens første Hovedresultat af stor Ube- 
stemthed, idet han ikke tilstrækkeligt har paavist de æsthetiske 
Følelsers særlige Ejendommelighed, og den sidste Del af Op- 
gaven er behandlet for kort og aforistisk. Medens vi derfor 
ikke kunne indstille Afhandlingen til den egenlige Pris, mene 

vi, at den paa Grund af sine ovennævnte gode Egenskaber 
fortjener Accessit. 

Kjøbenhavn, den 4de Marts 1895. 

H. Høffding. K, Kroman. 

Ved Navnesedlens Aabning fandtes Forfatteren af den 
sidste Afhandling at være Stud. theol. Emil Rasmussen. 



VI. Den æsthetiske Afhandling. 

Som Besvarelse af den æsthetiske Prisopgave for 1893—94: 
»Hvilken Berettigelse tilkommer der den symbolske Fremstilling 
i Digtekunsten, og hvilke ere dens Grænser?« er der ind- 
kommen en Afhandling med Motto af R.Wagner: »Grade das 
vollste Verstandniss der Natur ermoglicht es erst dem Dichter 
ihre Erscheinungen in wunderhafter Gestaltung uns vorzufiihren. « 

Efter en ikke ganske klar Indledning, der gaar ud paa 
en temmelig vilkaarlig Sondring mellem Skenhedslære, Æsthetik 
og Kunsttheori og hævder, at Opgaven vedrører Kunsttheorien, 
behandler Forf. Naturalismen, den subjektive og den objektive 
Symbolisme, hver væsentlig under Rubrikeme: Natur og Kunst- 
værk, Naturværk og Kunstværk, Kunstværkets Structur, Cha- 
ractertegning. Character og Kunstværk, objectivt og formelt 
Stilpriucip. 

Lige saa lidt som Forf. er gaaet ud fra Analyse af sym- 
bolistiske Digtere eller Værker for derigjennem at klare sig 
Symbolismens Væsen og Grænser, lige saa lidt har han villet 
indlade sig paa nogen Bestemmelse af Symbolets Begreb eller 
søgt at danne sig en Oversigt over de forskjellige Former, i 
hvilke det symbolske optræder i Digtningen og i Digtekunstens 
Virkemidler. Han kommer derved til at svæve mærkelig ab- 
stract over sit Emne, som han paa den ene Side tager meget 
snævert, paa den anden Side jævnlig udvider fra Digtekunsten 
til Kunst i Almindelighed, uden dog synderlig at benytte den 

Litteratur, i hvilken det symbolske er behandlet. Fraregnet en 
ret omfattende og vel behersket filosoflsk-æsthetisk Læsning af 
Winckelmann, Goethe, Schiller og R. Wagner, synes Afhand- 
lingen udelukkende født ud af Fort 's eget Indre. 

Men maaske netop herved er den i flere Henseender bleven 
ret egenartet og selvstændig. Opgaven er fra den Side, Forf. 
nu engang har taget den, greben med en vis tiltalende Energi, 
og han udvikler ofte en ikke almindelig Skarpsindighed og 
Færdighed i at tumle med Begreberne. Forf. har aabenbart 
bestræbt sig for at naa ind til noget centralt, særlig med 
Hensyn til Kunstværkets Bygning; hans Slutningsresultater 
synes i det hele vel begrundede, og ofte ere Grundlinier til en 
ejendommelig Anskuelse ligesom i Færd med at bryde igjennem 
det abstracte og tunge, undertiden maniererede Sprog og den 
ofte ufuldkomne og ufærdige Fremstilling. 

Medens vi ikke kunne anse Afhandlingen værdig til Uni- 
versitetets Guldmedaille , tro vi i Betragtning af de ovenfor 
fremhævede Fortrin at turde indstille den til et Accessit. 

Den 21de Februar 1895. 

J. Paludan. Cl. Wilkens. 

Ved Navnesedlens Aabning fandtes Forfatteren at være 
Stud. mag. R. Vendelbo Pedersen. 



VII. Den historiske Afhandling. 

Prisspørgsmaalet for 1 893—94 : » En Fremstilling af Stænder^ 
forsamlingernes Historie i Danmark indtil 1660 og en Paavis- 
ning af deres Betydning« har kun fremkaldt een Besvarelse, der 
har til Motto: »Med Lov skal Land bygges og Freden ret 
betrygges«. Da denne meget kortfattede Afhandling viser, at 
Forfatteren ganske mangler de Forudsætninger, der ere nød- 
vendige for at skrive en Afhandling af videnskabeligt Værd, og 
ikke heller kender de Kilder eller Hovedskrifter, der her have 

Betydning, vil denne Besvarelse aldeles ikke kunne komme i 
Betragtning. 

Kjøbenhavn, i Marts 1895. 

E. Holm. Joh. Steenstrup. Kr. Erslev. 



VIII. Den østerlandsk-fllologiske Afhandling. 

Som Besvarelse af det for 1893 — 94 udsatte Prisspørgsmaal 
i orientalsk Filologi, der lød: »At give en Karakteristik af 
den i det indiske Drama forekommende Figur Vidushaka, 
sammenholdt med tilsvarende Figurer i andre Litteraturer« er 
indkommen en Afhandling med Motto: »Non omnia possumus 
omnes, Vergil Bucol. VIII, 63.« 

Dette er et meget flittigt og omhyggeligt Arbejde, der er 
godt anlagt og smukt udført og ledsaget af korrekte Over- 
sættelser af de paa Sanskrit anførte Bevissteder. I Indledningen 
fremhæver Forfatteren, at Inderens ingenium fornemmelig gaar 
i Retning af Grubleri og Fantasi, Filosofi og Poesi, og at han 
ikke har nogen betydelig Sands for det komiske, fordi han 
mangler Blik for det reelle, hvori Komiken i Virkeligheden 
bunder; navnlig mangler i Indien et betydelig Moment i det 
komiske, nemlig Lystigheden. Inderens Opfattelse af Livet er 
mørk og alvorlig, og de indiske Religioner ende i Verdens- 
forsagelse og Askese. Det er først i Renaissance-Tiden, at der 
fremkommer en Reaktion mod en tidligere Tids Pessimisme; 
men den frembrydende Komik bliver dog sjælden til Humor, 
men hyppigt til Spot og Satire, og den hele Litteratur har kun 
faa Spor af det komiske. Forfatteren omtaler derefter de 3 
staaende komiske Figurer, nemlig Cakåra'en, Vita 'en og 
Vidiishaka'en, og gaar saa i 2det Afsnit over til at give en 
Karakteristik af enhver enkelt Vidiishaka-Figur i de 10 Dra- 
maer, hvori den forekommer. Medens det maa anerkendes, at 
der i dette Afsnit findes særdeles gode Analyser af Vidiishakas 
Personlighed og Fremhævelse af Hovedsiderne i hans Karakter 

(f. Ex. Måthavya i Qakuntalå), saa kan det dog ikke nægtes, 
at Skildringen her paa enkelte Steder kunde have været bedre 
motiveret ved noget fyldigere Uddrag (f. Ex. Atreya i Någå- 
nanda). Efter denne Analyse af Vidiishaka i de enkelte Dra- 
maer sammendrager Forfatteren i det 3die Afsnit Enkelthederne 
og giver Figuren fælles Træk. Endelig behandler han i 4de 
Afsnit Figurens Oprindelse, og hævder her, at Vidiishaka-Figuren 
er et af de vægtigste Beviser for det indiske Dramas Origi- 
nalitet. Hertil slutter sig endnu et 5te Afsnit, der udførligt 
omhandler tilsvarende Figurer i andre Litteraturer. Alt dette 
er meget godt udført, og vi indstille derfor Forfatteren til at 
belønnes med Universitetets Prismedaille. 

Kjøbenhavn, i Marts 1895. 

F. Faushøll. Vilh. Thomsen. 

Ved Navnesedlens Aabning fandtes Forfatteren at være 
Stud. mag. Fr. Gustav Petersen. 



IX. Den kemiske Afhandling. 

Som Besvarelse af Universitetets Prisopgave i Kemi for 
1893 — 94: »Der ønskes en paa Forsøg støttet kritisk Under- 
søgelse af de foreslaaede Methoder til Adskillelse af Strontian 
og Kalk i vexlende Forhold og en paa denne Undersøgelse 
bygget, i Laboratoriet praktisk anvendelig Fremgangsmaade til 
Fremstilling af rene og særlig calciumfrie Strontiumforbindelser« 
er der indkommen en Afhandling med Motto af Barthe og 
Falleres: »Tous les procédés indiqués jusqu'ici se sont montres 
infidéles å des degrés divers: aucun ne permet de préparer 
directement et du premier jet un sel, chlorure ou azotate de 
strontium, absolument privé de baryte ou de chaux.« 

Forfatteren giver først en historisk Oversigt om de tid- 
ligere foreslaaede Fremgangsmaader til Fremstilling af rene 
Strontiumsalte og har her med Flid og Skjønsomhed fremdraget 

det vigtigste af det forhaandenværende omfangsrige Materiale. 
Dernæst har han foretaget et betydeligt Forarbejde af analytisk 
Natur. Da det viste sig, at Baryum og Calcium ere de eneste 
Stoffer, som det er vanskeligt, men rigtignok ogsaa meget van- 
skeligt, at befri Strontiumsalte for, har han gjennemgaaet de 
foreliggende analytiske Methoder til Eftervisning af de nævnte 
Stoffer i Strontiumsalte og ved passende Ændringer udarbejdet 
dem, der bedst egnede sig til Anvendelse ved den stillede Op- 
gave, saaledes, at han ved Hjælp af disse stadig har kunnet 
kontrollere de præparative Methoder. Resultatet af denne 
Undersøgelse er blevet 3 Methoder af voxende Finhed til Efter- 
visning af Calcium og ligeledes 3 Methoder af ulige Finhed til 
Eftervisning af Baryum i Strontiumsalte. Udrustet med disse 
analytiske Methoder, der maa siges at være meget sindrigt 
gjennemtænkte og særdeles velskikkede til det foreliggende 
Øjemed, ligesom deres Udarbejdelse maa have kostet meget 
Arbejde og stor Taalmodighed, skrider han nu til at prøve de 
hidtil foreslaaede Fremgangsmaader til praktisk at fremstille 
rene Strontiumsalte af Strontiumcarbonat , saaledes som dette 
forekommer i Handelen. Ikke mindre end otte Fremgangs- 
maader har Forfatteren her gjennemgaaet, af hvilke endda flere 
foreligge i forskjellige Modificationer , og prøvet deres Brug- 
barhed i de angivne Former og med forskjellige Ændringer. 
Som det kunde ventes, er Resultatet blevet, at Fremstillingen 
af baryum- og calciumfrie Strontiumforbindelser er meget van- 
skelig og kræver en temmelig sammensat Fremgangsmaade. 
Den, Forf. acqviescerer ved, er derfor ogsaa en combineret 
Methode, idet han først ved Strontiumhydroxyd udskiller alle 
fremmede Stoffer undtagen Baryum og Calcium, dernæst ved 
en passende Mængde Saltsyre Størstedelen af Baryum som 
Chlorid, derpaa ved Svovlsyre udfælder næsten alt Strontium 
som næsten caliumfrit Sulfat, omdanner dette til Carbonat og 
derpaa til Nitrat og nu ved gjentagen Tilsætning af Svovlsyre 
i smaa Mængder Qemer endnu tilstedeværende Bar3rum, endelig 
af den til Glød inddampede Nitratopløsning ved gjentagen Ud- 

17 



130 

trækning med Vinaand flerner endnu tilstedeværende Calcium- 
nitrat. Paa denne Maade opnaar han et Udbytte af 76 til 
77 pCt. af det oprindelig tilstedeværende Strontium i Form af 
Nitrat, som er fri for Baryum og Calcium. 

Arbejdet er udført med megen Omtanke og en ikke al- 
mindelig Sands for, hvad der maa kræves af en præparativ 
Methode. Mange enkelte Partier frembyde desuden nye Iagt- 
tagelser af ikke ringe analytisk Betydning. Det Hele er efter 
Alt at dømme udført med stor Samvittighedsfuldhed og Dygtig- 
hed og har krævet et meget betydeligt Arbejde, ligesom Re- 
sultatet sikkert vil blive modtaget med almindelig Paaskjønnelse. 
Vi nære derfor ikke nogen Tvivl om, at den Maade, hvorpaa 
Porf. har løst den stillede Opgave, fuldt ud fortjener, at hans 
Arbejde belønnes med Guldmedaillen. 

Kjøbenhavn, den 23de Februar 1895. 

Julms Thomsen. C. Christiansen. S. M. Jørgensen. 

Ved Navnesedlens Aabning fandtes Forfatteren at være 
Assistent ved den polytekniske Læreanstalts kemiske Labora- 
torium, Cand. mag. S. P. L. Sørensen. 

Universitetets Pris-Spørgsmaal 

for Aaret 1894—95. 



1. THEOLOGI. 

Der ønskes en Drøftelse af Grundene for og imod Ægt- 
heden af Peters andet Brev. 

2. LOVKYNDIGHED. 

At fremstille og belyse fremmed Rets Indflydelse paa Dan- 
marks borgerlige Strafferets Udvikling i Tiden fra Reforma- 
tionen indtil Christian Vtes danske Lov. 

3. STATSVIDENSKAB. 

Der ønskes en kritisk Fremstilling af den engelske viden- 
skabelige Nationaløkonomis Udvikling efter Stuart Mill. 

4. LÆGEVIDENSKAB. 

En Oversigt over de nyere organiske Jempræparater, 
særligt med Hensyn til deres Resorption og Betydning for 
Chlorosetherapien. 

5. FILOSOFI. 

Fremstilling og Vurdering af John Lockes Filosofi, med 
særligt Hensyn til dens Indflydelse paa den følgende Tids 
Tænkning. 

6. HISTORIE. 

En Eremstilling og kritisk Undersøgelse af Herulerfolkets 
Vandringer og Opti'æden i det nordlige Europa og Middelhavs- 
landene. 

7. KUNSTHISTORIE. 

Der toskes en histoiisk Fremstilling af den tekniske Dd- 
vikling af Kobberstikkunsten og dens forskjellige Arter med 
Hensyn til dens Evne til at gjengive det Maleriske. 

8. KLASSISK FILOLOGI. 

Exponatur quibus modis adverbia Latina declinata sint. 
En sproghistorisk Fremstilling af Adverbialdannelsen i Latin. 

9. ØSTERLANDSK FILOLOGI. 

At udhæve de vigtigste Læresætninger af Koranen, der 
have fremkaldt Sektsdannelse i Islam, og give en kort Udsigt 
over denne indtil det 3die Aarhundredes Slutning efter Hedjr. 

10. NORDISK FILOLOGI. 

Under Hensyn til nyere tyske og svenske Undersøgelser 
ønskes det paavist, om og hvor vidt Stavelsetælling har været 
benyttet som Grundlag for dansk Versbygning i Tiden mellem 
Reformationen og Arrebo. 

11. TYSK FILOLOGL 

En Fremstilling og Undersøgelse af de indtil c. 1630 i 
Danmark med Hertugdømmerne samt i Hamborg og Lubeck 
trykte højtyske Bøgers Sprog og Skrivemaader. 

12. ASTRONOMI og MATHEMATIK. 

At give en Fremstilling af Ptolemaios' Lære om Epicykler 
og prøve dens Værdi som Tilnærmelsesmethode. 



